
Acest volum reuneşte articole scrise de jurnalistul Mircea 
Monu, cu eliminarea unor paragrafe repetitive. Articolele au 

Fibonacci şi Florentin 
Cum Fibonacci, cu-al său şir, 
Sorta numere, abitir, 

lar Galilei lucra în Turn, 
Fiind chiar foarte taciturn, 


Din New Mexico, în Pisa, 
Florentin nu plânsu-mi-s-a 
Că Turnul... se-nclină! 
(Oltenii n-au vină!) 

Cuvânt înainte 





Homo enciclopedicus: 
Florentin Smarandache 





Florentin Smarandache în Alaska 


Dr. Florentin Smarandache, profesor universitar la 
Facultatea de Matematică şi Ştiinţe a Universităţii „New 
Mexico” din Gallup, statul New Mexico, SUA, născut la 10 
decembrie 1954, în Bălceşti, judeţul Vâlcea, absolvent al 
Liceului Pedagogic din Râmnicu Vâlcea, şef de promoţie 
(1979) al Facultăţii de Matematică, Secţia Informatică a 
Universităţii Craiova, cu cetăţenie dublă, română şi ameri- 
cană, este un om polivalent, fiind autor, coautor, editor, şi 
coeditor a 139 de cărţi şi a 175 de lucrări ştiinţifice (până în 
2009). 

Putem spune că este un om enciclopedic, de tip renas- 
centist, pentru că a publicat în foarte multe domenii: 


12 





matematică (teoria numerelor, statistică, geometrie neeucli- 


diană), computere (inteligență artificială, fuziunea infor- 
maţiei), fizică (fizica cuantică, fizica particulelor), economie 
(economie culturală, teoria  poly-emporium), filosofie 
(neutrosofie — o generalizare a dialecticii, logica neutrosofică 
— o generalizare a logicii fuzzy intuiţioniste), literatură (poezie, 
proză, roman, eseuri, nuvele, drame, teatru pentru copii, 
traduceri), artă (desene experimentale, colaje, pictură de 
avangardă). 

Cărţile sale pot fi găsite în: Amazon.com, Amazon 
Kindle, Google Book Search, Library of Congress (Washington 
D. C.), şi în multe biblioteci din lume. 

În baza internaţională de date ştiinţifice menţinută de 
Universitatea Cornell, http://arxiv.org/, există 140 de lucrări 
ştiinţifice ale acestuia. 

Florentin Smarandache este coautor la Teoria Dezert- 
Smarandache în Fuziunea Informaţiei (matematică aplicată), 
împreună cu dr. Jean Dezert, cercetător ştiinţific la Oficiul 
Naţional pentru Studii şi Cercetări Aerospaţiale din Franţa. 
Această teorie este cunoscută pe plan internaţional şi este 
folosită în robotică, medicină, armată, cibernetică. Începând 
din 2003, el a fost invitat anual ca să prezinte conferinţe şi 
lucrări ştiinţifice despre acest subiect la Conferinţe Inter- 
naţionale de Fuziune a Informaţiei (Australia — 2003; Suedia — 
2004; SUA — 2005, 2009; Italia — 2006; Canada — 2007; 
Germania — 2008), la Seminarele de Apărare Militară “Marcus 
Evans” (Spania — 2006; Belgia — 2007), la alte Universităţi (din 
Indonezia — 2006), precum şi la NASA şi la NATO. 





La universităţi din Franţa, Canada, Italia au fost sus- 


ţinute multe teze de doctorat din acest domeniu şi o teză de 
masterat la Universitatea din Teheran, Iran. 

În Structurile Algebrice Smarandache, precum monoid, 
semigrup, spaţiu vectorial, algebră lineară etc., studenţi de la 
Institutul Indian de Tehnologie din Chennai, statul Tamil 
Nadu, India, au susţinut şi continuă să susţină teze de 
doctorat sub conducerea Dr. W. B. Vasantha Kandasamy, care 
este una dintre colaboratorii săi în acest domeniu. 

„Noţiunile Smarandache” în Teoria Numerelor sunt 
cunoscute pe plan internaţional: şirurile Smarandache, func- 
tiile Smarandache, constantele Smarandache, numere Sma- 
randache-Wellin şi numere prime Smarandache-Wellin, para- 
doxuri Smarandache, probleme Smarandache sunt prezente 
în numeroase tratate şi enciclopedii matematice din Lume. 

În anul 1997, Universitatea Craiova a organizat o 
Conferinţă Internaţională despre „Noţiunile Smarandache”, 
iar în China au fost organizate patru „Conferinţe Inter- 
naţionale pentru teoria Numerelor şi Problemelor Smaran- 
dache, în 2005, 2006, 2007 şi în 2008. Universitatea de Nord- 
Vest din Xi'an, China, care editează un jurnal internaţional 
numit “Scientia Magna”, a publicat în acesta lucrările ştiin- 
ţifice despre „Noţiunile Smarandache” prezentate la aceste 
conferinţe, despre care s-a scris în jurnalul „Notices of the 
American Mathematical Society”. 

Alte lucrări ale prof. univ. dr. Florentin Smarandache în 
teoria numerelor şi combinatorică, precum „problemele 
deschise” şi „conjecturile” sale au fost subiectele unor lucrări 





de cercetare publicate de Universitatea din Xi'an „Scientia 


Magna”. 

„Logica/Mulţimea/Probabilitatea  Neutrosofică” sunt 
generalizări ale logicii fuzzy (în special a logicii fuzzy 
intuiţionistice), mulţimii fuzzy (în special a mulţimii fuzzy 
intuiţionistice), şi respectiv a probabilității imprecise. Cu 
aceste noţiuni au fost susţinute două teze de doctorat: una la 
Universitatea de Stat din Georgia, Atlanta, SUA, şi una la 
Universitatea Queensland din Australia. Dr. Florentin 
Smarandache a fost invitat să vorbească despre logica şi 
mulţimea neutrosofică la Universitatea din Berkley, SUA, în 
decembrie 2003, în India (2004), Indonezia (2006), Egipt 
(2007). 

Dr. Smarandache este editor asociat al jurnalului 
internaţional “Progress in Physics”, tipărit şi editat de 
Universitatea „New Mexico” din Gallup, cu contribuţii şi 
sponsorizări internaţionale de la diferite institute de cercetare 
nucleară din toată lumea. 

În fizică, el a creat noţiunea de “nematerie” (unmatter), 
a descoperit câteva paradoxuri cuantice Sorites, a folosit 
logica neutrosofică (care este o logica multivalentă) ca să 
extindă spaţiile fizice. Împreună cu V. Christianto (din 
Indonezia), a extins ecuaţiile lor diferenţiale de la forma de 
cuaternion la forma de bicuaternion, a creat noţiunea 
„Potenţial Smarandache-Christianto”. 

În economie, a scris împreună cu V. Christianto despre 
economia culturală, ca o alternativă pentru ţările subdez- 
voltate, şi a propus o teorie poly-emporium. 





În filosofie, a făcut o sinteză a multiplelor idei şi şcoli de 
gândire filosofică care sunt contradictorii, extinzând dialectica 
lui Hegel la neutrosofie, care utilizează nu doar opozitelor, ci 


şi neutralităţile care interacționează cu opozitele. 

În literatură, dr. Smarandache, este considerat părin- 
tele “paradoxismului” — mişcare de avangardă bazată pe 
utilizarea extensivă în creaţii a antitezelor, oximoronilor, 
contradicţiilor, paradoxurilor. El a publicat cinci Antologii 
Paradoxiste Internaţionale la care au contribuit sute de autori 
din întreaga Lume, unii dintre ei chiar din Vâlcea. 

Florentin Smarandache a făcut şi artă electronică (folo- 
sind programe pe calculatoare), artă experimentală („outer- 
art” = artă în afara artei; artă fără artă!) şi a pledat pentru 
unificarea teoriilor în artă. 

Universitatea de Stat din Arizona, Biblioteca Hayden, în 
Tempe, Arizona, SUA, găzduieşte o colecţie specială numită 
“The Florentin Smarandache Papers” care se întinde pe o 
lungime de peste 30 m.l., cu cărţi, jurnale, manuscrise, 
documente, CD-uri, DVD-uri ale sale, sau despre lucrările sale. 

O altă colecţie specială “The Florentin Smarandache 
Papers” se află la Universitatea Texas din Austin la Arhivele 
Matematicii Americane (în cadrul Centrului de Istorie 
Americană). 

Popularitatea lui Florentin Smarandache a crescut 
foarte mult pe întreg mapamondul şi datorită faptului că situl 
său profesional http://fs.gallup.unm.edu este cel mai mare şi 
cel mai vizitat site la Universitatea „New Mexico” — Gallup: 
aproximativ un sfert de milion de vizitatori pe lună din 110 
ţări, conform statisticilor oficiale ale universităţii. 

Un Columb pe Continentul Fizicii 


ooo 

Profet în Țara Fizicii 


Luna trecută, grupul fizicienilor din 13 ţări (Belgia, 
Bulgaria, Coreea de Sud, Croaţia, Elveţia, Franţa, Germania, 
Israel, Italia, Japonia, Rusia, Tunisia şi Turcia) care lucrează la 
un experiment asupra particulelor elementare neutrino în 
celebrul laborator din Geneva al Organizaţiei Europene 
pentru Cercetare Nucleară a publicat un articol senzaţional, 
dar a trecut sub tăcere faptul că rezultatul acestor cercetări 
confirmă ipoteza unui om de ştiinţă român! 


O ştire bombă: depăşirea vitezei luminii! 

În 23 septembrie 2011, echipa de cercetători a „Expe- 
rimentului OPERA”, care se ocupă cu studierea particulelor 
neutrino la CERN (Laboratorul European pentru Fizica 
Particulelor Elementare), a publicat la secţiunea de fizică 
experimentală a site-ului http://arxiv.org/ un articol în care se 
anunţa o descoperire ştiinţifică de senzaţie: au fost detectate 
particule neutrino care se deplasează cu o viteză mai mare 
decât viteza luminii, ceea ce contrazice Teoria Relativității 
Restrânse, lansată de Albert Einstein în anul 1905, conform 
căreia viteza luminii este viteza limită în Univers. 

Deşi este o ştire de mare impact, articolul este prudent, 
nu face interpretări teoretice sau fenomenologice ale acestei 
constatări experimentale, ci afirmă doar că importanta sem- 
nificaţie a acestui rezultat determină echipa să-şi continue 
studiile pentru a detecta eventuale efecte sistematice care ar 
putea explica această anomalie a depăşirii vitezei luminii. 

Experimentul a constat în măsurarea timpului în care 


un fascicul de neutrini (particule elementare fără sarcină 
electrică, cu masă mică, fără interacţiune cu materia, pe care 
o străbat ca şi cum ar trece prin vid) a parcurs prin scoarţa 
terestră o traiectorie liniară de 731.278 m (cu o eroare de 
0,20 m) dintre laboratoarele subterane CERN din Geneva 
(Elveţia) şi Laboratorul Naţional Gran Sasso (Italia). În anii 
2009, 2010 şi 2011 s-au făcut numeroase experimente cu 
fascicule de neutrini de diverse energii, în care detectorul 
OPERA din Gran Sasso a înregistrat 16.111 neutrini care 
fuseseră emişi de sursa din Geneva. În baza timpului de 
parcurgere a traiectoriei, măsurat cu un sistem de 
cronometrare foarte complicat, a rezultat din calculele 
efectuate că neutrinii s-au deplasat mai repede decât lumina 
care ar fi parcurs aceeaşi distanţă în vid: timpul de parcurgere 
a traseului de către neutrini a fost mai mic cu circa 60 de 
nanosecunde (nanosecunda este o miliardime dintr-o 
secundă). Cum viteza luminii în vid este de 299.792.450 m, 
înseamnă că neutrinii s-au deplasat cu o viteză mai mare cu 
decât cea a luminii. 

Cercetătorii ne asigură de marea precizie a acestor 
determinări (erorile de măsurare sunt foarte, foarte mici), dar 
cum diferenţa atât de mică dintre viteza neutrinilor şi cea a 
luminii, de numai circa 6000 m/s (aşa cum s-a anunţat în 
presa internaţională), poate naşte îndoieli, ei au promis că 
vor relua cercetările. 

Altă ştire bombă: CERN confirmă ipoteza unui român! 


= 





În lumea selectă a fizicienilor era însă cunoscută, dar şi 
combătută, ceea ce se numeşte în literatura de specialitate 
„Ipoteza Smarandache”, conform căreia nu există viteză limită 
în Univers. Ipoteza a fost publicată în revista „Bulletin of Pure 
and Applied Sciences”, Delhi, India, Vol. 17D (Physics), No. 1, 
p. 61, 1998, a fost inclusă în „The Encyclopedia of Physics” 
(Enciclopedia de fizică, în format electronic), de Eric W. 
Weisstein, de pe site-ul american http://scienceworld. 
wolfram.com/physics, dar este criticată ca fiind contrară 
teoriei şi experienţei. 

Autorul acestei ipoteze este profesorul universitar 
doctor la Facultatea de Matematică şi Ştiinţe a Universităţii 
„New Mexico” din oraşul Gallup, statul federal New Mexico, 
SUA — Florentin Smarandache. 





După apariţia articolului „Măsurarea vitezei neutrinilor 
cu detectorul OPERA în fascicolul de neutrini cu traseul liniar 
Geneva-Gran Sasso”, un colaborator craiovean al lui Florentin 


Smarandache, prof. lon Pătraşcu, de la Colegiul Naţional 
„Fraţii Buzeşti” Craiova a publicat la 26 septembrie 2011, în 
varianta electronică a revistei săptămânale americane 
„Science News”, articolul „Un cercetător român a dedus 
existenţa particulelor cu viteze supraluminale descoperite 
recent la CERN”, în care a interpretat rezultatele acestui 
experiment ca o confirmare a „Ipotezei Smarandache”. 

Pentru opinia publică, acest articol a fost chiar mai de 
senzaţie decât cel al cercetătorilor de la CERN, care, în mod 
deliberat s-au ferit de această interpretare (deşi „Ipoteza 
Smarandache” fusese postată de autor chiar pe site-ul CERN), 
aşa că această nouă ştire (confirmarea „Ilpotezei Smaran- 
dache”) s-a răspândit în Lume cu viteza luminii, în presa 
electronică şi în reţelele electronice de socializare, fiind 
susţinută sau combătută cu ardoare (mai ales în Occident). 

Consolidată de cei 106 ani de existenţă în conştiinţa 
ştiinţifică mondială, teoria lui Einstein a vitezei limită din 
Univers este greu de depăşit, deoarece a devenit pentru unii 
savanţi o „barieră de gândire”, dacă facem un joc de cuvinte, 
pornind de la conceptul „barieră de viteză”. 

Multor fizicieni li se pare că Smarandache fiind mate- 
matician, este un „fizician amator” cu pretenţii prea mari în 
rescrierea legilor fizicii, încălcând ceea am putea numi 
„physics correctness” (corectitudine în fizică, o expresie pe 
care am creat-o acum, prin pastişarea sintagmei „political 
correctness”, foarte în vogă în Occident). 

Ideea vitezei supraluminale i-a venit în... liceu! 
Pentru că Florentin Smarandache este un vechi 


colaborator al ziarului nostru, l-am contactat electronic după 
această primă confirmare a „Ipotezei Smarandache”. 

În 23 septembrie, la apariţia articolului cercetătorilor 
de la CERN el ne-a declarat laconic: „Ipoteza mea asupra 
existenţei unei viteze mai mari decât cea a luminii s-ar putea 
să fie adevărată.” 

După apariţia articolului lui lon Pătraşcu şi a largului 
ecou mondial al celor două articole, Florentin Smarandache, 
asaltat electronic de felicitări şi de contestări din întreaga 
Lume, a depăşit prudenţa şi ne-a scris euforizat: „Se confirmă 
nişte rezultate experimentale recente de la CERN, anunţate şi 
de mass-media românească, pe care eu le-am dedus teoretic 
din 1993.”. 

Reamintim cititorilor noştri că anul trecut, Academia 
„Telesio-Galilei” (organizaţie neguvernamentală internaţio- 
nală cu sediul în Anglia şi cu o filială la Universitatea din Pecs, 
Ungaria, care promovează progresul ştiinţelor) i-a acordat lui 
Florentin Smarandache „Medalia de Aur pentru Ştiinţă” pen- 
tru „Ipoteza Smarandache” şi pentru crearea „Neutrosofiei” — 
o generalizare a Dialiecticii (capitol al filozofiei), prin intro- 
ducerea  „neutraliilor” alături de „contrarii”, neutrosofia 
având aplicaţii în diverse ştiinţe. 

Totuşi, în 28 septembrie, el a revenit la prudenţa 
ştiinţifică şi ne-a scris: „Să vedem ce-o să iasă, ce-o să fie 
recunoscut, fiindcă unii şi-au dedicat viaţa scrierii de articole 
şi de cărţi despre Teoria Relativității, şi acum ar însemna să 
piardă totul!”. 

Referitor la originea „Ipotezei Smarandache”, dânsul 


ne-a scris următoarele: „Ideea vitezelor supraluminale mi-a 
venit în anul 1972, când m-am transferat de la Craiova la 
Râmnicu Vâlcea, la Liceul Pedagogic, unde profesoara de 
fizică, doamna Elena Dumitraşcu ne preda Relativitatea — era 
o profesoară foarte exigentă şi cultă. A avut mulţi elevi care 
au obţinut rezultate la olimpiadele de fizică. Eu aş fi acum încă 
un elev performant al său şi cred că profesoara mea se va 
bucura când va afla despre rezultatul experimentului de la 
CERN. Ideea din anul 1972 mi-a venit fiindcă îmi plăcea să 
contrazic ori să văd dacă se poate contrazice orice — deh, se 
năşteau în mine germenii „Paradoxismului”! (n. n. — „Para- 
doxismul” este mişcare literară de avangardă cu aplicaţii şi în 
ştiinţe, creată de Florentin Smarandache în anii '80, bazată pe 
utilizarea în mod programat a contradicţiilor, antitezelor, 
oximoroanelor.) De fapt, nu mi-am contrazis profesoara de 
fizică, ci am întrebat-o ce s-ar întâmpla dacă ar exista viteze 
supraluminale.”. 

Doamna profesoară Elena Dumitraşcu, care a lucrat 
apoi la Colegiul Naţional „Mircea cel Bătrân”, unde a fost şi 
director, este acum pensionară. Am căutat-o pentru a o 
întreba dacă îşi mai aminteşte de un elev „obraznic” care „a 
contrazis-o” la ora de fizică. Ne-a declarat următoarele: „Sigur 
că îmi amintesc de fostul meu elev Florentin Smarandache, de 
la Liceul Pedagogic Râmnicu Vâlcea, unde se transferase de la 
Craiova, în anul al patrulea (n. n. — la liceul pedagogic studiile 
aveau durata de cinci ani). Era un băiat de condiţie socială 
modestă, de la ţară (n. n. — atunci, Bălceşti era comună), dar 
care, prin calităţile sale a ajuns în elita ştiinţifică mondială!... 

Ştiu că este nu doar matematician, ci şi scriitor, am citit unele 


cărţi ale sale, l-am revăzut când a venit în Râmnic, cu câţiva 
ani în urmă. Dar el are preocupări multiple, are contribuţii 
ştiinţifice în mai multe domenii, cum este fizica, unde a 
propus „Ipoteza Smarandache”, prin care susţine că nu există 
barieră de viteză în Univers... Nu-mi amintesc de scena din 
anul 1972, despre care v-a povestit, aceea că m-a contrazis la 
ora de fizică. Dar, eu spun că nu pe mine m-a contrazis, ci pe 
Einstein... Am citit despre experimentul de la CERN, m-am 
bucurat pentru Smarandache şi mă bucur că Einstein are un 
competitor român! Sper însă că Smarandache va rămâne 
român, chiar dacă acum are şi cetăţenie americană şi lucrează 
într-o universitate din SUA, că nu va proceda ca mulţi români 
de valoare care nu se mai întorc în ţară!... Cred însă că şi ţara 
noastră ar trebui să facă mai mult pentru asemenea oameni. 
De exemplu, referindu-mă la Smarandache, oraşul Bălceşti, 
judeţul Vâlcea şi chiar România ar trebui să îl aprecieze aşa 
cum se cuvine. Ar trebui, de exemplu, să i se facă mai multă 
publicitate, să i se acorde Titlul de Cetăţean de Onoare, o 
stradă, o instituţie ştiinţifică să primească numele său, în 
oraşul Bălceşti ar trebui realizat un Muzeu Smarandache, să 
fie admis ca membru al unor prestigioase foruri ştiinţifice din 
ţara noastră.” 


„Şah” şi „mat”?... 

Aşadar, un prim experiment, intitulat OPERA, după 
numele detectorului de neutrini, a confirmat o curajoasă 
ipoteză ştiinţifică a unui român. Mănuşa a fost aruncată 
fizicienilor mapamondului chiar de către cel mai prestigios şi 

cel mai mare laborator de cercetare ştiinţifică de acest gen 
din Lume şi, metaforic, putem spune că Smarandache i-a dat 
„şah” lui Einstein. 

Urmează să vedem dacă viitoare cercetări ale CERN vor 
confirma acest rezultat şi, mai cu seamă, dacă rezultatul va fi 
confirmat şi de cercetări ale altor laboratoare, independente 
de acesta, unul dintre ele existând chiar în SUA. 


Alessandna 


yery 


Sg Monet 


Li 
$ 





Traseul liniar al fascicolului de neutrini prin scoarța terestră, 
între Geneva şi Gran Sasso 


Vor profita americanii de laboratorul lor performant 
pP 


Smarandache l-a făcut 
„mat” pe Einstein sau partizanii teoriei acestuia vor fi mai 


pentru a demonstra că „americanu 


puternici şi vor impune alocarea resurselor laboratorului în 
alte scopuri?... 

Credem că va fi importantă poziţia pe care o va adopta 
în această privinţă Societatea Americană de Fizică, organizaţie 
neguvernamentală creată în anul 1899, care are 48.000 de 

membri şi dispune de multe reviste ştiinţifice influente, dar şi 


mai importantă va fi poziţia Institului American de Fizică, 
organizaţie  neguvernamentală înfiinţată în anul 1931, 
compusă din mai multe societăţi (inclusiv Societatea 
Americană de Fizică), cu 135.000 de membri şi cu mai multe 
reviste ştiinţifice prestigioase. 

Reamintim cititorilor noştri că Florentin Smarandache, 
utilizând Neutrosofia, a introdus în anul 2004 un alt concept 
revoluţionar în fizică, „nemateria” (ca un „neutru” între 
„materie” şi „antimaterie”), formată dintr-un amestec de 
particule şi  antiparticule (electroni, protoni, neutroni, 
antielec-troni, antiprotoni şi antineutroni). Acest concept a 
fost confirmat atât teoretic, în anul 2007, prin utilizarea de 
către cercetători a aparatului matematic din Teoria Cuantică a 
Câmpului, care au condus la concluzia existenţei unor 
particule neconforme modelului standard al particulelor, 
excepţiile fiind numite de ei  „neparticule”, cât şi 
experimental, în perioada 1970-1975, prin experienţe la 
Brookhaven National Laboratory (SUA) şi CERN (Elveţia), în 
care s-a constatat existenţa unor atomi care conţineau în 
nucleul lor protoni şi antiprotoni, iar alţi atomi conţineau 
antiprotoni şi neutroni (cercetările au fost abandonate, din 
lipsa unei baze teoretice!). La sesiunea anuală de comunicări 
ştiinţifice din anul 2010 a Filialei California-Nevada a Societăţii 
Americane de Fizică, Florentin Smarandache a prezentat 
lucrarea ştiinţifică intitulată „Legătura dintre «neparticulă» şi 
«nematerie»”, scrisă împreună cu Ervin Goldfain, evreu din 
laşi, emigrat în anul 1985 în SUA, fizician la Welch Allyn Inc., 
Centrul de Excelenţă în Fotonică, din Skaneateles Falls, statul 

federal New York. Dacă, în acest mod Societatea Americană 
de Fizică a acceptat, în mod implicit, conceptul de 
„nematerie”, va accepta, în baza „Experimentului OPERA”, în 


mod explicit, „Ipoteza Smarandache”? 

Un proverb românesc spune că „Nimeni nu-i profet în 
ţara sa!”, iar cum SUA este doar ţara sa de adopţie, nu cea de 
origine, am putea afirma, bazaţi pe înţelepciunea noastră 
populară milenară, că nu va fi un paradox dacă Smarandache 
va fi „profet” (în ale Fizicii!) în America! 

Parametrizându-l pe Einstein... 





Florentin Smarandache, autorul „Ipotezei Smarandache” 


Vâlceano-americanul din Bălceşti, Florentin Smaran- 
dache, va prezenta vineri, 13 aprilie 2012, începând de la ora 
17, în faţa unora dintre participanţii la Sesiunea de Primăvară 
a Filialei Regiunii Ohio a Asociaţiei Americane de Fizică, modul 
în care el a parametrizat celebra Teorie Restrânsă a 
Relativității (numită şi Teoria Specială a Relativității), enunțată 
de nu mai puţin celebrul fizician Albert Einstein în anul 1905. 

Această sesiune de comunicări ştiinţifice a fizicienilor 
(profesori, ingineri, cercetători) din Filiala Regiunea Ohio (din 
nord-estul SUA, cuprinzând şase state federale: Indiana, 
Kentucky, Michigan, Ohio, Pennsylvania şi Virginia de Vest) se 
va desfăşura în perioada 13-14 aprilie 2012, în oraşul 
Columbus, la Universitatea de Stat „Ohio”. 

În cadrul Secţiunii de Postere, care se va desfăşura în 
Holul Central al Clădirii „Cercetări de Fizică”, în intervalul orar 
17-18:30 (ora locală, cu şapte ore în urmă faţă de ora 
Bucureştiului), cei interesaţi pot discuta, la libera alegere, cu 
oricare dintre autorii celor 25 de lucrări ştiinţifice, fiecare 
prezentată în rezumat pe un panou (poster). La panoul nr. 25, 


cei interesaţi vor putea discuta cu prof. univ. dr. Florentin 
Smarandache despre lucrarea sa, intitulată „Teoria Specială 
Parametrizată a Relativității” (TSPR). „Paramentrizată”, adică 
bazată pe „parametru” — raportul timpului scurs. 


De la carte la articol, iar de aici la comunicare ştiinţifică 

În rezumatul lucrării, autorul spune că a parametrizat 
experimentul mintal al lui Einstein cu ceasurile atomice, 
presupunând că nu ştie dacă spaţiul şi timpul sunt relative sau 
absolute, nici dacă viteza luminii este sau nu viteza limită din 
Univers. În acest mod a realizat o „parametrizare” a Teoriei 
Speciale a Relativității a lui Einstein, motiv pentru care autorul 
şi-a numit rezultatul (obţinut încă din anul 1982!) „Teoria 
Specială Parametrizată a Relativității” (TSPR). Această teorie a 
generalizat „Teoria Specială a Relativității” (TSR) a lui Einstein, 
dar şi ceea ce Smarandache numise în anul 1982 „Teoria 
Absolută a Relativității” (TAR) şi a introdus în acel an încă trei 
relativităţi posibile. 

Ulterior, Smarandache şi-a extins cercetarea luând în 
calcul nu doar viteze constante, ci şi acceleraţii constante. 

În anul 1982, pe vremea când preda matematica la un 
liceu din Maroc, Florentin Smarandache a publicat o carte de 
fizică: „Teoria Absolută a Relativității, Teoria Specială Para- 

metrizată a Relativității şi multirelativitatea neinerţială”, 
Editura „Somipress”, 1982, Fez, Maroc. 
În mod surprinzător, această carte ştiinţifică uluitoare 


(92 de pagini), cu un titlu atât de paradoxal nu a figurat până 
anul trecut în lista lucrărilor ştiinţifice a lui Florentin Sma- 
randache! L-am „interogat” pe autor: mi-a spus că prieteni şi 
cunoscuţi cărora le-a arătat atunci cartea l-au sfătuit în mod 
foarte serios şi insistent să nu o facă publică, dacă vrea să fie 
privit ca un om de ştiinţă serios, căci nu va putea să realizeze 
o carieră ştiinţifică, universitară cu o carte care îl contrazice 
pe Albert Eistein, ale cărui teorii privind Relativitatea sunt 
considerate sfinte în mediile academice! 

Anul trecut, când Experimentul OPERA de la CERN, 
Elveţia, i-a confirmat (neoficial) „Ipoteza Smarandache” 
(conform căreia, viteza luminii nu este viteză limită în Univers, 
contrar teoriilor relativiste ale lui Einstein!), Smarandache s-a 
gândit că e un moment favorabil pentru a scoate „de la 
naftalină” teoria sa parametrizată şi teoria sa absolută care-l 
contrazic pe Einstein. 

Apoi, s-a gândit să publice un articol despre TSPR şi să 
prezinte o comunicare ştiinţifică pe această temă la Asociaţia 
Americană de Fizică. Articolul „Teoria Specială Parametrizată 
a Relativității” a fost publicat în două reviste ştiinţifice tri- 
mestriale internaţionale nonconformiste care acceptă articole 
„contra curentului ştiinţific principal”: „Progress in Physiscs” 
(Progres în Fizică), vol. 2, aprilie, 2012 (la care Smarandache 
este edito-asociat) şi în „Apeiron” (Fără limite, în limba 
greacă), vol. 19, nr. 2, aprilie 2012 — revistă electronică de 
fizică. 


30 





Un „Columb” în... Columbus! 
Florentin Smarandache, creatorul „Paradoxismului” 


(mişcare literară avangardistă, dar cu aplicaţii şi în ştiinţă!), nu 
poate scăpa de paradoxuri nici în Columbus, Ohio: musai 
trebuie precizat şi statul federal, pentru că în SUA mai există 
alte 16 localităţi numite... „Columbus” — numele latinizat al lui 
Columb, descoperitorul Americii în anul 1492. 

Nu ştim dacă a ales intenţionat sau nu întrunirea 
ştiinţifică din oraşul Columbus, dar ştim că matematicianul 
Florentin Smarandache va fi asemeni unui „Columb” care a 
descoperit un nou continent: Continentul Relativității Fizicii! 





CERN reconfirmă „Ipoteza Smarandache”! 


Am mai scris despre „Ipoteza Smarandache” (v. supra 
„Profet în Ţara Fizicii”); în acel articol, arătam că un expe- 
riment ştiinţific numit „Experimentul OPERA”, efectuat de 
către o echipă de savanţi de la CERN (inițial, numit Centrul 
European de Cercetări Nucleare, acum, Laboratorul European 
pentru Fizica Particulelor Elementare) din Geneva (Elveţia), a 
demonstrat că particulele elementare neutrino se deplasează 
cu o viteză mai mare decât cea a luminii, ceea ce infirmă 
celebra Teorie a Relativității Restrânse, enunțată de fizicianul 
Albert Einstein (viteza luminii este viteză limită în Univers) şi, 
deci, confirmă „Ipoteza Smarandache” (nu există viteză limită 
în Univers), enunțată în anul 1998 de către matematicianul 
vâlcean Florentin Smarandache. 

Deşi experimentul durase trei ani, iar precizia măsu- 
rătorilor era foarte mare, fizicienii din echipa respectivă (200 
de persoane din 13 ţări: Belgia, Bulgaria, Coreea de Sud, 
Croaţia, Elveţia, Franţa, Germania, Israel, Italia, Japonia, 
Rusia, Tunisia şi Turcia) au fost foarte prudenţi, nu au dat nici 
o interpretare acestui rezultat, ci au spus că este nevoie de 
alte experimente, pentru confirmarea rezultatului. 

Un alt experiment, făcut la sfârşitul lunii octombrie 
2011, a dus la acelaşi rezultat: neutrinii s-au deplasat pe 
distanţa de 731.378 km cu o viteză cu circa 6000 m/s mai 
mare decât cea a luminii (date preluate din presa 
internaţională). 





Confirmarea va veni din SUA? 
Totuşi, Dario Antiero, cercetător la Institutul de Fizică 


Nucleară din Lyon, Franţa, coordonatorul departamentului de 
analiză a măsurătorilor din cadrul Experimentului OPERA 
(Oscillation Project with Emulsion-tRacking Apparatus -— 
Proiectul de oscilare cu aparat cu emulsie pentru traiectorii), 
care a comentat acest nou rezultat, a spus că mai sunt nece- 
sare „experimente complementare şi măsurători indepen- 
dente” pentru ca acest fenomen, numit deocamdată „ano- 
malia timpului de zbor al neutrinilor”, să fie confirmat sau 
infirmat oficial. 

El a insistat că fizicienii trebuie să fie prudenţi în 
concluzii, atât timp cât măsurătorile nu vor fi „verificate cu un 
sistem complet diferit”. 

Paradoxal este că în anul 2005 Proiectul MINOS (Main 
Injector Neutrino Oscillation Search — Căutarea oscilaţiilor 
neutrinoului cu injectorul principal), efectuat de către 
Laboratorul „Fermilab” din Chicago, SUA, cu detectorul de 
neutrini aflat într-o mină de fier situată la o distanţă de 725 
km de laborator, a obţinut un rezultat asemănător, dar echipa 
sa, formată din 200 de savanţi din şase ţări (Anglia, Brazilia, 
Franţa, Grecia, Rusia şi SUA), a considerat că marja de eroare 
a aparaturii sale ar fi prea mare pentru a considera că 
măsurătoarea poate fi validată! 

Acum, aparatura sa a fost perfecționată şi se fac noi 
experimente, care vor dura circa trei ani. 

Deci, s-ar putea ca acele „măsurători independente” de 
CERN (Elveţia) să fie făcute de Fermilab (SUA), în ţara în care 
se află acum Florentin Smarandache, care are dublă 

cetăţenie, română şi americană, şi este profesor universitar 

doctor la Facultatea de Matematică şi Ştiinţe a Universităţii 

„New Mexico” din oraşul Gallup, statul federal New Mexico! 
Dar, cercetări asupra „oscilaţiilor” neutrinilor, adică 


trecerea lor dintr-un tip în altul (există trei tipuri de neutrino), 
se fac şi în alte ţări, deci, rămâne de văzut „De unde sare... 
neutrino”! 


Einstein: și infirmat, și confirmat?... 

Rezultatele Experimentului OPERA au provocat aprige 
dezbateri în lumea fizicienilor, pro şi contra pe tema infirmării 
teoriei lui Einstein. 

O poziţie intermediară o are Pierre Binetruy, directorul 
Laboratorului de Astroparticule şi Cosmologie din Paris: 
„Rezultatele Experimentului OPERA ar putea să semnifice că 
teoria lui Einstein este valabilă în anumite domenii, dar există 
o altă teorie şi mai globală”, făcând o analogie cu celebrele 
păpuşi ruseşti „Matrioşka”, cele care intră în serie, una în alta 
[aşa cum teoria lui Einstein (valabilă la viteze apropiate de 
viteza luminii) este faţă de teoria lui Newton (valabilă la viteze 
mici faţă de viteza luminii)]. 

Rămâne de văzut ce se va întâmpla în anii următori, dar 
se pare că fizica se află la răspântie, iar vâlceanul Florentin 
Smarandache a trasat fizicienilor două „pârtii”, prin cele două 
idei revoluţionare ale sale: 1) nu există viteză limită în 
Univers; 2) există şi a treia formă a materiei, pe care el a 
denumit-o „nematerie” (formată din „materie” şi „anti- 
materie”)! 

Notă: În martie 2012, CERN a anunţat că sistemul de 
măsurare a timpului din Experimentul OPERA ar fi avut o eroare, 
deci aşa-zisa "anomalie a timpului de zbor al neutrinilor" nu ar 
exista şi deci, teoria lui Einstein a "barierei de viteză în Univers", 
conform căreia viteza luminii este viteza maximă din Univers, nu ar 
fi fost infirmată prin acest experiment!... Unii savanţi sunt de părere 
că această declaraţie s-a făcut în urma presiunilor fizicienilor 
"ortodocşi" cu influenţă mare în mediile academice din Lume. 

Să ne bazăm pe ambiția americanilor, care, mai înainte cu 
câţiva ani, americanii au avut rezultate asemănătoare în Expe- 
rimentul MINOS, dar ei nu au fost convinşi că aveau aparate 
performante pentru măsurarea "timpului de zbor" al neutrinilor prin 
scoarţa terestră şi nu şi-au făcut atunci publice rezultatele? Vor 
relua ei Proiectul MINOS, cu nişte "cronometre" perfecţionate, mai 
presus de orice îndoială, ca să-şi dovedească superioritatea 
tehnologică faţă de europeni?!... 

Oricum, fizicienii "ortodocşi" vor spune că rezultatul ar trebui 
confirmat şi printr-un alt tip de metodă experimentală, ceea ce, în 
principiu, este corect!) 

Mircea Monu Nemateria, Ipoteza Smarandache 
și Fuziunea Informaţiei 





Societatea Americană de Fizică faţă cu... 


“nemateria” lui Smarandache 





În Secţiunea H 3 (Cercetare multidisciplinară) a 
„Întâlnirii Anuale 2010 a Filialei California-Nevada a Societăţii 
Americane de Fizică” (aşa se numeşte oficial sesiunea anuală 
de comunicări ştiinţifice a acesteia), care se va desfăşura la 
Institutul Tehnologic „California” (numit pe scurt „Caltech”, în 
folclorul universitar american) din oraşul Pasadena, statul 
federal California, SUA, în perioada 29-30 octombrie 2010, 
este programată în 30 octombrie prezentarea lucrării 

„Legătura dintre «neparticulă» şi «nematerie»”. Autorii lui 


sunt originari din România: Ervin Goldfain, evreu din laşi, 
emigrat legal în SUA,în anul 1985 (locuieşte în oraşul 
Syracuse, statul federal New York, lucrează la Welch Allyn 
Inc., Centrul de Excelenţă în Fotonică, din Skaneateles Falls, 
statul federal New York), şi Florentin Smarandache. 

Conceptul de „nematerie” a fost propus de către 
Florentin Smarandache în contextul „neutrosofiei” — capitol al 
filozofiei, creat tot de către dânsul prin extinderea dialecticii 
(bazată pe  „contrarii”) prin introducerea conceptului 


P 


„neutral” alături de „contrarii”. În viziune neutrosofică, o 
entitate „A”, are opusul ei, „antiA”, şi neutrul ei, „neutA”. În 
mod logic, noţiunea de „materie”, trebuie să aibă nu doar 
opusul ei,  „antimateria” (formată din  antielectroni, 
antiprotoni şi antineutroni), ci şi neutrul ei, care nu este nici 
materie, nici antimaterie, ci „nematerie” (formată din 
amestec de particule şi antiparticule: electroni, protoni, 
neutroni, antielectroni, antiprotoni şi antineutroni). În anul 
2004, Smarandache a trimis teoria sa despre „nematerie” la 
CERN (Laboratorul European pentru Fizica Particulelor 
Elementare), Geneva, Elveţia, unde s-ar putea face 
experimente pentru verificarea acestei teorii. 

În articolul menţionat, autorii arată că din anul 2007, 
cercetători în fizica teoretică, folosind aparatul matematic din 
Teoria Cuantică a Câmpului, au ajuns la concluzia că există 
abateri de la modelul standard al comportării particulelor şi 
au numit aceste excepţii „neparticule”. S-a concluzionat că 
particulele şi  antiparticulele nu mai există în mod 
independent, căci există un spectru continuu de stări 

amestecate. Aceste amestecuri arbitrare de particule şi 


antiparticule pot fi privite ca o manifestare a „nemateriei” 
propuse de Smarandache. 

Articolul menționează că experimente făcute în 
perioada 1970-1975 în SUA, la Brookhaven National 
Laboratory şi în Elveţia, la CERN, au observat atomi care 
conţineau în nucleul lor protoni şi antiprotoni, precum şi 
atomi care conţineau antiprotoni şi neutroni, timpul lor de 
viaţă fiind însă extrem de scurt (10-20 s). Cercetările au fost 
atunci abandonate deoarece neexistând o teorie, s-a 
considerat că aceşti atomi care conţineau nucleoni şi 
antinucleoni erau o excepţie rară care nu putea să constituie 
o nouă specie de materie. 

Existenţa nemateriei este posibilă deoarece nucleonii 
(protoni şi neutroni) sunt formaţi din „quarkuri” — particule 
elementare cu sarcină electrică fracţionară (pozitivă sau 
negativă). Ipoteza existenţei „quarkului” a apărut în anul 
1964, prima sa confirmare experimentală s-a produs în anul 
1968, iar în 1995 a fost descoperit cel de-al şaselea tip de 
quark. Datorită combinării quarkurilor cu antiquarkurile se 
poate obţine nematerie nu doar cu sarcină electrică nulă, ci şi 
cu sarcină pozitivă sau negativă! 

La stadiul actual al tehnologiei, cercetările privind 
„nemateria” sunt foarte laborioase şi foarte costisitoare, dar 
vâlceanul Florentin Smarandache, acum cu cetăţenie dublă, 
română şi americană, a aruncat mănugşa fizicienilor din toată 
Lumea, care se vor ambiţiona să verifice valabilitatea acestei 
ipoteze paradoxiste ce constituie acum, la început de veac şi 
de mileniu, o nouă deschidere în fizică! 

Cei doi autori au mai publicat articole cu aceeaşi temă, 


iar acceptarea acestei comunicări ştiinţifice de către o filială a 
Societăţii Americane de Fizică este un mare pas înainte spre 
acceptarea de către mediul academic a ipotezei ştiinţifice 
privind existenţa celei de-a treia specii de materie — 
„nemateria”. 

O carte care extinde fizica 


“Dezbaterile Conferinţei Internaţionale «Introducere 
în Fizica Neutrosofică: Nematerie şi Neparticule»”! 

De curând, a apărut la Editura “Zip” din oraşul 
Columbus, capitala statului federal Ohio, SUA, cartea 
“Dezbaterile Conferinţei Internaţionale «Introducere în Fizica 
Neutrosofică: Nematerie şi Neparticule»”, avându-l ca editor 
pe prof. univ. dr. Florentin Smarandache, de la Facultatea de 
Matematică şi Ştiinţe a Universităţii “New Mexico”, SUA. 

Am mai scris despre organizarea de către mate- 
maticianul Smarandache, care are preocupări şi în alte ştiinţe, 
a primei teleconferinţe internaţionale (prin Internet) pe tema 
a ceea ce dânsul consideră că poate fi un nou capitol al fizicii, 
pe care l-a intitulat „Fizica Neutrosofică”. 


De la filozofie, la fizică 
„Neutrosofia” (lat. „neuter”= neutru; gr. „sophia”= 
înţelepciune/ştiinţă) este un concept ştiinţific introdus în anul 
1995 de către Florentin Smarandache, pornind de la ideea că 
pentru o entitate (o noţiune) „A” există nu doar opusul ei 
„antiA”, ci şi o stare neutră („neutA”) faţă de cele două 
„contrarii” („A” şi „antiA”, pe care se bazează „Dialectica” — 
un capitol al filozofiei). În acest mod, neutrosofia 
generalizează dialectica. 
Dar neutrosofia nu este doar un capitol al filozofiei (sau 
o disciplină filozofică), ci are aplicaţii în diverse ştiinţe: 
matematică (logica neutrosofică sau „logica Smarandache”, în 
care o variabilă logică are trei valori, „adevărat”, „fals” şi 

„incert”, mulţimi neutrosofice, probabilitate neutrosofică, 


statistică neutrosofică), cibernetică, fuziunea informaţiei, 
fizică, medicină, precum şi în inginerie sau în ştiinţele militare. 

În viziune neutrosofică, ar trebui să existe nu doar 
„materie” (formată din electroni, protoni şi neutroni) şi 
opusul ei,  „antimaterie” (compusă din  antielectroni, 
antiprotoni şi antineutroni), ci şi neutrul ei, numit de către 
Smarandache „nematerie” (care ar trebui să fie formată din 
particule şi  antiparticule: electroni, protoni, neutroni, 
antielectroni, antiprotoni şi antineutroni). În anul 2004, 
Florentin Smarandache a trimis teoria sa despre „nematerie” 
la CERN (Laboratorul European pentru Fizica Particulelor 
Elementare — s-a păstrat sigla de la denumirea iniţială, în 
limba franceză: Consiliul European pentru Cercetări 
Nucleare), Geneva, Elveția, unde s-ar putea face experimente 
pentru verificarea acestei teorii, iar în aprilie 2005, a publicat 
în vol. 1 al revistei „Progress in Physics” (publicație științifică 
trimestrială internațională pentru studii avansate de fizică 
teoretică şi experimentală, incluzând teme de matematică 
legate de acestea) articolul „O nouă formă a materiei — 
nemateria, compusă din particule şi antiparticule”. 

Denumirea de „neparticule” a fost folosită în anul 2007 
de unii cercetători din fizica teoretică pentru a desemna o 
specie stranie de particule, care nu se comportau „clasic”, ci 
ca un amestec de particule şi antiparticule. Culmea este că în 
perioada 1970-1975, fizicieni atomişti din SUA şi de la CERN 
observaseră experimental atomi, cu durata de viaţă foarte 
scurtă, care conţineau în nucleul lor protoni şi antiprotoni sau 
antiprotoni şi neutroni, dar cercetările au fost abandonate! 

De aceea, Smarandache consideră că „nemateria” sa 


este confirmată atât experimental (înainte de enunţarea 
teoriei sale), cât şi teoretic (după enunţarea teoriei sale, prin 
„neparticulele”  fizicienilor teoreticieni). Aşa încât, în 30 
octombrie 2010, el a avut curaj să prezinte comunicarea 
ştiinţifică „Legătura dintre «neparticulă» şi «nematerie»” la 
Sesiunea anuală de Comunicări Ştiinţifice a Filialei California- 
Nevada a Societăţii Americane de Fizică”, desfăşurată la 
prestigiosul Institut Tehnologic „California” (numit pe scurt 
„Caltech”, în folclorul universitar american) din oraşul 
Pasadena, statul federal California, SUA! Comunicarea a fost 
redactată împreună cu Ervin Goldfain, originar din laşi, evreu 
emigrat legal în SUA, în anul 1985, stabilit în oraşul Syracuse, 
statul federal New York, angajat la Welch Allyn Inc., Centrul 
de Excelenţă în Fotonică, din Skaneateles Falls, statul federal 
New York. 

Aşa că după un an de la „mănuşa aruncată în obrazul 
fizicienilor”, Smarandache s-a gândit că ar putea să existe un 
capitol al fizicii consacrat stărilor neutre („neutralii”) şi a 
numit acest capitol „Fizica Neutrosofică”. Cum întotdeauna se 
găsesc susţinători ai ideilor noi, s-a gândit că este momentul 
să organizeze o conferinţă internaţională de fizică 
neutrosofică: facultatea sa l-a sprijinit moral, dar fiind vreme 
de criză economică, nu l-a putut susţine şi financiar, aşa că 
respectiva conferinţă a devenit... teleconferinţă, desfăşurată 
prin Internet, în perioada 2-4 decembrie 2011! 

Cartea publicată cuprinde articolele ştiinţifice şi 
comentariile făcute atunci. 

Neutrosofia extinde fizica! 
Cinci cercetători sau cadre universitare din trei 


continente (America de Nord, Europa şi Asia), din trei ţări 
(SUA, Rusia şi Indonezia) au răspuns chemării lansate 
electronic de către româno-americanul Smarandache. 

Ei sunt: doi cercetători moscoviți, Larissa Borissova şi 
Dmitri  Rabounski; cercetătorul american Ervin Golfain, 
menţionat mai înainte; americanul Thomas R. Love, de la 
Facultatea de Matematică a Universităţii de Stat „California” 
la Dominguez Hill, din oraşul Carson, o suburbie a metropolei 
Los Angeles; indonezianul Indranu Suhendro, de la Facultatea 
Tehnică a Universităţii „Gadjah Mada”, din oraşul Yogiakarta. 

În prefața „Fizica neutrosofică — un câmp nou de 
cercetare” , scrisă de către editor, este explicată noţiunea de 
„Fizică neutrosofică”: fizica în care există un amestec de două 
sau trei entităţi: „A” şi „neutA”; „antiA” şi „neutA”; „A”, 
„antiA” şi „neutA”. Într-un astfel de capitol al fizicii, se poate 
vorbi despre „câmpuri neutrosofice”, „obiecte neutrosofice”, 
„Stări neutrosofice” etc. 

Cum Florentin Smarandache este părintele „Paradoxis- 
mului” în literatură şi în ştiinţă (Paradoxismul este bazat pe 
contradicții, antinomii, pe antiteze), el îl aplică şi în fizică, 
definind conceptul de „Fizică paradoxistă”: fizica în care există 
amestecul contrariilor — „A” şi „antiA”. 

Într-o asemenea abordare, evident că „Fizica 
neutrosofică” este o extindere a „Fizicii paradoxiste”. 

Pentru susţinerea teoriei sale, prefaţatorul dă câteva 
exemple de entităţi paradoxiste şi de entităţi neutrosofice: în 
spaţiul bidimensional, anionii sunt particule cu spin arbitrar 

care nu sunt nici bosoni (spin întreg), nici fermioni (spin 


semiîntreg); materialele  nemagnetice nu sunt nici 
feromagnetice, nici antiferomagnetice; semiconductorii nu 
sunt nici conductori, nici izolatori; materialele translucide nu 
sunt nici opace, nici perfect transparente pentru lumină; 
stările cuantice sunt metastabile (nici perfect stabile, nici 
instabile); dubletul neutrino-foton, propus de Ervin Golfain 
(are proprietăţi corpusculare, dar şi proprietăţi ondulatorii); 
particula elementară kaon neutru este compusă dintr-un pion 
şi un antipion etc. 

Scopul cercetărilor de fizică neutrosofică este acela de 
a găsi ceea ce au comun entităţile neutrosofice: legi şi teorii. 


Cosmologie neutrosofică 

Cum legile fizicii sunt valabile în întreg Cosmosul, iar 
bătălia pentru noua fizică va fi, hiperbolizând puţin, una de 
dimensiuni... cosmice, editorul a considerat că este cel mai 
indicat să înceapă cartea cu articolul „Cosmologie neutro- 
sofică”, scris de Larissa Borissova şi Dmitri Rabounski. Ei 
propun un model neutrosofic al Universului observabil, în 
care trecutul, prezentul şi viitorul sunt valori neutrosofice 
pozitive, neutre şi negative, care aparţin sistemului neutro- 
sofic al lui Smarandache. Trecutul şi viitorul sunt două spaţii 
pseudoRiemann cvadridimensionale („spaţiul Schwarzschild”, 
respectiv „spaţiul de Sitter”) în care observabila timp curge în 
direcţii opuse, iar prezentul este un spaţiu zerodimensional în 
care observabila timp staţionează. Acest model al Universului 
observabil e format din trei „obiecte” incluse unul în celălalt: 
„Obiectul exterior” (Lumea viitorului, Balonul Schwarzschild), 

care este o sferă umplută cu un lichid incompresibil ideal, 
„Suprafaţa de trecere” (Lumea prezentului, „Orizontul eveni- 
mentelor”) şi „Obiectul interior” (Lumea trecutului — „Balonul 
de Sitter”), care este umplut cu vacuum fizic aflat în 
extindere. Prezentul apare ca o stare instantanee între două 
stări virtuale, viitorul şi trecutul, iar viitorul se îndreaptă 
spre... trecut, materializat prin prezent! 


Florentin Smarandache a prezentat două articole. În 
primul, intitulat „O nouă formă posibilă de materie, 
nemateria — formată din particule şi antiparticule”, pe baza 
concepţiei sale neutrosofice, arată că în afară de „materie” şi 
„antimaterie”, ar trebui să existe şi o formă neutră de 
materie, pe care el a numit-o „nematerie”, care, ca şi 
„antimateria”, este foarte greu de produs cu tehnologiile 
actuale, în laboratoare speciale, precum CERN. La fel ca 
„materia” şi „antimateria”, „nemateria” definită la nivel de 
atom este neutră din punct de vedere electric, deoarece un 
„neatom” este format din electroni, protoni şi antineutroni 
(„nematerie de primul tip” = „nematerie 1”, al cărui 
„nenucleu” este format din protoni şi antineutroni) sau din 
antielectroni, antiprotoni şi neutroni („nematerie de tipul al 
doilea” = „nematerie 2”, al cărui „nenucleu” este format din 
antiprotoni şi neutroni). Aşadar, pentru un atom de materie, 
există un atom de „antimaterie” şi doi atomi de „nematerie” 
— exceptând hidrogenul, al cărui nucleu nu are neutron, dar 
cei doi izotopi ai săi, deuteriul (care are un neutron) şi tritiul 
(care are doi neutroni) ar trebui să existe cele două tipuri de 
„neatomi”, ai „nedeuteriului” şi ai „netritiului”. Când cele 
două tipuri de „nematerie” de întâlnesc, ele se anihiliează. 

Există şi o... “ne-Lume”? 
„Dacă «antimateria» există, atunci probabilitatea 


«nemateriei» de a exista este mai mare şi reciproc.”, 
postulează Smarandache în stilul său paradoxist! 

„Neatomi” de acelaşi tip , legaţi împreună, formează o 
„nemoleculă”, care pot fi de două tipuri, „1” şi „2”. 

Conform conceptului de „neutrosofie”, se poate defini 
şi noţiunea de „nonmaterie”, formată din „antimaterie” şi 
„nematerie”. 

Smarandache presupune că „nemateria” ar putea fi 
folosită drept combustibil pentru rachetele cosmice prin 
transformarea masei sale în energie, prin ciocnirea 
„nemateriei 1” cu „nemateria 2”, a „nemateriei 1” cu 
„antimateria” sau a „nemateriei 2” cu „materia”. 

„Nemateria” ar arăta la fel ca „materia”, iar gravitația 
ar acţiona similar asupra celor trei forme de materie. 

Desigur, apar multe „întrebări deschise”, de genul: 
„Există o «ne-Lume», între «Lume» şi «anti-Lume»?”. 


Quarcurile complică „nemateria” 

În al doilea articol, intitulat „Verificând nemateria prin 
experimente, mai multe tipuri de nematerie şi o formulă de 
cromodinamică cuantică”, Smarandache arată că înainte de a 
emite el ipoteza „nemateriei”, experimente din SUA, Elveţia, 
Japonia, R. F. Germania, URSS au indicat forme „stranii” de 
materie care corespund conceptului său de „nematerie”. 

În articolul precedent se dăduse o definiţie „clasică” a 
„nemateriei”, cu cele două tipuri: „nemateria 1”, formată din 
electroni, protoni şi antineutroni; „nemateria 2”, formată din 
antielectroni, antiprotoni şi neutroni. Într-o definiţie mai 

generală, un „neatom” este format din particulele susmen- 


ţionate sau este un atom în care una sau mai multe particule 
sunt înlocuite de alte particule cu aceeaşi sarcină. De 
exemplu: într-un atom de „materie”, unul sau mai mulţi 
electroni, dar nu toţi, şi/sau protoni sunt înlocuiţi cu particule 
de antimaterie cu aceeaşi sarcină (adică, cu antielectroni, 
respectiv, antiprotoni); invers, într-un atom de „antimaterie”, 
unul sau mai mulţi antielectroni, dar nu toţi, şi/sau 
antiprotoni sunt înlocuiţi cu particule de „materie” (adică, cu 
electroni, respectiv, protoni); în mod mai complicat, înlocuind 
particulele unui atom de „materie” cu particule de 
„nematerie”. 

Desigur, nu toate aceste combinaţii vor fi stabile, 
semistabile sau cvasistabile. 

Dacă sunt luate în calcul şi particulele elementare 
(fundamentale) care compun nucleonii (protoni şi neutroni), 
posibilităţile de „construire” a „nemateriei” se multiplică. 
Protonii şi neutronii sunt formaţi din particule elementare 
numite „quarc” (în engleză, „quark”), care au sarcina electrică 
fracţionară (+2/3 sau —1/3). Există şase tipuri de quarcuri, 
numite „arome”, diferenţiate prin masă, numite: „sus” (în 
engleză, „up”, notat simbolic cu litera „u”); „jos” („down” — 
„d”); „straniu” („strange” — „s”); „farmec” („charm” — „c”); 
„bază” („bottom” — „b”); „top” („top” — „t”). Quarcurile „u”, 
„C” şi „t” au sarcina fracţionară pozitivă +2/3, iar celelalte trei, 
„d”, „s”, şi „b” au sarcina fracţionară negativă —1/3. 

Pentru fiecare tip de quarc există un tip de antiquarc. 

Protonul (nucleul atomului de hidrogen) este format 


din trei quarcuri: două „sus” şi unul „jos” — uud, astfel că 
sarcina sa electrică este +1. 

Neutronul este şi el format din trei quarcuri: udd, astfel 
că sarcina sa electrică este zero. 

Astfel putem avea particule de „nematerie” formate 
din quarcuri şi anticuarcuri cu diverse „arome”, unele fiind 
depistate experimental. 

Quarcurile mai au o proprietate, numită „culoare” 
(„roşu”, „verde” şi „albastru”, dar nu are nici o legătură cu 
percepţia vizuală a culorii — au fost numite astfel prin analogie 
cu cele trei culori primare, combinaţia celor trei tipuri fiind 
„fără culoare”!). 

În teorie (Teoria Cromodinamicii Cuantice), se arată că 
o combinaţie de quarcuri şi antiquarcuri trebuie să fie 
„incoloră”. Pentru a se confirma această teorie, în cazul 
„nemateriei”, Smarandache susţine că diferenţa dintre 
numărul de quarcuri şi cel de antiquarcuri care compun o 
particulă trebuie să fie un număr întreg, multiplu de 3 sau 
zero. 

Pentru „nemateria biquarc” (qa, formată dintr-un quarc 
şi un antiquarc, cazul mezonilor şi antimezonilor), ţinând cont 
că fiecare din cei doi componenți poate fi de şase tipuri 
(„arome”), numărul total de combinaţii posibile de astfel de 
„nematerie” este 6x6=36, dar nu toate sunt stabile. 

„Nemateria triquarc” nu se poate forma, căci nu se 
realizează lipsa de „culoare” (diferenţa dintre numărul de 
quarcuri şi antiquarcuri este 1, nu zero sau 3, cum impune 
formula cromodinamicii cuantice). 

Pentru „nemateria tetraquarc”, qqaa, ar exista 
62x62=1.296 de combinaţii posibile, dar nu toate sunt stabile. 

Pentru „nemateria pentaquarc”, qqqqa sau qaaaa, ar 
exista 64x6+6x64=15.552 de combinaţii posibile, dar nu toate 
sunt stabile. 


Pentru „nemateria hexaquarc”, qqqaaa, ar exista 
63x63=46.656 de combinaţii posibile, dar nu toate sunt 
stabile. 

Pentru „nemateria septaquarc”, qqqqqaa sau qqaaaaa, 
ar exista 65x62+62x65=559.872 de combinaţii posibile, dar nu 
toate sunt stabile. 

Pentru  „nematerie  octoquarc”, qqqqaaaa sau 
qqqqqqqa ori qaaaaaaa, ar exista 64x64+67x61+61x67= 
=5.038.848 de combinaţii posibile, dar nu toate sunt stabile. 

Pentru „nemateria  nonaquarc”, qqqqqqaaa sau 
qqqaaaaaa, ar exista 66x63+63x66=20.155.392 de combinații 
posibile, dar nu toate sunt stabile. 

Pentru „nemateria decaquarc”, qqqqqaaaaa sau 
qqqqqqqqaa ori qqaaaaaaaa, ar exista 65x65+68x62+62x68= 
=181.398.528 de combinații posibile, dar nu toate sunt 
stabile. 

Şi aşa mai departe... 

Datorită sarcinii fracționare a quarcurilor, particulele de 
„nematerie” astfel construite pot avea sarcină electrică 
pozitivă, nulă sau negativă, dar „neatomii” vor fi neutri din 
punct de vedere electric. 

Desigur, toate celelalte noţiuni clasice din fizică, când 
sunt legate de „nematerie”, vor avea sufixul „ne”: 
„negravitaţie” (ceva între gravitație şi antigravitaţie, să zicem 

atracţie şi respingere simultan sau alternativ), „neenergie” (o 


combinaţie de energie pozitivă şi de energie negativă, ceva 
analog curentului alternativ), „neforţă” (combinaţie de forţă 
pozitivă şi de forţă negativă, pozitivă fiind forţa orientată în 
sensul dorit de noi şi negativă fiind cea orientată în sens 
contrar). 


Particule de „nematerie” 

În articolul său,  „Cauzalitatea în oscilaţiile şi 
descompunerea kaon-ilor”, Thomas R. Love arată că particula 
kaon neutru (KO) este compusă din două particule: pion (m+) 
şi antipion (n -). Kaonul este un mezon K; mai există alte trei 
tipuri de kaon: kaon pozitiv, K+; kaon negativ, K-; antikaon 
neutru, "KO. „Oscilaţiile kaonilor” sunt transformările kaonilor 
dintr-un tip în altul. 

Conform teoriei lui Smarandache, T. R. Love afirmă că 
mezonul KO este un exemplu de „nematerie”, pentru că este 
compus dintr-o particulă şi o antiparticulă. Cei doi „pioni” 
disociază în două particule elementare, muoni şi neutrini: 
pionul disociază într-un antimuon şi un neutrino muonic, iar 
antipionul disociază într-un muon şi un antineutrino muonic. 

În celălalt articol al său, „Exemple de nematerie”, T. R. 
Love, pornind de la ideea lui Smarandache că „nemateria” 
este formată din „materie” şi „antimaterie”, utilizează 
filozofia autorului  Teoriei  Materiei (conform căreia 
descompunerea unei particule ne arată că aceasta este o 
structură de particule elementare), pentru a da câteva 
exemple de „nematerie” — la nivel de particule. Astfel: un 
antipion este compus dintr-un muon şi un antineutrino 

muonic; pionul neutru (n0) este compus dintr-un electron şi 


un antielectron; mezonul eta neutru (n0) este compus tot 
dintr-o pereche electron şi antielectron; kaonul neutru (KO) 
este format dintr-un pion şi un antipion; mezonul D neutru 
(DO) este compus tot din perechea pion-antipion. 


Neutrosofia în teoria câmpului şi în teoria particulelor 

În septembrie 2011, CERN a anunţat un fapt uluitor: s- 
au descoperit că neutrinii (particule elementare fără sarcină 
electrică) s-au deplasat cu o viteză mai mare decât cea a 
luminii, considerată de Teoria Relativității, a lui Albert 
Einstein, viteza limită în Univers. Acest rezultat a fost 
confirmat de un alt set de experienţe, în noiembrie 2011. 
Fizicienii de la CERN nu au interpretat în vreun fel rezultatul 
lor paradoxal, dar în mod neoficial a fost astfel confirmată 
„Ipoteza Smarandache” („Nu există viteză limită în univers.”). 
Dacă această „anomalie a timpului de zbor al neutrinilor” sau 
„anomalia OPERA” (OPERA este numele experimentului de la 
CERN, care, de fapt îşi propunea să studieze tranziţiile dintre 
cele trei tipuri de neutrini) va fi confirmată de alte 
experimente, din alte laboratoare, eventual bazate pe alte 
metode, unele legi ale fizicii ar trebui reformulate. Numele 
OPERA nu are vreo legătură cu teatrul liric, ci este o 
prescurtare a numelui englezesc al experimentului: 
„Oscillation Project with Emultion-tRacking Apparatus” — 
Proiectul de oscilare cu aparat cu emulsie pentru traiectorii. 
Printr-o „licenţă onomastică”, de la al patrulea cuvânt nu s-a 
folosit prima literă, căci ar fi rezultat OPETA, care n-avea vreo 
noimă, aşa că s-a preluat a doua literă a acestuia, astfel că s-a 

format un cuvânt foarte inspirat, prin înţelesul său multiplu: 


teatru liric, muncă, treabă, slujbă, lucrare, operă, fiecare 
descriind o parte din acest grandios proiect ştiinţific în care 
lucrează peste 150 de savanţi din 13 ţări. 

Ervin Goldfain a dat o explicaţie neutrosofică a acestei 
anomalii şi a participat la teleconferinţa din decembrie 2011 
cu articolul „Simetria foton-neutrino şi anomalia OPERA: un 
punct de vedere neutrosofic”. El a aplicat conceptele 
neutrosofice în teoria câmpului şi în teoria particulelor: 1) 
cele două câmpuri ortogonale, electric şi magnetic, din 
electrodinamică sunt considerate o entitate neutrosofică, 
deoarece generează proprietăţi opuse; 2) „multipletul” din 
teoria particulelor este o entitate neutrosofică (cele mai 
simple forme de multiplet sunt „singeltul” şi „dubletul”); în 
Modelul Standard al atomului, electronul dextrogir (care se 
învârteşte în jurul axei sale spre dreapta) este singlet, în timp 
ce electronul levogir (se roteşte spre stânga) face un dublet 
cu neutrinul electronic levogir — acest dublet este o stare 
„neutră”, care acţionează ca un indicator: când indicatorul 
este îndreptat „în sus”, dubletul reprezintă neutrinul 
electronic levogir, iar când este îndreptat „în jos”, reprezintă 
electronul levogir, deci la aceste „balansări”, neutrinul se 
transformă în electron şi invers; 3) „supersimetria” postulează 
că bozonii şi fermionii formează un dublet şi „operatorul de 
supersarcină” transformă aceste particule dintr-un tip în 
celălalt, deci supersimetria acestor particule face ca acest 
dublet să fie neutrosofic, căci are componente opuse: bozonii 
au spinul întreg, iar fermionii îl au semiîntreg. 

„Anomalia OPERA” este explicată de Ervin Goldfain 


prin faptul că fotonul (particula de lumină) şi neutrino ar 
forma un dublet şi că la distanţe mari de sursa de emisie a 
neutrinilor, aceştia nu mai au masă de repaus, iar isospinul 
este neglijabil, aşa că diferă de foton numai prin spin (întreg 
la foton şi semiîntreg la neutrino). 

Considerăm că este necesară o precizare: Experimentul 
OPERA a determinat că neutrinii au parcurs distanţa de 730 
km dintre două laboratoare subterane într-un timp care este 
cu 60 de miliardimi de secundă mai mic decât cel care i-ar fi 
trebuit luminii să o parcurgă în vid, ceea ce i-a determinat pe 
mulţi fizicieni să se întrebe dacă nu ar fi o eroare de 
măsurare. CERN a exclus posibilitatea unei astfel de erori, atât 
în septembrie, cât şi în noiembrie 2011, dar în februarie 2012 
a anunţat că e posibil să fi fost o eroare tehnică la conexiunea 
unui cablu de fibre optice. Fizicienii „conservatori” au răsuflat 
uşuraţi, dar conducătorul experimentului a declarat că nu 
este convins că această conexiune ar fi fost defectuoasă şi în 
timpul experimentelor anterioare, susţinând că sunt necesare 
noi teste şi măsurători, pentru a clarifica situaţia! 

În luna martie 2012, Experimentul ICARUS, de la CERN, 
folosind acelaşi traseu ca în Experimentul OPERA, dar cu un 
alt tip de detector de neutrini, a arătat că neutrinii nu avut 
viteze mai mari decât cea a luminii. Dar acest test nu este 
totuşi suficient, aşa că în luna mai 2012 se vor face alte 
măsurători. 

În acest an sunt programate experimente similare în 
SUA şi Japonia — s-avem, deci, „puţintică răbdare”! 

De la filozofie la cunoaşterea realităţii 
După ce în ultimii ani publicase mai multe articole de 


fizică, Indrano Suhendro, care este secretarul publicaţiei 
ştiinţifice anuale „Revista Abraham Zelmanov” (după numele 
unui celebru astronom), care are ca tematici Relativitatea 
Generală, gravitația şi cosmologia, a participat la 
teleconferinţa de fizică neutrosofică cu un surprinzător articol 
de... filozofie: „Monada surjectivă a Teoriei Realităţii: o 
generalizare competentă a Monismului Reflexiv”. Este cel mai 
lung articol, pentru că nu foloseşte formule matematice şi 
utilizează concepte filozofice foarte abstracte, după cum se 
constată chiar din titlul său, motiv pentru care sunt necesare 
câteva explicaţii. 


P 


„Monismul” (de la cuvântul grec „monos” = unul, unic, 
singur) este concepţia filozofică în care Universul este format 
dintr-un singur „element”:  „materia”, pentru filozofii 
materialişti, „spiritul”, la cei idealişti, opusă „dualismului”, 
concepţie în care Universul este format din două „elemente”: 
„materia” şi „conştiinţa”. 

„Monismul reflexiv” este o concepţie filozofică în care 
„materia”, elementul fundamental al Universului, are 
capacitatea de a se manifesta ca o experienţă conştientă, cum 
este cazul fiinţelor umane. 

„Monada” (de la cuvântul grec „monas” = unitate) este 
termenul filozofic desemnând unitatea indivizibilă, materială 
sau spirituală, din care este alcătuit Universul. 

Monismul este concepţia filozofică, iar monada este 


temeiul acestei concepţii. 

„Surjectiv” este un concept matematic, din teoria 


funcţiilor, având aici întelesul fizic că „imaginea” este identică 
cu „obiectu 
„Realitatea” (de la cuvântul latin „res” = lucru) este în 


P 


filozofie ceea ce a fost, este şi va fi, indiferent că este sau nu 
observabil sau înţeles de către noi, ceea ce există în mod 
obiectiv. 

„Teoria” (în sens larg) este conceptul filozofic ce 
desemnează reflectarea abstractă a realităţii obiective. 

„Teoria Realităţii” este o disciplină filozofică referitoare 
la cunoaşterea realităţii obiective, este deci inclusă în 
capitolul filozofic numit „epistemologie” — teoria cunoaşterii 
ştiinţifice. 

Legătura cu „fizica neutrosofică” a acestui articol este 
aceea că el este bazat pe o logică cu valori multiple — „logică 
Smarandache”, în care există trei valori logice: „adevărat”, 
„fals” şi „nedeterminat” („incert”). 

Fuzionând informaţia 





Florentin Smarandache, invitat la Quebec 





Hotelul „Loews Le Concorde” din Quebec 


Matematicianul vâlcean Florentin Smarandache a fost 
invitat de Societatea Internaţională de Fuziune a Informaţiei 
să participe la a X-a Conferinţă Internaţională de Fuziunea 
Informaţiei, care va avea loc în oraşul Quebec, Canada. În 
prima zi a acesteia, împreună cu cercetătorul francez Jean 
Dezert, el va susţine o expunere de trei ore intitulată 
„Dezvoltări şi aplicaţii ale Teoriei Dezert-Smarandache”. 

Smarandache participă la aceste conferinţe de 
matematică aplicată din anul 2003. „Fuziunea informaţiei” se 
referă la utilizarea informaţiilor/datelor provenite din surse 
de naturi diferite (electronice, mecanice, acustice, optice), 
între care, de regulă, există contradicții mai mari sau mai mici, 
ceea ce creează probleme la luarea unei decizii corecte. Există 

numeroase aplicaţii militare, dar şi civile ale acestui domeniu 


tehnico-ştiinţific. 

Teoria Dezert-Smarandache este un model matematic 
care permite luarea unei decizii şi în cazul fuziunii 
informaţiilor/datelor cu grad mare de contrazicere şi de 
incertitudine, datorită definirii unei „funcţii de încredere” şi 
aplicării unei reguli de selecţie, numită „redistribuirea 
proporţională a conflictului”. 

Conferinţa se va desfăşura în cel mai faimos hotel din 
Québec, „Loews Le Concorde”. De confort „4 stele”, acesta 
este situat în punctul cel mai înalt al oraşului, într-un loc 
pitoresc, aproape de „Oraşul vechi” (inclus în Patrimoniul 
UNESCO) şi dispune de un restaurant rotativ, numit „Astra!”, 
situat în vârful imobilului, la 165 de metri înălţime, de unde se 
pot admira peisaje splendide până la o distanţă de 20 km. 

Teoria Dezert-Smarandache a cucerit 
Canada 


Florentin Smarandache a participat la cea de-a X-a 
ediţie a Conferinţei Internaţionale de Fuziunea Informaţiei 
FUSION 2007, care s-a desfăşurat la Hotelul „Loews Le 
Concorde” din Québec, Canada, organizată de Societatea 
Internaţională pentru Fuziunea Informaţiei. 





Vedere panoramică parţială a oraşului Québec 


„Fuziunea informaţiei” este un domeniu al matematicii 
aplicate care se ocupă cu prelucrarea datelor provenind de la 
surse de natură diferită (electronică, optică, acustică, umană 
etc.) între care există contradicții mai mari sau mai mici, 
pentru luarea unei decizii corecte. În acest sens, există diverse 


59 





modele matematice, numite „teorii” (care poartă numele 


autorului/autorilor), cu diverse niveluri de performanţă. 

„Teoria Dezert-Smarandache” (notată în literatura de 
specialitate cu prescurtarea TDSm, spre a nu se confunda cu 
TDS — „Teoria Dempster-Shafer”) este realizată de francezul 
Jean Dezert, cercetător la Oficiul Naţional pentru Studii şi 
Cercetări  Aerospaţiale, şi  româno-americanul Florentin 
Smarandache. Cei doi „s-au cunoscut” pe Internet şi, deşi 
erau despărțiți de Oceanul Atlantic, au pus pe această cale 
bazele TDSm prin utilizarea „raţionamentului plauzibil şi 
paradoxal”, ceea ce a permis luarea unei decizii şi în cazul 
contradicţiilor mari între informaţii. Ei s-a întâlnit „pe teren 
neutru”, la Cairns, Australia, la FUSION 2003, şi de atunci 
participă anual cu comunicări ştiinţifice la conferințele 
FUSION (2004 -— Stockholm, 2005 -— Philadelphia, 2006 - 
Florenţa). 

În acest an, pe lângă trei comunicări la care sunt 
coautori, ei au ţinut un seminar de trei ore — „Realizări şi 
aplicaţii ale TDSm în fuziunea informaţiei”. Seminarul a pus în 
evidenţă avantajele TDSm faţă de teoriile precedente, a 
prezentat alte noi „reguli de redistribuire proporţională a 
conflictului”, noi „funcţii calitative de încredere” şi o 
extindere a regulilor de condiţionare, convingându-i pe 
participanţi de avantajele acestui model matematic. 





Virusul gripal a contaminat... 
Fuziunea Informaţiei din Seattle 


„Monitorul de Vâlcea” din 9 iulie 2009, a publicat 
articolul trimis de corespondentul său special, prof. univ. dr. 
Florentin Smarandache, referitor la a XII-a Conferinţă Inter- 
naţională de Fuziunea Informaţiei, FUSION 2009, organizată 
de către Societatea Internaţională pentru Fuziunea Infor- 
maţiei în perioada 6-9 iulie, la Grand Hyatt Seattle Hotel din 
oraşul Seattle, statul Washington, SUA. Reamintim cititorilor 
că la acest eveniment ştiinţific, vâlceano-americanul nostru a 
susţinut în 6 iulie, împreună cu colaboratorul său din Franţa, 
Jean Dezert, cercetător ştiinţific la Oficiul Naţional de Studii şi 
Cercetări Aerospaţiale, un seminar de trei ore privind „Teoria 
Dezert-Smarandache” aplicată la Fuziunea Informaţiei, iar în 8 
iulie, cei doi au fost copreşedinţii Secţiunii de Comunicări 
numite „Realizări şi aplicaţii ale Teoriei Dezert-Smarandache 
în Fuziunea Informaţiei”. Fuziunea Informaţiei este un 
domeniu tehnologic, cu numeroase aplicaţii civile şi militare, 
care utilizează informaţii (date) primite de la surse multiple, 
de naturi diferite (electronice, optice, mecanice, acustice 
etc.), pe baza cărora trebuie să se ia decizii. 

Din Seattle, aflat pe Coasta de Vest, Smarandache s-a 
întors pe Coasta de Est, în oraşul Rome, statul New York, la 
Laboratorul de Cercetări al Air Force, unde, în vacanţa de 
vară, este... bursier al Air Force (aviația militară a SUA), lucru 
despre care ziarul nostru a scris luna trecută, iar Jean Dezert, 
care venise la Seattle cu fiica sa, a mai rămas o săptămână 
(turistică) în Canada, la Vancouver, astfel că a ajuns abia pe 16 

iulie în Franţa. De aici, el i-a trimis imediat colaboratorului său 


de peste Ocean, prin e-mail, îngrijorat, următorul mesaj: 
„Florentin, 


Tocmai am ajuns cu fiica mea în Franţa, în această după- 
amiază. Sper că eşti sănătos, căci unele persoane de la 
Conferinţă au fost contaminate de virusul gripal (dar nu al 
gripei porcine) şi Tammy Blair, soția lui Dale Blair, a murit 
chiar imediat după Conferinţă, în urma unui stop cardiac 
cu complicaţii respiratorii. 


Pentru moment, noi amândoi suntem bine, dar rămânem 
vigilenţi, căci virusul are o perioadă de incubație de 7-8 
zile, înainte de apariţia simptomelor. 


Deci, dacă nu te vei simţi bine, să mergi imediat să 
consulţi un medic. 


Jean”. 


Mesajul este scris în limba franceză, pentru că Florentin 
Smarandache este şi francofon — de altfel, în perioada 1982- 
1984, el a fost profesor de matematică la un liceu din oraşul 
Sefrou, Maroc, ţară francofonă. 

Tammy Blair, de la Institutul Tehnologic „Georgia”, 
SUA, a fost membră a Comitetului de Organizare a FUSION 
2009, fiind şefa Departamentului Administrativ, alături de 
soţul său, Dale Blair, de la acelaşi institut american, care a fost 
şeful Departamentului Financiar. 

Contactat de către noi prin poşta electronică, Floren- 
tin Smarandache ne-a confirmat că nu are probleme virale, iar 
la FUSION 2009 numărul exact al persoanelor îmbolnăvite a 
fost 4, dar nu le cunoaşte numele. Cei doi români întâlniți de 


dânsul la Conferinţă păreau sănătoşi. 

Florentin Smarandache face fuziunea 
informaţiei în... Singapore 


În perioada 9-12 iulie 2012, Florentin Smarandache va 
participa la lucrările celei de-A XV-a Conferinţe Internaţionale 
de Fuziune a Informaţiei, FUSION 2012, din Singapore, la 
Centrul de Congrese „Raffles”, care are două hoteluri: 
„Swissotel The Stamford Singapore” şi „Fairmont Singapore”. 





Hotelul „Fairmont Singapore” 


Această conferinţă anuală este organizată de către 
Societatea Internaţională pentru Fuziunea Informaţiei -— 
organizaţie neguvernamentală ştiinţifică internaţională având 
drept scop progresul teoriei şi aplicaţiilor „Fuziunii infor- 
maţiilor”. Site-ul acestei organizaţii precizează că „Fuziunea 

informaţiei este integrarea sinergetică a informaţiilor (da- 


telor) provenind de la diverse surse, referitoare la 
comportarea unui sistem concret, pentru a lua decizii şi a face 
acţiuni referitoare la acest sistem. Fuziunea informaţiei 
include teorie, tehnici şi instrumente de utilizarea a sinergiei 
în informaţiile primite de la surse multiple, de exemplu, 
sensori observând comportarea sistemului, baze de date 
despre comportarea sa anterioară, simulări ale comportării 
sale viitoare şi informaţii provenind de la oameni.”. 

Problema este aceea că unele dintre aceste date 
(informaţii) sunt contradictorii (uneori chiar cu un grad mare 
de conflict) şi atunci este nevoie de o selecţie a datelor 
credibile, pentru a se lua o decizie corectă. Pentru a realiza 
aceasta, există diverse modele matematice, numite teorii, 
precum „Teoria Dempster-Shafer” (TDS) şi „Teoria Dezert- 
Smarandache” (TDSm), cu rezultate superioare faţă de 
cealaltă, datorită utilizării raţionamentului plauzibil şi 
paradoxist — autorii acesteia fiind dr. ing. electronist Jean 
Dezert, absolvent al celebrei Şcoli Franceze de 
Radioelectricitate, Electronică şi Informatică (EFREI, acronimul 
francez) din Paris, cercetător la Oficiul Naţional de Studii şi 
Cercetări Aerospaţiale din Franţa (ONERA, acronimul său 
francez) — centrul de cercetări din Palaiseau (situat la 28 km 
sud-vest de Paris), şi matematicianul Florentin Smarandache, 
care participă la conferințele FUSION din anul 2003. 


„Fuziunea” a trei cercetători din trei continente! 
Marţi, 10 iulie 2012, la ora 10, în Sala „Bras Basah B” 
din Hotelul „Fairmont Singapore”, vor începe lucrările 

Secţiunii „Hard/Soft Fusion 1”, la care Florentin Smarandache 
s-a înscris cu două lucrări, în calitate de coautor. Acestea sunt 


primele lucrări programate în această secţiune. 

Prima lucrare, „Reguli de Redistribuire Proporţională a 
Conflictului extinse la cadre dinamice”, este scrisă cu vechiul 
său colaborator francez Jean Dezert. În cele mai multe situaţii 
clasice de fuziunea informaţiei, modelate pe funcţii de 
încredere, „Cadrul de discernământ” este considerat static. 
Dar, în unele aplicaţii, precum urmărirea tragerii la ţintă, 
cadrul nu mai este unul static, în cazul în care ţinta este 
distrusă. Asta impune modificarea modelului matematic 
utilizat. Autorii lucrării, care stabiliseră în anii precedenţi nişte 
reguli de selecţie a datelor conflictuale (contradictorii) la 
fuziunea informațiilor, numite Reguli de  Redistribuire 
Proporţională a  Conflictului (notată în literatura de 
specialitate cu prescurtarea „RPC”), precum şi nişte reguli 
hibride, numite în literatură Reguli Hibride Dezert- 
Smarandache (cu acronimul „HDSm”), extind acum aceste 
reguli la cazul „cadrelor dinamice”. În acest fel, ei au realizat 
două ansambluri de noi reguli de fuziune, unul bazat pe 
regula a 5-a de redistribuire proporţională a conflictului 
(„RPC5”), iar celălalt pe regula lor hibridă. Cele două noi seturi 
de reguli pentru „cadre dinamice” sunt notate cu acronimele 
„RPC5a-RPC5c” şi „HDSma-HDSmoe”. 

La doua lucrare, „Studiul comparativ al măsurilor de 
contradicţie în teoria funcţiilor de încredere”, Florentin 
Smarandache a colaborat cu doi cercetători: francezul Arnaud 
Martin, mai vechea sa cunoştinţă de la Universitatea „Rennes 
1” — IRISA (Institutul de Cercetări în Informatică şi Sisteme 

Aleatorii din oraşul Rennes) şi chinezul Degiang Han, de la 


Institutul de Automatică Integrată şi de la Şcoala de Inginerie 
Electronică şi Ingineria Informaţiei din cadrul Universităţii 
„Jiaotong” din Xian. Măsurarea gradului de incertitudine este 
importantă în teoria funcţiilor de încredere, utilizată în 
fuziunea informaţiilor. Diverşi cercetători au definit mai multe 
tipuri de măsuri ale incertitudinii (globală sau parţială, adică 
doar a unor aspecte ale acesteia, precum nespecificitatea şi 
discordanţa). Autorii lucrării propun un „factor de 
normalizare”, cu ajutorul căruia definesc o nouă măsură, 
numită „Măsura contradicţiei”, a cărei valabilitate este 
verificată prin şase exemple. Noua măsură, bazată pe 
„distanţă”, descrie bine discordanţa de incertitudine în teoria 
funcţiilor de încredere. 

Reamintim cititorilor că Florentin Smarandache se află 
din a doua jumătate a lunii mai în China, în baza unui contract 
de cercetare în „Extensiologie” (sau „Extensică” — o ştiinţă 
nouă, la graniţa matematicii cu ingineria şi filozofia, creată de 
savantul chinez Cai Wen), semnat cu Universitatea 
Tehnologică „Guangdong” din oraşul Guangzhou, provincia 
Guangdong. Din Singapore, el se va întoarce în Guangzhou, 

su 


unde va continua activitate de cercetare în „Extensică” până 
la jumătatea lunii august. 

Florentin Smarandache impune reguli 
în... Paris 





i mii 
Florentin Smarandache la Brest, Franța — discuţii cu cercetătorul francez 
Dr. Arnaud Martin 


Florentin Smarandache va fi în perioada 16-18 noiem- 
brie 2009 în Paris, pentru a participa la ediţia a IV-a a unei 
conferinţe internaţionale de tehnologie şi de ştiinţe aplicate 
numită COGIS '09 (acronim de la denumirea în engleză: 
COGnitive systems with Interactive Sensors — sisteme 
cognitive cu sensori interactivi). El va prezenta aici, în prima zi 
a Conferinţei, la ora 15:40, în cadrul Secţiunii „Fuziunea 
Informaţiilor” comunicarea ştiinţifică intitulată „O clasă de 
Reguli de Condiţionare Dezert-Smarandache”, scris împreună 
cu Mark Alford de la Laboratorul de Cercetări al Aviației 
Militare Americane (acronimul american: AFRL), din oraşul 
Rome, statul New York, SUA. Această comunicare este 

rezultatul bursei de două luni, în vara acestui an, la AFRL, 


despre care ziarul nostru a scris la vremea respectivă. 

Regulile de Condiţionare din lucrarea ştiinţifică susmen- 
ţionată sunt o dezvoltare a modelului matematic numit în 
literatura de specialitate „Teoria Dezert-Smarandache” (acro- 
nim: TDSm), realizat de matematicianul Florentin Smaran- 
dache, împreună cu electronistul francez Jean Dezert, 
cercetător ştiinţific la Oficiul Naţional de Studii şi Cercetări 
Aerospaţiale din Franţa (acronim francez: ONERA). TDSm este 
un exemplu de matematică aplicată la un domeniu tehnologic 
de vârf numit „Fuziunea Informaţiilor”, care are numeroase 
aplicaţii civile (meterologie, teledetecţie, transporturi aeriene, 
astronautică, control antitero etc.) şi militare (aviaţie, 
artilerie, marină, transmisiuni, supravegherea teritoriului şi a 
câmpului de luptă). Informaţiile (datele) de interes civil sau 
militar sunt culese de către sisteme complexe cu multisensori 
(adică, surse de natură diferită: mecanică, acustică, electrică, 
electronică, optică etc.) şi între ele pot apărea contradicții. 
Pentru a lua decizii corecte, se utilizează nişte concepte 
matematice („funcţii de încredere”, „reguli de selecţie”) care 
permit eliminarea informaţiilor greşite. 

În comunicarea menţionată, se introduc două reguli noi 
de selecţie, conform modelului Dezert-Smarandache, şi se 
face o generalizare a lor într-o clasă de reguli. 

Conferinţa COGIS este organizată de către Societatea 
de Electricitate, de Electronică şi de Tehnologii de Informare 
şi de Comunicare (prescurtare uzuală: SEE). La primele două 
ediţii ale Conferinţei (în 2003 şi în 2006), acronimul avea altă 
origine, de la numele său de atunci: Comanda, Optimizarea, 

Gestiunea Inteligentă şi arhitectura Sensorilor pentru sisteme 
(este vorba despre sisteme complexe şi sisteme de informare, 
având sensori — adică, surse de informaţii — de naturi diferite). 
În ediţia a II-a a apărut Secţiunea „Fuziunea Informaţiilor”. 


"CUIUL" COGIS-ului 2009 


După cum am zis, 
Orişicâte se vor spune, 
La acest COGIS, 

Cineva "reguli" impune! 


Dar nu-s reguli de orice fel, 

Şi ăsta zău că nu-i un lucru trist, 

La umbra Turnului Eiffel, 

Căci sunt impuse de-un... paradoxist! 
Meme 

Vacanţă de studii în Franţa 


După terminarea anului universitar (în SUA, este la 15 
mai), vâlceano-americanul Florentin Smarandache a plecat în 
Franţa, la Brest, unde în perioada 17 mai — 25 iulie beneficiază 
de o bursă de studii şi cercetări în Fuziunea Informaţiei, 
acordată de către Şcoala Naţională Superioară de Ingineri 
pentru Studii în Tehnici de Armament, denumită prescurtat în 
limba franceză ENSIETA. 

Această instituţie de învăţământ superior, moşteni- 
toare a tradiţiilor şcolilor de construcţii navale şi de arma- 
ment înfiinţate la începutul secolului al XIX-lea, a fost creată 
în anul 1971 pentru ingineri militari, dar din 1990 este 
accesibilă şi civililor, care au acum o pondere de 80% în cei 
180 de cursanţi pe promoţie, deşi este în subordinea 
Ministerului Apărării. Este o şcoală pluridisciplinară pentru 
specialişti în sisteme industriale complexe, electronică, 
informatică, mecanică (navală, aeronautică şi rutieră), 
hidrografie, oceanografie şi pirotehnică, iar din anul 1992 are 
şi laboratoare de cercetare. Din anul 2000, instituţia are un 
Centru de Cercetare, sediul său având peste 2000 mp (foto). 
De aceea, oraşul Brest, port la Oceanul Atlantic, se intitulează 
cu mândrie „Capitala europeană a ştiinţelor şi tehnologiilor 
mării”. 

Un specific al acestei instituţii universitare: fiecare 
promoţie are un nume de savant, de exemplu: „Gustav Eiffel” 
(1998), „Thomas Edison” (2001), „Leon Foucault” (2003), 
„Alfred Nobel” (2007), „Leonardo da Vinci” (2010), anul viitor 
se va numi „Galileo Galilei”. Există şi trei excepţii: în anul 

2000, ea s-a numit pur şi simplu „2000”; în 2005, „Eol” — zeul 


vânturilor la grecii antici; în 2009, „Ariane” — familia de 
rachete franceze lansatoare de sateliți civili europeni. 

Fuziunea Informaţiei este un domeniu al tehnologiei 
de vârf în care se folosesc date (informaţii) primite de la surse 
de naturi diferite (mecanică, acustică, optică, electrică, 
electronică), din cadrul unor sisteme complexe de verificare şi 
control, cu aplicaţii militare (supravegherea teritoriului, 
urmărirea traiectoriei balistice, control antitero) şi civile 
(meteorologie, trafic aerian, agricultură — evaluarea aeriană a 
culturilor). Întrucât între aceste date pot exista valori 
contradictorii, este necesară utilizarea unor modele 
matematice care să permită „filtrarea” acestor informaţii, 
pentru a se putea lua o decizie corectă. 

În ultimul deceniu, Florentin Smarandache s-a axat pe 
cercetări de matematică aplicată din domeniul Fuziunii 
Informaţiei, impunându-se atenţiei specialiştilor prin „Teoria 
Dezert-Smarandache” — un model matematic realizat cu 
electronistul francez Jean Dezert, cercetător la ONERA (Oficiul 
Naţional pentru Studii şi Cercetări Aerospaţiale). Ei participă 
anual la Conferința Internațională pentru Fuziunea 
Informației, organizată de Societatea Internațională pentru 
Fuziunea Informației — în acest an, în perioada 26-29 iulie, la 
Edinburgh, Marea Britanie, va avea loc cea de-a 13-a 
conferință de acest gen. 

Un vâlcean dă lecţii aviatorilor militari 
americani 


De 1 Mai, Florentin Smarandache a muncit pentru... 
Air Force! 


Prof. univ. dr. Florentin Smarandache, şef de catedră la 
Facultatea de Ştiinţe a Universităţii “New Mexico” din oraşul 
Gallup, statul New Mexico din SUA, a fost invitat de Air Force 
(Aviația Militară americană) să susţină o conferinţă, chiar de 1 
Mai (numită în SUA „May Day” sau „Ziua Internaţională a 
Muncitorilor”, care nu trebuie confundată cu „Labour Day” — 
Ziua Muncii, sărbătoarea federală din prima zi de luni din... 
septembrie!; pentru a contrabalansa percepţia comunistă a 
sărbătorii, în anul 1958, la iniţiativa Asociaţiei Barourilor 
Americane, preşedintele Eisenhower a proclamat 1 Mai drept 
„Law Day” — Ziua Legii, care vrea să evidenţieze rolul legii în 
întemeierea statului şi importanţa ei pentru societate). 
Conferinţa de o oră, prezentată la Institutul Tehnologic al Air 
Force (AFIT) din Baza Aeriană "Wright-Patterson” Dayton, 
Ohio, a avut tema „Dezvoltări şi aplicaţii ale Teoriei Dezert- 
Smarandache în Fuziunea Informaţiei”. 

„Fuziunea Informaţiei” este un domeniu tehnologic 
care permite obţinerea de informaţii (date) din mai multe 
surse, de natură diferită (mecanică, electrică, acustică, 
termică, optică, electronică, atomică), în baza cărora să se 
poată lua o decizie. Are numeroase aplicaţii civile 
(meteorologie, agricultură, medicină, transporturi, detecție 
aeriană) şi militare (aviaţie, artilerie, antitero, balistică etc.). 

„Teoria Dezert-Smarandache” este un model mate- 


matic care permite luarea unei decizii corecte în cazul în care 
informaţiile primite din surse multiple au un mare grad de 
contradicţie. Cei doi savanţi autori ai teoriei, un francez şi un 
româno-american, despărțiți de Oceanul Atlantic, s-au 
cunoscut prin Internet acum şapte ani şi au reuşit să 
colaboreze în mod fructuos graţie poştei electronice. Dr. ing. 
(electronist) Jean Dezert, născut în anul 1962, este cercetător 
la Oficiul Naţional de Studii şi Cercetări Aerospaţiale şi a fost 
mai mulţi ani în conducerea Societăţii Internaţionale pentru 
Fuziunea Informaţiei. Florentin Smarandache, născut în anul 
1954, în Bălceşti, Vâlcea, absolvent al Liceului Pedagogic din 
Râmnicu Vâlcea, şef de promoţie al Facultăţii de Matematică 
din Craiova, cu dublă cetăţenie, română şi americană, este 
celebru nu doar în matematică, printr-o gamă largă de 
„Noţiuni Smarandache”, ci şi în literatură, ca poet, prozator şi 
dramaturg, fondator al Mişcării Paradoxiste — curent avan- 
gardist care foloseşte în mod intensiv paradoxurile şi 
antinomiile, fondat la începutul anilor '80 în Bălcești. Ei s-au 
întâlnit în anul 2003, la Cairns, Queensland, Australia, la cea 
de-A Vl-a Conferinţă Internaţională de Fuziunea Informaţiei, 
unde au fost copreşedinţii unei secţiuni dedicate Teoriei 
Dezert-Smarandache. Ziarul nostru, al cărui corespondent 
special a devenit Florentin Smarandache, i-a publicat notele 
de călătorie de la acestă conferinţă şi apoi de la altele. 

AFIT este o instituţie universitară cu trei facultăţi (de 
inginerie şi management, de sisteme şi logistică, de inginerie 
civilă şi logistică), dar desfăşoară şi o activitate de educaţie 
permanentă (cursuri de perfecţionare profesională tehnică). 

Institutul şi-a început activitatea în anul 1919, cu numele 


Şcoala Aeriană de Aplicaţie, numită în 1920 Şcoala de 
Inginerie a Serviciului Aerian, având apoi diverse denumiri: 
din 1927 — Şcoala de Inginerie a Corpului Aerian, din 1944 — 
Şcoala de Inginerie a Forţelor Armate Aeriene, din 1946 — 
Institutul Tehnologic al Forţelor Armate Aeriene, din 1947 — 
Institutul Tehnologic al Forţei Aeriene, din 1948 — Institutul 
Tehnologic al Forţei Aeriene a Statelor Unite (când s-au unit 
Bazele Aeriene „Wright” şi „Patterson” din Dayton), din 1955 
— Institutul de Tehnologie, Forţa Aeriană a Statelor Unite, iar 
în 1956 a redevenit Institutul Tehnologic al Forţei Aeriene. Din 
1960 face şi cursuri de masterat, iar din 1965 organizează 
doctorate. Comandantul AFIT este gen. bgd. Paula G. 
Thornhill. 

Din anul 1986, absolvenţii institutului au înfiinţat 
Fundaţia AFIT, organizaţie neguvernamentală care sprijină 
realizarea scopurilor institutului. 

În anul 2004, AFIT şi Universitatea „New Mexico” au 
semnat un acord de colaborare. 





Prof. univ. dr. Florentin Smarandache, 
bursier la... Air Force 


Hotărât lucru, Air Force (Aviația Militară a SUA) i-a dat... 
aripi vâlceano-americanului prof. univ. dr. Florentin Smaran- 
dache, şeful Catedrei de Matematică de la Facultatea de 
Ştiinţe a Universităţii „New Mexico” din Gallup, statul New 
Mexico, SUA: după ce la 1 Mai 2009 a ţinut o conferinţă de o 
oră la Institutul Tehnologic al Air Force (AFIT) din Dayton, 
statul Ohio cu tema „Dezvoltări şi aplicaţii ale Teoriei Dezert- 
Smarandache în Fuziunea Informaţiei”, în vacanţa de vară, în 
lunile iunie-iulie este... bursier la Laboratorul de Cercetări al 
Aviației Militare (Air Force Research Laboratory, scris 
precurtat AFRL) din oraşul Rome, statul New York! 


MWelzome de 
9, AIR FORCE f 

Desigur, cercetările privesc fuziunea informaţiei, un 


domeniu tehnologic care are şi aplicaţii militare, privind 
utilizarea datelor provenind de la surse multiple, de naturi 
diferite, care sunt uneori contradictorii. 

Anul universitar american are o structură diferită faţă 
de cel din ţara noastră: semestrul de toamnă (15 august-15 
decembrie) şi semestrul de primăvară (20 ianuarie-15 mai), 
fiecare cu câte 16 săptămâni de cursuri. Există şi semestrul de 
vară (8 iunie-31 iulie), opţional, cu 8 săptămâni de cursuri! 

În urma completării unor formulare privind lucrările 
efectuate de către solicitant în domeniul fuziunii informaţiei, 
AFRL i-a acordat lui Smarandache un grant (o bursă) pentru 8 
săptămâni, de 1.900 de dolari pe săptămână, ca „visiting 
faculty” (s-ar putea traduce „cadou de vizită”), pentru a 
efectua studii în domeniul fuziunii sensorilor (sursele de date, 
informaţii). Este cazat la un cămin studenţesc al SUNY IT 
(State University of New York Institute of Technology — 
Institutul Tehnologic al Universităţii de Stat din New York), 
deplasându-se de la cămin la laborator cu o maşină închiriată 
(chiria acesteia este inclusă în bursă). 

La aceste cursuri se află profesori universitari şi câţiva 
masteranzi şi doctoranzi. Ei sunt de la facultăţile de 
electrotehnică, de calculatoare, de matematică şi de fizică. La 
sfârşit celor 8 săptămâni de studii, bursierii vor trebui să scrie 
un articol sau o lucrare despre fuziunea sensorilor/ 
informaţiei. 





Aplicaţii smarandachiene 





Teoriile lui Florentin Smarandache, 
aplicate în sociologia indiană 


În luna septembrie, în Madras (Chennai), capitala 
statului Tamil Nadu, din sud-estul Indiei a fost lansată o carte 
de sociologie politică în care utilizează nişte modele mate- 
matice speciale. Poate părea paradoxal, dar cartea a fost 
unul dintre autorii ei este un vâlcean!... Nu mai este însă chiar 
atât de paradoxal când aflăm că acesta este prof. univ. dr. 
Florentin Smarandache, care este „frate cu meridianele şi cu 
paralele” (după cum l-am supranumit noi, pentru că colindă 
prin întreaga Lume, la conferinţe ştiinţifice de matematică 
aplicată). 





Dr. W. B. Vasantha Kandasamy 





Colaborarea sa cu doamna W. B. Vasantha Kandasamy, 
conf. univ. dr. la Facultatea de Matematică a Institutului 
Tehnologic Indian din Madras (Chennai), care a scris în 
perioada 2002-2003 zece cărţi despre „structuri algebrice 
Smarandache” (grupuri, inele, câmpuri, bucle, vectori, şiruri, 


serii etc.), a început în anul 2003 şi, deşi nu s-au întâlnit până 
acum faţă-n faţă, ci doar pe... Internet, au scris împreună 25 
de cărţi de matematică pură sau de matematică aplicată. 

Cartea menţionată la începutul articolului are 455 de 
pagini, se intitulează „Rezervarea de locuri pentru clasele 
defavorizate în instituţiile de învăţământ superior de stat — un 
studiu asupra rolului presei folosind modele supervagi” şi are 
trei autori: W. B. Vasantha Kandasamy, Florentin Smaran- 
dache şi Kama Kandasamy. 

Cartea este continuarea preocupărilor din ultimii ani 
ale doamnei W. B. V. Kandasamy de aplicare a teoriei 
mulțimilor vagi (fuzzy) în domeniul ştiinţelor sociale, scriind 
mai multe cărţi în acest sens, unele împreună cu Florentin 
Smarandache. 

Semnalăm că la aceeaşi editură din judeţul vecin au 
apărut în acest an alte două cărţi, de matematică pură: 
„Grupuri şi grafuri”, de W. B. Vasantha Kandasamy, Florentin 
Smarandache (168 de pagini) şi  „Superbimatrici şi 
generalizarea lor”, de aceiaşi doi autori (408 pagini). 





Funcţia Smarandache pentru dominaţia 
romană 


Recent, a apărut cel de-al doilea număr al revistei 
trimestriale de matematică aplicată numită „Revista Interna- 
ţională de Combinatorică Matematică”, editată în limba 
engleză de către Laboratorul de Management, Decizie şi Siste- 
me de Informaţie al Academiei Chineze de Ştiinţe, în al cărei 
colectiv de redacţie se află şi două cadre universitare de la 
Craiova: Florentin Popescu şi Marian Popescu. 

Tematica acestei reviste foarte specializate cuprinde 
următoarele domenii matematice: combinatorică, geometrie 
neeuclidiană, topologie,  „multispaţii Smarandache” și 
„geometrii Smarandache” — cu aplicaţiile lor în alte ştiinţe. 

În acest număr sunt publicate două articole referitoare 
la „noțiuni Smarandache” din matematică: „Curbe Smaran- 
dache speciale în spațiul euclidian”, autor, Ahmad T. Ali, 
Facultatea de Matematică a Universității „Al Azhar” din Cairo, 
Egipt, care predă acum la Universitatea „Regele Abdul Aziz” 
din Jeddah, Arabia Saudită, şi „Funcţia Smarandache s a 
dominației romane de linie”, autori, Karam Ebadi, Facultatea 
de Matematică a Universităţii din Mysore, India, şi L. 
Pushpalatha, Facultatea de Matematică a Colegiului 
„Yuvaraja” din Mysore, India. 


Imperiul Roman explicat prin teoria... grafurilor! 

Din anul 1997, mai mulți matematicieni au utilizat 
teoria grafurilor la modelări matematice ale modului în care 
se exercita dominația militară a Imperiului Roman. S-a pornit 

de la faptul că împăratul Constantin cel Mare (306-337; 


numele său complet este Gaius Flavius Valerius Aurelius 
Constantinus, născut în anul 272 la Naissus, azi oraşul Niş din 
Serbia, ca fiu al generalului Constantinus Chlorus, devenit 
împăratul Constanțiu |, în perioada 305-306) a impus regula 
ca în fiecare mare garnizoană a Imperiului Roman să existe 
două armate: una mobilă, combatantă, care purta bătălii în 
zonele în care nu exista armată romană şi alta staţionară, care 
rămânea în garnizoană pentru a putea menţine puterea 
romană cu mijloace militare, în caz de necesitate, în zona care 
îi era arondată. 

Un graf este figura formată dintr-o mulţime de noduri 
şi o mulţime de linii (margini sau arce) care leagă nodurile 
între ele (două noduri la o linie). 

Matematicienii au făcut un graf al dominaţiei romane, 
G = (V, E), în care „nodurile” sunt marile garnizoane (alcătuind 
mulţimea V) şi „marginile” sunt liniile (alcătuind mulţimea E) 
care leagă nodurile între ele (capitala imperiului de 
garnizoanele apropiate sau garnizoanele mărginaşe între ele). 

Pentru acest graf, funcţia dominaţiei romană (FDR) este 
o funcţie matematică f definită pe mulţimea V a nodurilor 
grafului, ale cărei elemente constituie o submulțime a 
mulţimii numerelor întregi, formată din numerele 0, 1, 2, 
funcţia satisfacând condiţia că fiecare nod u pentru care f(u) = 
O se învecinează cu cel puţin un nod v pentru care f(v) = 2. 

Pentru acelaşi graf, funcţia dominaţiei romane de linie 
(FDRL) se defineşte în mod analog pe mulţimea E a liniilor, f 
ormată din numerele 0, 1, 2, funcţia f satisfacând condiţia că 

fiecare linie e pentru care f(e) = O se învecinează (este 


adiacentă) cu cel puţin o linie h pentru care f(h) = 2. 

Suma valorilor celor două funcţii în nodurile grafului se 
numeşte ponderea funcţiei respective, iar ponderea minimă 
se numeşte număr de dominație romană. 

Florentin Smarandache a generalizat aceste funcţii, 
definind mulţimea nodurilor şi a liniilor grafului pe întreaga 
mulţime a numerelor întregi, pentru un număr întreg s care 
este mai mare sau egal cu 2 şi mai mic sau egal cu un număr 
întreg n care este mai mare sau egal cu 2, adică: funcţia 
Smarandache a dominaţiei romane (FSDR) pentru graful G = 
(V,E) este funcţia f definită pe mulţimea numerelor O, 1, 2,..., 
n a nodurilor gafului şi satisfăcând condiţia că valoarea 
absolută a diferenţei f(u) — f(v) să fie mai mare sau egală cu 
numărul întreg s pentru fiecare linie a grafului, iar funcţia 
Smarandache a dominaţiei romane de linie (FSDRL) este 
funcţia f definită pe mulţimea liniilor grafului, O, 1, 2, ..., n şi 
care satisface condiţia că valoarea absolută a diferenţei f(e) — 
f(h) să fie mai mare sau egală cu numărul întreg s pentru 
toate liniile adiacente (care au un nod comun) ale grafului. 

În articolul lor, cei doi autori indieni au stabilit mai 
precis limitele inferioară şi superioară ale numărului de 
dominație romană în funcţie de diametrul şi de circumferința 
grafului. 

Paradoxalul Florentin Smarandache, 
dincolo de marginile ştiinţei 


Recent, a apărut la Editura Ştiinţifică Nord-Europeană 
din oraşul Hanko, Finlanda, cel de-al patrulea volum al seriei 
“Articole colectate” al prof. univ. dr. Florentin Smarandache, 
de la Facultatea de Matematică şi Ştiinţe a Universităţii “New 
Mexico” din oraşul Gallup, statul New Mexico, SUA. 





Florentin Smarandache, regele paradoxurilor 





O carte de 800 de pagini 

Este un tom masiv, de 800 de pagini, format A 4, în 
limba engleză, intitulat „Multispace & Multistructure. Neutro- 
sophic Transdisciplinarity (100 Collected Papers of Sciences) 
[“Multispaţiu şi multistructură. Transdisciplinaritate neutroso- 
fică (100 de articole ştiinţifice colectate)”]. Din cele 100 de 
articole, Florentin Smarandache este autor la 41, la 55 este 
coautor (cu colaboratori din diverse ţări, cu care păstrează 
legătura prin Internet: România, SUA, India, Indonezia, 
Franţa, Australia, Spania, China), iar la 4 este traducător (din 
română în engleză). Cele mai multe dintre aceste scrieri sunt 
din perioada 2000-2010, dar sunt câteva şi din perioada 1980- 
2000. 

Volumul publicat de editura finlandeză este unul 
eclectic, cuprinzând articole din diverse domenii ale ştiinţei, 
care ne dau o imagine asupra preocupărilor enciclopedice ale 
paradoxalului matematician vâlcean: astronomie, biologie, 
calcul numeric, chimie, programarea computerelor, econo- 
mie, afaceri, politică, educaţie, administraţie, teoria jocurilor, 
geometrie, teoria grafurilor, fuziunea informaţiilor, logica 
neutrosofică, mulţimi neutrosofice, geometrie neeuclidiană, 
teoria numerelor, paradoxuri, filozofia ştiinţei, psihologie, 
fizica cuantică, metode de cercetare ştiinţifică şi statistică. 


Transdisciplinaritatea neutrosofică 

„A merge dincolo de marginile ştiinţei (la clasele de 
paradoxuri neutrosofice), nu în ficţiune, ci în realitate, şi a 
aplica metoda interdisciplinarităţii neutrosofice la studiu şi 
cercetare, să nu-ţi fie ruşine să întrebi şi să cauţi chiar lucruri 
elementare sau imposibile — aşa a apărut Transdisciplinari- 

tatea Neutrosofică, ea însemnând să descoperi caracteristici 


comune la entităţi neobişnuite, de exemplu, pentru o entitate 
<A> vagă, imprecisă, fără limite clare, intersecţia lui <A> cu 
<nonA> este diferită de mulţimea vidă (<A> N <nonA> z Ø), la 
fel şi intersecţia lui <A> cu <antiA> (<A> n <antiA> + Ø), unde 
<nonA> înseamnă „nu este <A>”, iar <antiA> înseamnă 
„opusul lui <A>”. Există Principiul Atracţiei nu doar între 
contrarii (ca în dialectică), ci şi între acestea şi “neutrii” lor, 
<neutA>, deoarece <neutA> contribuie la Deplinătatea 
Cunoaşterii. Neutrul lui <A>, <neutA>, înseamnă nici <A>, nici 
<antiA>, ci se află între ele; <neutA> este neutrosofic în 
<nonA>. Dar putem avea şi <A> diferit de <A> (<A> z <A>), 
deoarece <A> poate fi înzestrat simultan cu diferite structuri 
sau deoarece <A> de la un anumit moment dat poate fi diferit 
de <A> de la un alt moment.” — scrie autorul în mod lămuritor 
în prefaţă despre înţelesul transdisciplinarităţii neutrosofice 
[„neutrosofia” este o generalizare a „dialecticii” (capitol al 
filozofiei, bazat pe existenţa contrariilor), cuprinzând alături 
de „contrarii” şi „neutrul”]. 

Primele trei volume ale acestei serii de culegeri de 
articole ştiinţifice au apărut după cum urmează: vol. |, 302 
pagini, 1996, Bucureşti; vol. II, 200 de pagini, 1997, Chişinău; 
vol. III, 160 de pagini, 2000, Oradea. 

Cei interesaţi, pot accesa varianta electronică a acestei 
culegeri pe site-ul universităţii newmexicane: 


www.gallup.unm.edu/“smarandache. 

Florentin Smarandache duce la Tokyo 
noi aplicaţii neutrosofice 


Florentin Smarandache participă la Conferinţa Interna- 
ţională de Sisteme Mecatronice Avansate (acronimul în en- 
gleză, ICAMechS 2012) care se va desfăşura în Clădirea de 
Conferinţe a Universităţii de Agricultură şi Tehnologie din 
Tokyo, în perioada 18-21 septembrie 2012. El a ajuns ieri aici 
cu avionul, pe ruta Albugquerque-Phoenix-Los Angeles-Tokyo 
(Aeroportul Internaţional Narita) şi va pleca în 21 septembrie, 
pe ruta Tokyo (Narita)-Los Angeles-Albuquerque. 


De la literatura știinţifico-fantastică la tehnologia avansată 
Conferinţa este sponsorizată de „Revista Interna- 

ţională de Sisteme Mecatronice Avansate”, Universitatea de 

Agricultură şi Tehnologie din Tokio, „Revista Internaţională de 


P 


Modelare, Identificare şi Control” şi Institutul de Inginerie 
Medicală Complexă, în cooperare cu Societatea Japoneză a 
Inginerilor Mecanici, Societatea Inginerilor de Instrumente şi 
Control şi Institutul de Sisteme şi Ingineria Controlului şi 
Informaţiei. 

Comitetul care a organizat această conferinţă este şi el 
unul internaţional, format din profesori universitari din 
Japonia, Marea Britanie, SUA, Canada, China, India, Taiwan, 
Filipine, Iran şi Egipt, precum şi cercetători din institute şi 
corporaţii occidentale şi asiatice. 

ICAMechsS 2012 se va desfăşura în conferinţe plenare şi 
în 12 secţiuni. Florentin Smarandache va participa la sec- 





ţiunea „Metode înaintate de control inteligent în robotică şi în 


sn 


mecatronică”, unde este înscris cu două lucrări ştiinţifice: una 
la care este singurul autor, iar la cealaltă este coautor cu 
patru cercetători români — doi de la Institutul de Mecanica 
Solidelor din Bucureşti, al Academiei Române, unul de la 
Universitatea „Politehnica” Bucureşti şi unul de la Univer- 
sitatea din Oradea. Copreşedintele acestei secţiuni este un 
cercetător român în robotică şi mecatronică — prof. dr. ing. 
Luige Vlădăreanu, de la Institutul de Mecanica Solidelor. 
Robotul (numele vine de la cuvântul slav „robota”, care 
înseamnă muncă, utilizat de scriitorul ceh Karel Capek într-o 
piesă de teatru ştiinţifico-fantastică în anul 1921, în sensul de 
muncă forţată) este un dispozitiv, de obicei electro-mecanic, 
ghidat printr-un program sau prin telecomandă. Roboții au o 
largă aplicare în industrie, unde, de regulă, execută mişcări 
repetate la benzile de montaj. Roboţi avansați pot fi folosiţi şi 
în agricultură, chiar la efectuarea unor lucrări agricole. 
Robotica (cuvânt creat în anul 1941, într-o povestire 
ştiinţifico-fantastică de către scriitorul american Isaac Asimov, 
pornind de la cuvântul „robot”) este ştiinţa care se ocupă cu 
proiectarea, fabricarea şi utilizarea roboților, precum şi a 
sistemelor computerizate pentru controlul lor, pentru sensorii 
de răspuns şi pentru procesarea informaţiei pentru aceştia. 
Mecatronica (termen rezultat din combinarea cuvin- 
telor „mecanica” şi „electronica”, introdus în anul 1969 de 
către inginerul japonez Tetsuro Mori de la Compania Yas- 
kawa) este un domeniu multidisciplinar al ingineriei, combi- 
nând ingineria mecanică, ingineria electronică, ingineria com- 
puterelor, ingineria programelor informatice, ingineria con- 

trolului şi ingineria proiectării sistemelor, care are ca scop 


proiectarea şi fabricarea de produse folositoare. Conform 
definiţiei franceze, mecatronica este integrarea sinergetică a 
mecanicii, electronicii, teoriei controlului şi ştiinţei calcula- 
toarelor electronice într-un produs proiectat şi fabricat, în 
scopul măririi şi/sau optimizării funcţionalităţii sale. 

Taxa de înscriere la conferinţa din Tokyo este de 400 de 
dolari (în moneda japoneză, 40.000 de yeni), la care se 
adaugă,opţional, 80 de dolari (6.400 de yeni) pentru banchet. 
Participanţii şi-au ales cazarea în unul din cele şapte hoteluri, 
care le-au fost oferite — Florentin Smarandache a optat 
pentru Grand Hotel Tachikawa, unde pentru patru nopţi de 
cazare va plăti 26.850 de yeni (circa 342 de dolari). 


De la matematică la filozofie, fuziunea informaţiilor, 
robotică și mecatronică! 

Neutrosofia (de la cuvântul latin „neuter” = neutru şi 
cuvântul grec „sophia” = înţelepciune/învăţătură, termen 
introdus în anul 1980 de către Florentin Smarandache, care 
are preocupări şi în afara matematicii — în fizică, în filozofie, în 
literatură şi artă) este un capitol al filozofiei care studiază 
originile, natura şi sfera de acţiune ale „neutraliilor” (stările 
neutre), precum şi interacţiunea acestora cu diferite spectre 
(ansambluri) de idei. Neutrosofia generalizează Dialectica (de 
la cuvântul grec „dialektiki” — a dialoga în contradictoriu), 
capitol al filozofiei bazat pe existenţa „contrariilor” (stările 
contrare, de exemplu, pozitiv-negativ, viu-mort, dulce-amar, 
alb-negru,), prin introducerea stării neutre, care este 
intermediară între cele două contrarii (de exemplu, nici alb, 
nici negru). 





„Fuziunea informaţiei” este un domeniu al tehnologiei 


de vârf în care sisteme complexe analizează informaţii (date) 
provenite de la surse de naturi diferite (electronice, optice, 
acustice, mecanice, umane) — mai corect ar fi să se spună 
„Fuziunea informaţiilor”, dar în literatura de specialitate a 
fost tradusă ca atare sintagma englezească „Information 
fusion”, în care apare singularul substantivului „informaţie”. 
Are numeroase aplicaţii militare şi civile. 

Cum datele provenite de la diverse surse pot fi 
contradictorii, pentru a se lua o decizie corectă este nevoie să 
se elimine datele care nu sunt credibile. Aceasta se face cu 
modele matematice numite „teorii” (de exemplu, Teoria 
Dempster-Shafer, notată prescurtat TDS; Teoria Dezert- 
Smarandache, care are acronimul TDSm, al cărui coautor este 
chiar Florentin Smarandache). Există o conferinţă inter- 
naţională anuală de fuziunea informaţiei, care a ajuns în acest 
an la a XV-a ediţie (desfăşurată în Singapore), organizată în 
diverse locuri de pe Glob, vara, când cadrele universitare sunt 
în vacanţă, de către Societatea Internaţională de Fuziunea 
Informaţiei — organizaţie neguvernamentală internaţională. 
Din anul 2003, Florentin Smarandache participă la aceste 
conferinţe cu lucrări ştiinţifice privind aplicaţii ale TDSm şi ale 
neutrosofiei în fuziunea informaţiilor. 

Lucrările  Secţiunii „Metode înaintate de control 
inteligent în robotică şi mecatronică” a Conferinţei Inter- 
naţionale de Sisteme Mecatronice Avansate sunt programate 
joi, 20 septembrie, în două sesiuni: prima, în Sala 2, în 
intervalul orar 13-15, cu cinci lucrări, iar a doua, în Sala 3, în 
intervalul orar 15:10-17:10, cu şase lucrări. 

Copreşedinţii secţiunii sunt: prof. dr. ing. Luige VIă- 
ăreanu (Academia Română, Institutul de Mecanica Solidelor 


Bucureşti) şi prof. univ. dr. Hongnian Yu (Universitatea 
„Staffordshire” din oraşul Stroke-on-Trent, Comitatul Staf- 
fordshire, Marea Britanie). Din păcate, copreşedintele român 
nu va putea participa la ICAMechS 2012: deşi se află în 
apropiere, la Universitatea Tehnologică „Guangdong” din 
oraşul Guangzhou, provincia Guangdong, din sud-estul R. P. 
Chineze, în baza unui contract de cercetare (aşa cum a fost, în 
perioada 15 mai-15 august 2012, şi Florentin Smarandache) 
privind aplicarea extenicii (extensiologiei) în robotică şi în 
mecatronică, nu se poate deplasa la Tokyo pentru trei zile şi 
să revină apoi la Guangzhou, pentru că nu are viză cu intrări 
multiple în China (o dată ieşit din China, nu mai poate intra!). 

În această situaţie, prima comunicare ştiinţifică ro- 
mânescă, „Sisteme robot mobile de navigare utilizând 
abordarea bayesiană prin metoda proiecției virtuale”, a 
colectivului de autori Luige Vlădăreanu (Academia Română, 
Institutul de Mecanica Solidelor Bucureşti), Gabriela Tonţ 
(Universitatea din Oradea), Victor Vlădăreanu (Universitatea 
„Politehnica” Bucureşti, aflat acum împreună cu tatăl său, 
Luige Vlădăreanu, la Guangzhou), Florentin Smarandache 
(Universitatea „New Mexico”, SUA) şi Lucian Căpitanu 
(Academia Română, Institutul de Mecanica Solidelor 
Bucureşti), din cadrul primei sesiuni a acestei secţiuni, 
programată în intervalul orar 13:20-13:40, va fi prezentată de 
către Florentin Smarandache. 





Noţiuni neutrosofice pentru mecatronică 
A doua comunicare ştiinţifică românească, „Mase 


neutrosofice şi modele nedeterminate. Aplicaţii în fuziunea 
informaţiilor”, a lui Florentin Smarandache, este programată 
în a doua sesiune a secţiunii, în intervalul orar 16:10-16:30. 
Organizatorii au acceptat această lucrare pentru că fuziunea 
informaţiilor se întâmplă şi în mecatronică, domeniu 
tehnologic în care apar şi stări neutre, de incertitudine. 

În fuziunea informaţiilor, termenul „masă” nu este cel 
din fizică (referitor la cantitatea de substanţă dintr-un corp 
fizic), ci este o „funcţie de încredere” din modelul matematic 
utilizat. Pornind de la teoria clasică a fuziunii informaţiilor, 
unde există mai multe tipuri de funcţii (de încredere, de 
neîncredere, de incertitudine şi de  plauzibilitate), 
Smarandache aplică  neutrosofia şi defineşte funcții 
neutrosofice analoage, dar introduce şi două funcţii noi: 
„Funcţia neutrosofică de nedeterminare globală”, definită ca 
suma nedeterminărilor locale, şi „Funcţia neutrosofică de 
indecizie”, definită ca suma dintre funcţia neutrosofică de 
incertitudine şi funcţia neutrosofică de  nedeterminare 
globală. 

Prin aplicarea neutrosofiei la modelele matematice ale 
fuziunii informaţiilor se obţin modele nedeterminate, cu 
elemente nedeterminate, „mase” nedeterminate, intersecţii 
nedeterminate etc. 

Florentin Smarandache duce neutrosofia 
şi în Taiwan 


Florentin Smarandache se va afla în perioada 8-10 
noiembrie 2011 într-un loc foarte exotic pentru români: 
oraşul Kaohsiung (1,5 milioane de locuitori), al doilea ca 
mărime din Taiwan, unde va prezida o secţiune la A VIl-a 
Conferinţă Internaţional de Calcul Granular (notată prescurtat 
GrC 2011). Este vorba despre Secţiunea Paralelă C4, 
„Modelarea sistemelor şi aplicaţii”, care se va desfăşura 
miercuri, 9 noiembrie 2011, în intervalul orar 10:30-12:10, în 
Sala 203 a Hotelului „Garden Villa”, cel mai modern centru de 
conferinţe ştiinţifice din Taiwan, situat într-o zonă verde, cu o 
splendidă vedere înspre Lacul cu Lotuşi. 





„Taiwan — Kaohsiung — Raul Dragostei”, Gura Râului Dragostei, 


din oraşul Kaohsiung 





Florentin Smarandache va prezenta aici comunicarea 


ştiinţifică „O interpretare geometrică a mulţimii neutrosofice 
— generalizare a mulţimii vagi intuiţioniste”, fiind coautor şi la 
comunicarea ştiinţifică „Aplicaţii ale logicii neutrosofice în 
robotică — introducere”, împreună cu dr. ing. Luige VIă- 
dăreanu, cercetător ştiinţific principal la Institutul de 
Mecanica Solidelor al Academiei Române, din Bucureşti. 

Cei interesaţi pot obţine mai multe detalii din site-ul 
acestei manifestări ştiinţifice: http://grc2011.nuk.edu.tw. 

Reamintim că Florentin Smarandache este cunoscut ca 
matematician pentru o serie întreagă de noţiuni matematice 
care îi poartă numele, dar şi ca scriitor (poet, prozator şi 
dramaturg), fiind fondatorul Mişcării Paradoxiste — curent 
literar de avangardă care utilizează în mod deliberat 
paradoxuri, antiteze, oximoroane. 

Paradoxismul are însă aplicaţii şi în ştiinţă, de exemplu 
în Filozofie, unde capitolul acesteia, „Dialectica”, bazat pe 
existenţa „contrariilor” (pozitiv-negativ, bun-rău, alb-negru 
etc.), a fost generalizat prin „Neutrosofie”, care introduce, 
alături de „contrarii” şi conceptul de „neutru” (stare neutră, 
neutrală: nici pozitiv, nici negativ; nici bun, nici rău; nici alb, 
nici negru etc.). 

„Logica neutrosofică” (sau Logica Smarandache) este 
un capitol al matematicii, în care, alături de conceptele 
„adevărat” şi fals” din „logica matematică”, introduce şi 
noţiunea „incert”. 

Are preocupări şi de fizică teoretică şi cuantică, unde s- 
a făcut cunoscut prin „Ipoteza Smarandache”, care spune că 
în Univers nu există viteze limită („barieră de viteză”), pot 

exista viteze  supraluminale, contrazicând astfel Teoria 


Relativității Restrânse a lui Albert Einstein, care susţine că 
viteza luminii este viteza maximă în Univers. Recentul 
Experiment OPERA de la CERN (Laboratorul European pentru 
Fizica Particulelor Elementare), care a măsurat viteza unui 
fascicul de neutrini (particule elementare fără sarcină 
electrică, cu masă mică, fără interacţiune cu materia, pe care 
o străbat ca şi cum ar trece prin vid) se pare că a confirmat 
această ipoteză, dar fizicienii sunt rezervaţi sau sceptici şi cer 
ca acest rezultat să fie confirmat de alte experimente, 
efectuate şi de alte laboratoare. 


„Granule de calcul” 

„Calculul granular” este o teorie generală de calcul 
computerizat care utilizează „granule” (intervale, grupuri, 
submulţimi, clase, ciorchini) pentru a realiza un model de 
calcul eficient pentru aplicaţii complexe cu cantităţi uriaşe de 
date, informaţii şi cunoştinţe. 

Deşi este o denumire relativ recentă, noţiunile de bază 
şi principiile calculului granular au apărut în multe domenii 
conexe, sub diverse denumiri, precum: „ascunderea 
informaţiei în programare”, „calcul pe interval”, „analiza 
ciorchinilor”, „teoria mulțimilor vagi”, „teoria mulțimilor 
brute”, „calculul neutrosofic”, „teoria câturilor spaţiale”, 
„funcţiile de încredere”, „învăţare automată”, „baze de date” 
şi altele. 

Există Societatea Internaţională de Calcul Granular, 
care are o publicaţie ştiinţifică trimestrială proprie: „Revista 
internaţională de calcul granular, mulţimi brute şi sisteme 

inteligente”. Preşedintele onorific al acestei societăţi este 
venerabilul Lotfi Zadeh (născut în anul 1921, la Baku, în Rusia 
Sovietică), profesor emerit de ştiinţa calculatoarelor la 
Universitatea „California” din Berkeley, statul federal Califor- 
nia, SUA, iar preşedinte este Tsau Young Lin, profesor de 
ştiinţa calculatoarelor la Universitatea de Stat din San Jose, 
statul federal California, SUA. Această societate organizează 
conferințele internaţionale anuale de calcul granular. 

Conferinţe precedente au avut loc, alternativ, în SUA şi 
în China. 

Actuala conferinţă fusese stabilită să aibă loc în 
Japonia, dar din cauza accidentului de la centrala electrică 
nucleară de la Fukushima, produs de valul tsunami din 11 
martie 2011, provocat de un cutremur, locaţia a fost 
schimbată în Insula Taiwan. 

GrC 2011, la care participă cercetători din universităţi, 
laboratoare de cercetare şi din industrie, pentru a-şi prezenta 
în 24 de secţiuni paralele rezultatele cercetărilor lor, se va axa 
pe direcţii actuale majore de cercetare, precum reţele 
neurale, sisteme vagi, calcul evolutiv, mulţimi brute, 
informaţii electronice (informaţii Web, semantică Web, 
informatică Web), bioinformatică, informatică medicală, 
securitate şi analiza datelor din baze de date. 


Paradoxala Insulă Formosa 

Deoarece Taiwan nu este pentru români doar un loc 
exotic, ci şi unul necunoscut, considerăm util să prezentăm 
câteva date despre acesta. 





Numele său se pare că vine de la numele limbii unor 


vechi indigeni din această insulă. 

Aici s-au găsit urme de vieţuire umană vechi de 30.000 
de ani, dar acum 6.000 de ani, aici s-au stabilit locuitori din 
populaţiile Oceaniei. 

Prin secolul al III-lea î. H., chinezii au început să migreze 
spre insulele din estul Chinei. Cert este că în anul 1540 aici 
exista un regat autohton independent. 

În 1544, navigatorii portughezi care au ajuns aici au 
numit-o Insula Frumoasă („Ilha Formosa”, motiv pentru care a 
intrat în limbajul ştiinţific din Occident, până în secolul al XX- 
lea, ca Insula Formosa). 

În 1623, olandezii au creat aici o colonie, cu capitala în 
oraşul Fort Zeelandia, care aparţinea „Companiei Olandeze a 
Indiilor de Vest”, oraşul numindu-se acum Tainan. 

În perioada 1626-1642, spaniolii au avut şi ei o colonie 
în nord-vestul Insulei Formosa. 

În 1662, China Imperială reuşeşte să-i alunge pe 
olandezi şi în Taiwan se proclamă un regat vasal Chinei, până 
în 1683, când aceasta anexează insula. 

În 1884-1885, francezii au încercat, fără succes să 
cucerească Insula Formosa. 

Când China Imperială este învinsă în Primul Război 
Japono-Chinez (1894-1895), armata chineză se retrage şi 
localnicii proclamă Republica Formosa (mai-octombrie 1895), 
care a fost ocupată de către Japonia. 

Taiwanul a revenit la China în 1945, după învingerea 
Japoniei în Al Doilea Război Mondial. În 1912, în urma unei 
revoluţii conduse de dr. Sun Yat-Sen, China devenise 

republică. În 1945, ea era condusă de către generalul Chiang 
Kai-shek, liderul Partidului Naţional Chinez (Kuomintang), care 
fiind învins în războiul civil (1946-1950) de către comuniştii 
conduşi de către Mao Zedong (ajutaţi de către sovietici), a 


fost nevoit să se retragă (ajutat de către americani) în Insula 
Taiwan, unde a proclamat că supravieţuieşte Republica China 
(la 1 octombrie 1949, Mao Zedong proclamase la Pekin 
Republica Populară Chineză). 

Generalul a instituit în insulă un regim de teroare, dar 
după moartea sa (1975), regimul politic s-a democratizat, 
insula s-a dezvoltat economic (cu ajutor american) şi a ajuns 
unul dintre „tigri asiatici ai economiei mondiale”. 

Până în 1971, Republica China (Taiwan) a fost membru 
al Consiliului de Securitate al ONU, când a trebuit să cedeze 
locul său Republicii Populare Chineze. 

Republica China a declarat închis războiul său cu 
Republica Populară Chineză în anul 1991, dar aceasta 
consideră că închiderea conflictului nu este posibilă decât 
atunci când Taiwanul va face administrativ parte din „China- 
mamă”. După moartea lui Mao, adeptul soluţiei militare 
pentru „Problema Taiwanului”, comuniştii chinezi au adoptat 
doctrina lui Deng Xiaoping, „O ţară, două sisteme”, folosită cu 
succes în unificarea Chinei cu fostele colonii Hong Kong 
(Marea Britanie) şi Macao (Portugalia). Conform acestei 
doctrine pragmatice, Taiwanul ar deveni o Regiune 
Administrativă Specială a Republicii Populare Chineze, 
condusă de către un guvernator numit de către guvernul de la 
Beijing, care se va ocupa de politica externă şi cea de apărare 





a insulei, în care se va păstra regimul politic şi economic 
capitalist actual. 
Fiecare din cele două state chineze pretinde că este 


singurul reprezentant legal al poporului chinez şi susţine că 
statul oponent face parte din teritoriul său naţional. 

Acum, Republica China (Taiwan, numit în folclorul 
politic şi China naționalistă, pe când celălalt stat este numit 
folcloric China comunistă) este recunoscută numai de către 
23 de state suverane, ţări mici, fără importanţă economică şi 
militară, care întreţine relaţii diplomatice (în Europa este 
recunoscută numai de către Vatican). 

Taiwanul întreţine relaţii cu ţări ca India, Iran Japonia, 
Coreea de Sud, Filipine, Singapore, Mongolia, Rusia, Paraguai, 
Venezuela, SUA (care, din 1979 nu mai are oficial relaţii 
diplomatice cu Taiwanul, dar ambasadele lor continuă să 
funcţioneze ca „organizaţii private”, ce utilizează diplomaţi 
profesionişti, aflaţi oficial „în concediu”!). 

Relaţiile Taiwanului cu China comunistă nu se 
desfăşoară prin Ministerul Afacerilor Externe, ci prin Consiliul 
pentru Afaceri Continentale, al cărui şef are rangul de 
ministru şi consiliază guvernul taiwanez. Analog, China 
comunistă are Biroul pentru Afaceri cu Taiwanul. 

România recunoaşte numai Republica Populară Chineză 
şi nu are nici un fel de relaţii cu Republica China. 

Moneda naţională a Taiwanului a devenit dolarul 
taiwanez, cu centul ca subdiviziune, pe când în China 
continentală moneda naţională este yuanul, cu subdiviziunea 
fen. În urma reformei monetare din Taiwan, în mod analog cu 
leul, moneda taiwaneză se numeşte acum noul dolar 

taivanez, cu simbolul NTD sau NT$. La 4 noiembrie 2011, 1 


RON = 9,50 NTD. Datorită inflaţiei, în circulaţie nu se mai află 
decât o monedă de cenți, care, după modelul american, nu 
este de 50 de cenți, ci de % dolar. 

În acest an se împlinesc 100 de ani de la proclamarea 
Republicii China, al cărei continuator se proclamă Taiwanul, 
aşa că Banca Centrală a Taiwanului a emis monede şi 
bancnote jubiliare, cu inscripţia „Centenarul Republicii China”. 





„Taiwan — Kaohsiung — Hotelul Garden Villa, Hotelul 
„Garden Villa” din Kaohsiung 


100 





La cultivare de „perle ştiinţifice” 
pe Fluviul Perlelor! 


Florentin Smarandache beneficiază de un contract de 
cercetare în perioada 14 mai - 14 august 2012, semnat cu 
Universitatea Tehnologică „Guangdong” din oraşul Guang- 
zhou, provincia Guangdong, R. P. Chineză. 





Vedere aeriană a unei părţi din „Oraşul universitar” din Guangzhou 


„Noţiunile Smarandache”, la mare vogă în China! 

În universităţile americane, semestrul al doilea se ter- 
mină la data de 15 mai, iar Florentin Smarandache nu se află 
pentru prima dată în R. P. Chineză, ci a mai fost de două ori, 

în capitala ţării, Beijing: în august 2002, când a participat la 


Congresul Internaţional al Matematicienilor, găzduit de către 
Universitatea „Tsinghua”, şi în decembrie 2011, când i s-a 
înmânat titlul de Doctor Honoris Causa de către Universitatea 
„Jiaotong”. Cu acest din urmă prilej, a fost şi în oraşele Xian, 
Shanghai şi Hangzhou, în medii universitare şi institute de 
cercetări, unde a ţinut conferinţe de matematică (de „logică 
neutrosofică”, numită şi „logica Smarandache”) şi de... fizică 
(„fizica neutrosofică” şi „fizica supraluminală”), pentru că el 
are contribuţii şi în fizica teoretică (bazată pe un aparat 
matematic). 

„Noţiunile Smarandache” (numere, funcţii, şiruri, 
mulţimi, paradoxuri, algebre, geometrii, grupuri, inele, 
câmpuri, spaţii etc.) sunt foarte apreciate de matematicienii 
din R. P. Chineză: din anul 2008, Universitatea de Nord-Vest 
din Xian, provincia Shaanxi, organizează anual întrunirea 
ştiinţifică numită „Conferința Internaţională de Teoria 
Numerelor şi Noţiunilor Smarandache”, ale cărei lucrări sunt 
publicate în „Scientia Magna”, revistă ştiinţifică a universităţii 
(deoarece acestea au loc în timpul anului universitar, în luna 
martie sau aprilie, Florentin Smarandache, invitat în fiecare 
an, nu a putut participa), iar Laboratorul de Management, 
Decizie şi Sisteme de Informatică al Academiei Chineze de 
Ştiinţe editează o publicaţie trimestrială de matematică 
aplicată, numită „Revista Internaţională de Combinatorică 
Matematică”, în care se publică în mod programat şi articole 
referitoare la „multispaţii Smarandache” şi „geometrii 
Smarandache”. 

Florentin Smarandache în centrul oraşului Guangzhou 


Cărţi ale lui Smarandache au fost traduse în limba 
chineză, iar matematicieni chinezi au scris nu doar articole 
ştiinţifice despre „noţiuni Smarandache”, ci şi cărţi. 


Invitaţie la cercetări în domeniul unei ştiinţe noi 

În 16 aprilie 2012, Institutul de Cercetări în Inginerie 
Extinsă al Universităţii Tehnologice „Guangdong” din oraşul 
Guangzhou, i-a trimis lui Florentin Smarandache invitaţia de a 
participa la un contract de cercetare cooperativă în 
„Extenică”, de trei luni (14 mai-14 august 2012), în condiţii 
atrăgătoare: i se oferă un birou de cercetare, i se decontează 
cheltuielile de transport SUA-China şi retur, i se asigură 

cazarea la un hotel al universităţii (numit „Clădirea Experţilor 


Străini”) şi masa la cantina universităţii, precum şi o 
indemnizaţie de 6.000 de yuani pe lună (moneda naţională a 
R. P. Chineze, 1 yuan = 0,15 dolari americani sau 0,56 lei 
româneşti; nu-i de colea, când ţi se oferă 3.360 de lei pe lună, 
cu mâncare, cazare şi bilet de avion asigurate!). Activitatea 
ştiinţifică propusă constă în: participarea la editarea ediţiei 
engleze a cărţii „Inginerie extinsă” (autori, Cai Wen şi Yang 
Chunyan) — efectuarea corecturii traducerii făcută de un 
chinez; scrierea a trei articole ştiinţifice în domeniul „Teoriei 
extinderii” (singur sau în calitate de coautor), articole 
publicabile în reviste ştiinţifice cu prestigiu mondial (aflate 
într-un index al citărilor ştiinţifice). 

„Extenica” (poate că un termen românesc mai adecvat 
ar fi „Extensiologia”) este o nouă ştiinţă, aflată la confluenţa 
filozofiei cu matematica şi cu ingineria. Bazele ei ştiinţifice au 
fost create în anul 1983 de către savantul chinez Cai Wen (se 
pronunţă [ai Uen; născut în anul 1942, în provincia 
Guangdong, absolvent al Universităţii „Sun Yat-sen” din oraşul 
Guangzhou), prin apariţia articolului „Mulțimea extinsă şi 
problema incompatibilă”. 

„Extensiologia” este definită astfel: ştiinţa care 
utilizează un model formal pentru a cerceta posibilitatea 
extinderii lucrurilor, a regulilor şi a metodelor de inovare, 
precum şi aplicarea tuturor acestora pentru rezolvarea 
problemelor contradictorii. 

Cu alte cuvinte, această ştiinţă transformă problemele 
inconsistente  (nerezolvabile) în probleme consistente 
(rezolvabile), adică realizează trecerea de la contradictoriu la 

necontradictoriu prin transformări de spaţiu, de elemente, 


de reguli, care duc la lărgirea (extinderea) spaţiului/elemente- 
lor/regulilor — motiv pentru care mi se pare logic să folosesc 
termenul „extensiologie”, adică, ştiinţa despre extindere. (Nu 
aş opta pentru denumirea de „extindereologie”, pentru că s- 
ar crea confuzie interpretând ca „extinde reologia”, „reologia” 
fiind o ramură a mecanicii care studiază deformarea şi 
curgerea unor materiale sub acţiunea forţelor exterioare.) 
„Extensiologia” este formată din trei părţi: Teoria 
Extinderii; Metoda Inovativă de Extindere; Ingineria Extinsă. 


Extinderea „ingineriei” 

„Ingineria extinsă” rezultă din integrarea „exten- 
siologiei” în inginerie, dar şi în informatică, în management şi 
în alte domenii. 

Putem spune că chiar rezolvarea problemei revenirii la 
patria-mamă a celor două colonii, Hong Kong (colonie 
engleză) şi Macao (colonie portugheză), prin aplicarea 
principiului „O ţară, două sisteme” (enunțat de către liderul 
chinez Deng Xiaoping) este o mostră de „inginerie extinsă”, 
pentru că s-au modificat nişte reguli: cele două colonii au 
devenit regiuni administrative speciale (ale R. P. Chineze) în 
care s-a păstrat sistemul economic şi social, guvernului 
central chinez revenindu-i în aceste două regiuni numai 
atribuţii de politică externă şi de politică de apărare! 

Cei interesaţi de „Extenică” pot afla detalii din site-ul de 
specialitate, dedicat acestei noi ştiinţe: http://web.edut. 


edu.cn/“extenics. 

Un exemplu de „problemă contradictorie” (sau „incom- 


patibilă”): trecerea unui autovehicul din reţeaua de circulaţie 
rutieră pe partea dreaptă a carosabilului (existent în R. P. 
Chineză, unde autovehiculele au volanul pe stânga, ca în 
România), în reţeaua de circulaţie rutieră pe partea stângă a 
carosabilului (existent în Hong Kong, ca în Anglia). Problema a 
fost rezolvată prin modificări de spaţiu: construirea unor 
„bretele convertoare [inversoare) de sens rutier”(expresie 
creată de mine, din necesităţi didactice), care leagă 
autostrada din Hong Kong de cea din R. P. Chineză. 

Apărută în Provincia Guangdong (se pronunţă Canton; 
în traducere, Ţinutul de Est), aflată în sud-estul ţării, vecină cu 
Hong Kong (în traducere, Portul Înmiresmat), „Extenica” 
(numită iniţial „Analiza elementului de materie”) s-a extins 
treptat în China şi în străinătate, existând multe articole şi 
cărţi de extenică (au apărut peste 10 monografii). Cercetători 
din străinătate au extins cercetările în această nouă ştiinţă, 
precum cei din Taiwan, Japonia, Coreea de Sud, SUA, 
Venezuela, Irlanda şi altele. În site-ul de mai sus este 
menţionată şi contribuţia lui Florentin Smarandache la 
extenică prin articolul său din anul 2005 „Spre elementul de 
materie dialectic al modelului extinderii”, republicat în anul 
2010 într-o carte (o colecţie de 100 de articole ştiinţifice, în 
care se vorbeşte, printre altele, şi despre „transdisci- 
plinaritatea neutrosofică”) tipărită de Editura Ştiinţifică Nord- 
Europeană din oraşul Hanko, Finlanda: „În articolul său, prof. 
Smarandache a realizat progrese în analiza logică a lui «A» 
diferit de «A», a cercetat în matematică elementul de materie 
dialectic şi a lărgit raza de acţiune a cercetării mate- 

maticianului, aducând o valoare constructivă nouă (n. n. — în 


extenică).” 

Valoarea acestui articol, ca şi faptul că „Extensiologia” 
(sau „Extenica”) are tangenţă şi cu alte realizări ştiinţifice ale 
lui Florentin Smarandache — „Logica neutrosofică” şi Teoria 
Dezert-Smarandache”, când datele au un înalt grad de 
contradicţie —, l-au determinat pe prof. univ. dr. Cai Wen 
(fondatorul „Extensiologiei”, director onorific al Institutului de 
Cercetări în Inginerie Extinsă, preşedinte al Comitetului 
Specializat în Inginerie Extinsă al Asociaţiei Chineze pentru 
Inteligență Artificială) să-l invite pe Florentin Smarandache la 
programul chinez de cercetare în „Extenică” (i-a propus un 
contract cu durata de un an, dar Universitatea „New Mexico” 
(la care este angajat Smarandache) nu a fost de acord, căci 
rămânea cursul său fără titular şi era greu de găsit un 
înlocuitor temporar!). 


Al treilea oraş al Chinei 

După mărimea populaţiei sale (12,7 milioane de 
locuitori, la recensământul din 2010), dar şi din punct de 
vedere economic (dacă nu luăm în considerare Hong Kong 
(regiune administrativă specială a R. P. Chineze), oraşul 
Guangzhou (numit de către europeni Canton) este al treilea 
din ţară. 

Este aşezat pe Fluviul Perlelor (al treilea fluviu al ţării, 
ca mărime, după Fluviul Galben şi Fluviul Albastru), în sud- 
estul ţării, la 120 km nord-vest de Hong Kong şi la 145 km 
nord-vest de Macao, fostă colonie portugheză, acum regiune 
administrativă specială a R. P. Chineze. 





În antichitate, în zonă a existat un regat puternic, care 


includea şi teritoriul actualului Vietnam. În anul 111 î. H., 
China a anexat acest regat, iar numele capitalei sale, Panyu 
(de la Pan şi Yu, cei doi munţi din vecinătate), devine după 
vreo 200 de ani Guangzhou (Prefectura Uriaşă), pentru că din 
anul 226 d. H. oraşul Panyu a devenit reşedinţă de prefectură, 
iar ulterior, numele prefecturii s-a extins şi asupra capitalei 
acesteia. Astăzi, numele de Panyu s-a păstrat pentru un 
cartier sudic al oraşului Guangzhou, aflat pe malul drept al 
Fluviului Perlelor. 

Deşi este doar port fluvial, încă din secolul al VIII-lea, 
Guangzhou devenise cel mai important port din sudul Chinei, 
fiind foarte căutat de către corăbierii arabi şi persani. 

Primii europeni ajunşi aici au fost portughezii, în anul 
1514 şi au stabilit în 1517 un monopol în acest port, pe care îl 
numeau în portugheză Cantăo. Mai târziu, ei au fost eliminaţi 
de aici, dar au primit în schimb, în anul 1557, Macao — o bază 
comercială într-un port maritim, la Marea Chinei de Sud, 
situat pe malul sudic al estuarului Fluviului Perlelor, devenind 
prima colonie europeană din China (retrocedată în 20 
decembrie 1999, ca regiune administrativă specială, conform 
principiului „O ţară, două sisteme” (despre care spuneam în 
prima parte a articolului că este un exemplu de „inginerie 
extinsă”). 

În secolul al XVIII-lea, prezenţa europenilor şi apoi a 
americanilor a crescut mereu, astfel încât Guangzhou a 
devenit unul dintre cele mai importante porturi comerciale 
ale Lumii. Pentru că China dorea să păstreze controlul 
comerţului cu Occidentul, a impus ca schimburile comerciale 

să se facă prin intermediul unor agenţii chinezeşti, numite 


„Cele 13 Agenţii” (erau, de fapt, pieţe de mărfuri), situate în 
afara oraşului Guangzhou (numit de europeni Canton, era 
singurul port chinezesc accesibil lor, devenind al treilea port 
ca importanţă de pe Glob). Invocând motivul libertăţii 
comerţului cu opiu, Anglia a provocat Primul Război al Opiului 
(1839-1842), şi în luna martie 1841, apoi în luna mai 1841, 
englezii au ocupat temporar oraşul Canton. Războiul a fost 
câştigat de englezi, care au impus Chinei să-i concesioneze 
insula Hong Kong, ca bază comercială, ceea ce a dus la 
decăderea importanţei portului Canton (Guangzhou). 

În perioada 1938-1945, Guangzhou a fost ocupat de 
către Armata Imperială Japoneză, care a avut aici o unitate de 
cercetări de arme biologice de distrugere în masă, 
experimentate pe prizonieri chinezi. 

În timpul Războiului Civil Chinez dintre naționaliști 
(conduşi de Partidul Naționalist Chinez, numit în chineză 
Kuomintang, sprijinit de Occident) şi comunişti (conduşi de 
Partidul Comunist Chinez, sprijinit de URSS), în perioada 
aprilie-octombrie 1949, Guangzhou a fost capitala Chinei 
naţionaliste, după pierderea capitalei, stabilită în Nanjing. 

Reformele lui Deng Xiaoping, la sfârşitul anilor '70, şi 
apropierea de oraşul Hong Kong, cu care comunică foarte 
uşor pe Fluviul Perlelor, au dus la o dezvoltare uriaşă a 
oraşului Guangzhou, devenit astăzi unul dintre Cele Cinci 
Oraşe Naţionale Centrale (care au un statut administrativ 
deosebit, numit „sub-provincial”, ce-i conferă dreptul la 
politici economice, sociale, urbane deosebite). 





Oraşul are opt linii de metrou şi un aeroport 


internaţional în care îşi are sediul cea mai importantă 
companie aviatică chineză, dar şi unul dintre cele mai mari 
târguri comerciale din lume, „Târgul din Canton”, numit oficial 
„Târgul de Import-Export al Chinei”, cu două ediţii anuale: 
aprilie şi octombrie. 

Guangzhou este un important nod feroviar în sud-estul 
ţării, cu o gară uriaşă, modernă, în care îşi au cap de linie 
patru magistrale feroviare pe care circulă trenuri de mare 
viteză (200 şi 320 km/h). 

În oraş există 20 de universităţi şi institute de 
învăţământ superior, iar pe o insulă din mijlocul Fluviului 
Perlelor a fost construit un oraş universitar modern, numit 
„Mega Centrul de Educaţie Superioară” unde îşi au sedii zece 
universităţi, inclusiv Universitatea Tehnologică „Guangdong” 
(se pronunţă Canton — este vorba despre provincia a cărui 
capitală este oraşul Guangzhou, iar nu denumirea europeană 
a acestuia!), care l-a invitat pe Florentin Smarandache la 
cercetări în ştiinţa numită „extensiologie”, creată de către 
eminentul savant Cai Wen, din această provincie. 

Administrativ, Guangzhou este împărţit în 10 districte 
urbane, iar zona metropolitană include şi două oraşe vecine. 

Situat sub Tropicul Racului, Guangzhou are un climat 
subtropical umed (nivel anual de precipitaţii: 1.700 mm), 
temperatura medie anuală fiind de 22,6% (temperaturi 
extreme: 0°C şi 39% — ultima dată, a nins în acest oraş în anul 
18931), iar umiditatea relativă este de 68%. 





Faţă de România, Guangzhou este situat cu şase fuse 


orare înainte: când la noi este, de exemplu, amiază, ora 12, în 
metropola cantoneză este ora 18. 

Oraşul a găzduit în anul 1991 prima ediţie a 
Campionatului Mondial de Fotbal Feminin (câştigat de 
naţionala SUA), în 2008 — Campionatul Mondial de Tenis de 
Masă, în 2010 — Jocurile Olimpice Asiatice, în 1987 şi în 2001 — 
Jocurile Olimpice Naţionale, iar în 2007 — Jocurile Naţionale 
Tradiţionale ale Minorităţilor Etnice din R. P. Chineză. 

Guangzhou este înfrățit cu 22 de oraşe din toate cele 
cinci continente (incluzând şi Bangkok, capitala Thailandei) şi 
întreţine relaţii de pritenie („Oraşe prietene”) cu 13 oraşe din 
cinci continente (între care şi Bishkek (fost Frunze), capitala 
Kyrgyzstanului (fosta Republică Autonomă Sovietică Socialistă 
Kirghiză din cadrul fostei URSS). 


Lupta cu... fusul orar! 

La aeroportul din Guanzhou, oaspetele „nou mexican” 
a fost aşteptat de prof. Li Weihua şi studentul Li Zhiming. Ei l- 
au condus la hotelul Universităţii Tehnologice „Guangdong”, a 
cărui siglă în limba engleză este GDUT (prescurtare de la 
„Guangdong” University of Technology), din „Oraşul 
universitar”, numit în engleză „Foreign Expert Building” 
(Clădirea Experţilor Străini), unde i se rezervase camera 401 
(camera 1 de la etajul 4), care, de fapt, este un foarte 
confortabil apartament cu două camere (dormitor şi living 
room cu TV şi computer instalat pe un birou special) şi 
anexele respective — baie, bucătărie, 2 balcoane. 

Pentru servirea mesei, la cantina studenţească (unde 
sunt, la alegere, 30-40 de feluri de mâncare şi se poate exersa 
exotica tehnică a mâncatului cu beţişoarele!), a primit un 
card, plătit de universitate. 





Florentin Smarandache, la cantina studenţească, înlocuind furculiţa 
europeană cu celebrele beţigaşe chinezeşti 


A doua zi, a urmat întâlnirea cu cei doi conducători ai 
Institutului de Cercetări de Inginerie Extinsă, prof. Cai Wen, 
director onorific al institutului, fondatorul „Extensiologiei”, şi 
prof. Yang Chunyan, director executiv al institutului, precum 
şi cu membrii Catedrei de Extensiologie. | s-a prezentat planul 
de lucru pentru cele aproape trei luni ale contractului de 
cercetare ştiinţifică: până la sfârşitul lunii mai, corectura 
textului ediţiei engleze a cărţii „Inginerie extinsă”, de Cai Wen 
şi Yang Chunyan; iunie-14 august, redactarea (singur sau în 

cooperare) a trei articole ştiinţifice, publicabile în reviste ştiin- 


ţifice cu prestigiu internaţional. Programul de lucru nu este 
unul rigid, cu prezenţă la birou de 8 ore zilnic, ci unul relaxat: 
fiecare lucrează în ritmul care îi convine, având doar obligaţia 
ca luni-dimineaţa, la o masă rotundă a Catedrei de exten- 
siologie, să prezinte rezultatul muncii sale din săptămâna 
anterioară. 

Oaspetelui româno-american i se dă în primire un birou 
pentru munca de cercetare, dotat cu computer conectat la 
Internet — camera 812 (camera 12, de la etajul 8), din clădirea 
„MBA Educational Center” (Centrul Educaţional pentru 
Masterat în Administrarea Afacerilor), aflat la câteva clădiri de 
hotel. 

Duminică, avându-l ca ghid pe studentul Li Zhiming, 


P 


oaspetele s-a plimbat prin oraş. „Ghidul” a fost foarte marcat 
de această sarcină şi când a ajuns acasă, i-a trimis lui Florentin 
Smarandache, prin e-mail, un scurt şi emoţionant mesaj de 
mulţumire pentru această zi extraordinară, din care redăm 
acest pasaj: „Sunt foarte emoţionat de ziua de astăzi. Pentru 
că astăzi, am făcut mai multe lucruri pentru prima oară în 
viaţa mea. Este pentru prima dată când am ieşit în oraş cu un 
străin; pentru prima dată am mers la delfinariu; pentru prima 
dată am văzut un delfin real; am stat alături de 
dumneavoastră pentru prima dată (n. n. — se referă la 
onoarea de a fi, într-o astfel de ocazie, alături de un profesor 
universitar străin). Vă mulţumesc pentru modul în care m-aţi 
tratat! Voi ţine minte pentru totdeauna experienţa de neuitat 
a zilei de astăzi.”. 

Într-o seară, oaspetele a făcut o plimbare pe malul 
Fluviului Perlelor (oraşul universitar se află pe o insulă în 
mijlocul fluviului), împreună cu profesorii şi au admirat 
clădirile înalte, tip turn, ca în Occident sau ca în Hong Kong, 
puse în valoare de o iluminare feerică. 
nu s-a adaptat imediat la noul 


P 


Desigur, „americanu 
fus orar chinezesc, se trezea pe la ora 4 sau 5 dimineaţa! 
Diferenţa faţă de New Mexico este de 15 ore, trecând în ziua 
anterioară, căci linia de schimbare a datei trece prin mijlocul 
Oceanului Pacific. 





Florentin Smarandache, între autorii cărţii „Inginerie extinsă”, Cai Wen 


şi Yang Chunyan (în dreapta), împreună cu Li Weihua 


În China a avut loc a eclipsă de Soare, dar cum plouă 
zilnic în Guangzhou, Smarandache a văzut eclipsa la... 
televizor, seara, la buletinul de ştiri, pe canalul de limbă 
engleză. 

Smarandache extinde știința... extinderii! 

Luni, 21 mai 2012, a avut loc prima masă rotundă a 
Catedrei de extensiologie. Prof. Cai Wen, fondatorul noii 
ştiinţe, extensiologia (sau extenica), a prezentat o introducere 
în această ştiinţă care transformă problemele nerezolvabile în 
probleme rezolvabile, extinzând spaţiul şi regulile. Pe 31 mai, 
Smarandache a predat corectura traducerii în engleză a cărții 
„Ingineria extinsă”. 





Spa aaa 


Coperta ediţiei a doua a cărţii „Inginerie extinsă” 


Spre bucuria fondatorului extenicii, prof. Cai Wen, la 
următoarea întrunire de lucru a catedrei, Smarandache a 
prezentat un articol în care a... extins „distanţa de extindere” 
de la spaţiul unidimensional (dreapta), definită de Cai Wen în 
anul 1983 (anul de naştere al extenicii), la spaţii cu mai multe 
dimensiuni; 2D (spaţiul bidimensional, în plan); 3D (spaţiul 
tridimensional, cartezian); n-D (spaţiul n-dimensional). Cai 
Wen i-a mărturisit oaspetelui că încercase în anul 1990 
definirea acestei „distanţe de extindere” în spaţiul cu mai 
multe dimensiuni, dar nu reuşise! 

Cărţi şi traduceri 

A 101-a carte de Florentin Smarandache! 


EXOTICA 


3 SESA 
CULT RE MURATOARE 





Coperta celei a 101 cărţi publicate de Florentin Smarandache 


În această săptămână, a apărut la Editura „Offsetcolor” 
Râmnicu Vâlcea cea de-a 101 carte a lui Florentin 
Smarandache: „Exotica şi  cutremurătoarea  Indonezie” 
(cutremurătoare la figurat, dar şi la propriu, pentru că a fost 
surprins aici de un puternic cutremur, Indonezia fiind situată 
în zona seismică numită în geografie şi în seismologie 
„Centura de Foc a Pacificului”). De format normal, 124 de 
pagini, cu multe fotografii, volumul cuprinde notele călătoriei 
întreprinse de autor în luna mai 2006, la universităţi 
indoneziene, unde a prezentat câteva conferinţe de 

neutrosofie (o generalizare a dialecticii, admițând pe lângă 


categoriile de „contrarii” şi categoria de „neutru”) şi de logică 
netrosofică (bazată pe trei valori logice: „adevărat”, „fals” şi 
„incert”). 

Ziarul nostru a publicat în serial primele 50 de pagini 
ale acestei cărţi. 

Desigur, prezenţa în exotica ţară ecuatorială, fostă 
colonie olandeză, a fost şi un bun prilej turistic, din program 
neputând lipsi celebre obiective ca Moscheea Istiqlal din 
Jakarta, Insula Bali (enclavă budistă într-o ţară musulmană), 
Vulcanul Merapi sau Templul Budist Borobudur. 

Indonezia a fost cea de-a 25-a ţară vizitată 
de”globtroterul ştiinţific” Florentin Smarandache, vâlcean 
plecat din Bălceştii Vâlcii, devenit cadru universitar în SUA, 
statul New Mexico. 

De atunci, el a mai vizitat patru ţări: Grecia (decembrie 
2006), nu mai punem la socoteală România, unde a trecut pe 
acasă (decembrie 2006-ianuarie 2007), Belgia (Bruxelles, 
ianuarie 2007), Peru (mai 2007) şi Canada (Quebec şi 
Montreal, iulie 2007). 





Alte călătorii cu... Florentin Smarandache! 





| 

Florentin Smarandache pe malul râului Niagara 


La Editura “Silviana” din Râmnicu Vâlcea a apărut un 
nou jurnal de călătorii ale matematicianului şi scriitorului 
Florentin Smarandache. Cartea se intitulează „Frate cu 
meridianele şi paralelele”, vol. 6. şi cuprinde impresii de 
călătorie din perioada 30 aprilie 2009 — 06 ianuarie 2010. 


Călătorii în America de Nord, Caraibe şi Europa 

Unele călătorii sunt prilejuite de deplasări în interes 
profesional-ştiinţific (la Institutul Tehnologic al Aviației 
Militare a SUA din oraşul Dayton, statul federal Ohio, SUA, 
pentru a prezenta cadrelor universitare şi doctoranzilor, chiar 





în ziua de 1 Mai, o conferinţă despre „Teoria Dezert- 


Smarandache” — în domeniul fuziunii informaţiei; la 
Laboratorul de Cercetări al Aviației Militare a SUA din oraşul 
Syracuse, statul federal New York, SUA, unde a beneficiat opt 
săptămâni de o bursă de cercetare în fuziunea informaţiei; la 
FUSION 2009 — A XII-a Conferinţă Internaţională de Fuziunea 
Informaţiei, din oraşul Seattle, statul federal Washington, 
SUA, pentru a prezenta două comunicări ştiinţifice; la 
Conferinţa COGIS 2009 -— Sisteme Cognitive cu Sensori 
Interactivi, de la Centrul Hamelin al Societăţii de Electricitate, 
Electronică, Tehnologii de Informaţie şi de Comunicare din 
Paris, Franţa; la întrunirea anuală a autorilor de cărţi publicate 
de către cadrele Universității „New Mexico”, din 
Albuquerque, statul federal New Mexico, SUA), altele sunt 
călătorii efectuate în concediu (în România; în Alaska, stat 
federal al SUA; în Jamaica), precum şi călătorii făcute în 
timpul liber, la sfârşit de săptămână, cu automobilul (Cascada 
Niagara, SUA şi Canada; Parcul Naţional „Yellowstone”, SUA). 


Paradoxuri pe toate meridianele şi paralele 

Cum autorul este creatorul Paradoxismului, mişcare 
literară de avangardă care utilizează foarte mult paradoxurile, 
antitezele, contradicţiile şi  oximoroanele,  paradoxurile 
existând în mod obiectiv în natură, în societate, în cultură 
(titlul cărţii este paradoxal!) şi în existenţa noastră, el nu 
pierde prilejul de a semnala paradoxurile întâlnite la tot pasul 
pe meridianele şi paralele Lumii, ca de exemplu: 1 Mai este în 
SUA, pe lângă o sărbătoare tradiţională a primăverii, nu doar 
„Ziua Internaţională a Muncitorilor”, ci şi „Ziua Legii”, prin 





care administraţia americană vrea să contrabalanseze per- 


cepţia muncitorească a lui 1 Mai, deşi această sărbătoare a 
fost adoptată de către mişcarea muncitorească internaţională 
pentru a omagia pe greviştii americani din anul 1886, şapte 
dintre ei împuşcaţi de către poliţişti, dar, paradoxal, au fost 
mai mulţi poliţiştii care s-au împuşcat între ei; fraţii Wright, 
consideraţi de americani ca inventatori ai avionului, deşi nu 
aveau studii superioare şi nici sprijinul financiar al statului, au 
realizat cu mai puţin de 1.000 $ ceea ce n-a putut Institutul 
Smithonian cu peste 50.000 $ primiţi de la guvern; unul dintre 
fraţi (celălalt murise între timp) a fost făcut academician, deşi 
nu terminase liceul; Universitatea „New Mexico” nu are filială 
în capitala statului federal New Mexico, dar are patru filiale în 
orăşele care împreună n-au populaţia capitalei statului; 
paradoxuri toponimice, cel al oraşului Albuquerque, din statul 
federal New Mexico, fiind o culme — nume cu sonoritate 
aparent franceză, este de origine romană, transmis prin filiera 
arabă, apoi spaniolă-portugheză şi americană, provine din 
Spania, se scrie ca în portugheză (deşi pare franceză) şi se 
pronunţă ca în engleză, iar denumirea sa în limba navajo, a 
tribului de indieni autohtoni, nu mai este tradusă nici de către 
aceştia în mod unitar; comuna sa natală, Bălceşti, a fost 
declarată oraş, dar nu mai are muzeu şi nici cinematograf, 
condiţii minimale pentru un oraş — „noroc” cu guvernul 
actual, care susţine paradoxul urban din Bălceşti desfiinţând şi 
spitalul orăşenesc; în SUA sunt şapte oraşe numite... Roma; în 
muzeul dedicat celei mai sângeroase bătălii din Războiul 
American de Independenţă spaţiul cel mai mare este acordat 
nu bătăliei, ci... portavionului care a avut numele acesteia. 

Două cărți cu eseuri și interviuri 


În primele patru luni al acestui an, la Editura „CuArt” 
din Slatina au apărut două cărţi referitoare la viaţa şi 
activitatea unui vâlcean celebru în întreaga Lume: Florentin 
Smarandache. 


„Românul care l-a contrazis pe Einstein” 

Prima carte apărută la editura slătineană este o 
culegere de eseuri (156 de pagini format A 5) şi se intitulează 
„Românul care l-a contrazis pe Einstein” . Editorul ei este 
Marinela Preoteasa, profesoară, ziaristă, poetă, patroană şi 
redactor-şef al Editurii „CuArt” Slatina, fostă colegă de 
facultate (la Craiova) cu Florentin Smarandache. 

Cartea cuprinde 21 de articole preluate din presă şi trei 
rezumate ale comunicărilor ştiinţifice care au fost acceptate la 
sesiuni de comunicări ştiinţifice ale Societăţii Americane de 
Fizică din primul semestru al anului 2012. Materialele 
respective au fost aranjate de către editor în ordinea 
cronologică a faptelor la care se referă articolele, începând 
din septembrie 2011, până la începutul lunii iunie 2012, adică 
de la anunţarea de către Laboratorul European pentru Fizica 
Particulelor Elementare (are acronimul CERN — după numele 
său iniţial: Consiliul European pentru Cercetări Nucleare) din 
Geneva (Elveţia) că au fost detectate fascicule de neutrini 
(particule elementare neutre din punct de vedere electric) 
care s-au deplasat cu viteze mai mari decât viteza luminii 
(considerată ca viteză maximă în Univers, conform Teoriei 
Relativității, enunțată de către fizicianul Albert Einstein), până 

la sesiunile de comunicări ştiinţifice ale Societăţii Americane 
de Fizică din prima parte a acestui an. 
În cartea au fost incluse şi două scrisori, transmise 


electronic (doar suntem în Era Internetului!): a profesorului 
de matematică Nicolae Dinculeanu, de la Universitatea 
„Florida” din oraşul Gainesville, statul federal Florida, SUA, şi 
a profesoarei Elena Dumitraşcu din Râmnicu Vâlcea, care i-a 
predat fizica lui Florentin Smarandache la Liceul Pedagogic 
Râmnicu Vâlcea, unde lui Florentin Smarandache i-a-ncolţit 
ideea că afirmaţia lui Albert Einstein („Viteza luminii este 
viteza maximă din Univers”) nu ar avea noimă. 

În paginile 138-153 este publicată bibliografia care a 
stat la baza editării acestei cărţi, iar în final, volumul are o 
postfață, scrisă de editor. 


Recunoaşterea naţională și internaţională 

De fapt, cartea face o trecere în revistă a eveni- 
mentelor care au însemnat recunoaşterea naţională (în 
România şi în SUA) şi internaţională a meritelor ştiinţifice ale 
savantului Florentin Smarandache (editorul a folosit expresia 
„şirul evenimentului” — profesia sa de bază, profesor de 
matematică, nu se dezminte, a preferat termenul matematic 
„Şir”). 

Acestea sunt: anunţarea de către CERN Geneva, Elveţia, 
a rezultatelor Experimentului OPERA, desfăşurat în anii 2009, 
2010 şi 2011 — au fost depistate particule elementare numite 
„neurino” care s-au deplasat cu o viteză mai mare decât cea a 
luminii; participarea la A VIl-a Conferinţă Internaţională de 
Calcul Granular, din oraşul Kaohsiung, Taiwan; primirea 

Premiului Editorial al Statului Federal New Mexico (SUA) la 
Secţiunea Ştiinţă şi Matematică pentru anul 2011 (după ce în 
anul 2010 fusese finalist); anunţarea de către CERN Geneva 
(în noiembrie 2011) a rezultatului unui nou experiment în 


care au fost detectate particule neutrino cu viteze supra- 
luminale (mai mari decât viteza luminii); primirea Premiului 
„Traian Vuia” pentru Ştiinţe Tehnice al Academiei Române 
(Bucureşti); primirea Titlului de Doctor Honoris Causa al 
Universităţii „Jiaotong” din Beijing, China; retractarea CERN 
privind rezultatele Experimentului OPERA (februarie 2012: e 
posibil să fi fost o „defecţiune tehnică”!); acceptarea de către 
Societatea Americană de Fizică a unor comunicări ştiinţifice la 
trei dintre sesiunile sale. 

Cel mai important eveniment este cel cu care începe 
volumul, cel care i-a determinat şi titlul — viteza supraluminală 
a fasciculelor de neutrini care s-au deplasat prin scoarţa 
terestră, pe un traseu de circa 732 km, între laboratoarele 
subterane din Geneva (Elveţia) şi Gran Sasso (Italia), ceea ce 
infirma experimental Teoria Specială a Relativității, emisă de 
Albert Einstein în anul 1905 şi admisă de către mediile 
academice ca un fel de axiomă! Deşi echipa internaţională de 
fizicieni, din 13 ţări, a Experimentului OPERA a fost foarte 
rezervată, a comunicat doar rezultatul şi nu a făcut vreo 
interpretarea a acestuia, în sensul că este nevoie să se rescrie 
unele legi ale fizicii, în presa românească, dar şi în cea 
internaţională au apărut articole care au remarcat că 
Experimentul OPERA confirma „Ipoteza Smarandache” („Nu 
există barieră de viteză în Univers”), pe care o emisese 
Florentin Smarandache — o prezentase în anul 1993 într-o 

conferinţă la Universitatea Blumenau, din Brazilia, în altă 


conferinţă la Universitatea din Chişinău, în 1994, apoi o 
publicase în anul 1998 într-un articol la o revistă ştiinţifică din 
India, astfel că ideea inexistenţei unei viteze limită în Univers 
a intrat în literatura de specialitate cu numele „Ipoteza 
Smarandache” (fără a fi acceptată, ci doar menţionată!). În 
anul 2005, la sesiunea de comunicări ştiinţifice cu tema 
„Abordarea actuală a Teoriei Relativității a lui Einstein”, 
organizată de către Colegiul Comunităţii Pima, din oraşul 
Tucson, statul federal Arizona, SUA, Florentin Smarandache a 
prezentat comunicarea „O ipoteză: Nu există barieră de viteză 
în Univers”, bazată pe articolul publicat în anul 1998, 
actualizat. 

De fapt, „naşterea” acestei ipoteze are o istorie ceva 
mai complicată, începând din anul 1972, când profesoara de 
fizică Elena Dumitraşcu a predat la clasa în care era elev 
Florentin Smarandache, la Liceul Pedagogic Râmnicu Vâlcea, 
elemente de Teoria Relativității, din care rezulta că viteza 
luminii este viteza maximă posibilă în Univers. Liceanului 
Smarandache, iubitor de matematică şi de paradoxuri, i s-a 
părut fără noimă această „barieră de viteză” şi chiar şi-a notat 
ceva în acest sens, deducând matematic, că după regula 
compunerii vectoriale a vitezelor, ar trebui să existe viteze 
supraluminale. A păstrat acel manuscris, a contrazis-o pe 
profesoara sa de fizică (de fapt, pe fizicianul de renume 
mondial Albert Einstein, unul dintre părinţii fizicii moderne) şi 
atât de mult l-a preocupat problema „barierei de viteză” 
încât, deşi absolvise în anul 1979 Facultatea de Matematică, 
secţia Informatică, a Universităţii din Craiova (şef de 

promoţie), în anul 1982, pe când se afla în Maroc, unde preda 
matematica la un liceu din oraşul Sefrou, a publicat la Editura 
„Somipress” din Fez o carte de... fizică, în care infirma Teoria 
Relativității a lui Einstein! Dar, colegii de serviciu (mulţi dintre 
ei, francezi) l-au sfătuit în mod insistent să ţină secretă 
această carte, pentru că îi va dăuna în cariera sa profesională: 


nu ar putea deveni cercetător ştiinţific într-un institut sau 
cadru universitar susţinând nişte teorii ştiinţifice „eretice”, 
care contrazic ceva admis de lumea academică mondială. Aşa 
că, până la reconfirmarea de către CERN a vitezei 
supraluminale a neutrinilor, în lista de lucrări a lui Florentin 
Smarandache nu a figurat cartea „Teoria Absolută a Rela- 
tivităţii, Teoria Specială Parametrizată a Relativității şi 
Multirelativitatea  Neinerţială”, 92 de pagini, Editura 
„Somipress” Fez 1982, Maroc!! 

Opt dintre articolele de presă preluate în volumul 
„Românul care l-a contrazis pe Einstein” au apărut în ziarul 
„Monitorul de Vâlcea”, Florentin Smarandache fiind cores- 
pondent special al cotidianului. 


„Multirelativitate” (interviuri) 

Cea de-a doua carte (136 de pagini format A 5), 
intitulată „Multirelativitate”, cuprinde 10 interviuri acordate 
de către Florentin Smarandache presei scrise şi vorbite (unul 
din anul 1994, iar restul din anii 2011-2012), prefața scrisă de 
autor şi bibliografia — lista publicaţiilor care au publicat sau au 
preluat aceste interviuri şi a posturilor de radio care au 
transmis interviuri cu părintele Paradoxismului — mişcare 
literară de avangardă care, în mod paradoxal, are aplicaţii şi 





în... ştiinţă. În prefaţă, autorul explică înţelesul titlului cărţii: 


pentru că „interviurile împletesc cultura, ştiinţa, tehnica şi 

viaţa într-un multi-eu”, „multirelativitate” însemnând „idei şi 
metodologii privite din unghiuri cât mai diferite de 
propaganda oficială”. 

Dacă în anul 1994, Florentin Smarandache interesa 
presa ca scriitor, în 2011 şi 2012, presa este interesată de el 
ca om de ştiinţă: deşi matematician, venise cu concepte 
revoluţionare în alte ştiinţe — „neutrosofia” în filozofie şi 


„a 

„nemateria” în fizică, primind pentru aceasta Medalia de Aur 
pentru Ştiinţă din partea unei organizaţii neguvernamentale 
ştiinţifice internaţionale numită „Academia Telesio-Galilei”, cu 
sediul în Marea Britanie şi cu o filială în Ungaria, la 
Universitatea din Pecs. Reamintim că în septembrie 2011, 
CERN Geneva a confirmat (neoficial) „Ipoteza Smarandache” 
(alt concept revoluţionar în fizică: „Nu există viteză limită în 
Univers”), ceea ce pune sub semnul îndoielii Teoria 
Relativității, emisă de Albert Einstein. 

Aceste interviuri au fost realizate de redactori de la 
publicaţiile „Informaţia zilei” (Râmnicu Vâlcea; astăzi nu mai 
există), „România liberă” (Bucureşti), „Scutcircuit oltean” 


P 


(Slatina), „Observatorul” (Toronto, Canada), „Gazeta de sud” 


(Craiova), „VIP” (Bucureşti), „Impact Dâmboviţa” (Târgovişte), 
„Agora literară” (Cluj-Napoca), “Constelații diamantine” 
(Craiova), precum şi de la două posturi de radio — Radio 


“România — Cultural” şi Radio „România — Actualităţi”. 





Distihuri paradoxiste, în grecește 


La Editura “Kăpa” din oraşul Korydallos (o suburbie a 
municipiului Pireu, aflat la 12 km sud-vest de Atena, capitala 
Greciei) a apărut în acest an, în limba greacă, volumul de 
versuri „Distihuri paradoxiste” (NapaSota Aioriya) al lui 
Florentin Smarandache, matematician şi scriitor. 





Florentin Smarandache, la Atena, sub Acropole (2006) 


Cartea a fost tradusă din limba engleză în limba greacă 
de către dr. Denis Koulentianos (născut în anul 1935, în Pireu, 
absolvent al Facultăţii de filozofie din Pireu, cu masterat în 
Relaţii Publice, la Atena, ziarist, prozator şi poet, autor al 14 
cărţi, precum şi al unor antologii, deţinător al mai multor 
premii naţionale şi internaţionale pentru poezie, membru al 

Academiei Internaţionale a Poeţilor, al Uniunii Panelenice a 


Scriitorilor, al Uniunii Poeţilor Laureaţi Internaţionali). 

Placheta de versuri are 88 de pagini: în paginile 4-77 
sunt tipărite distihurile paradoxiste, în paginile 78-82 este 
publicată o prezentarea a  Paradoxismului, intitulată 
„Paradoxismul — ultima avangardă literară, artistică şi 
filozofică a Mileniului al Doilea” (text tradus din engleză de 
către Teodora Blushi), iar în paginile 83-88 este prezentată, de 
către aceeaşi traducătoare, „Biografia savantului, scriitorului 
şi artistului Florentin Smarandache” (cu o fotografie a 
acestuia în Alaska, în 2009, actualizată şi extinsă de către 
profesorul de matematică Mihâly Bencze de la Colegiul 
Naţional „Áprily Lajos” din Braşov, directorul Editurii „Fulgur” 
din Braşov). 

Pe prima copertă este publicată o fotografie din anul 
2006 a lui Florentin Smarandache la poalele celebrei coline 
Acropole din Atena, iar pe coperta a patra se află două opere 
de artă digitală (lucrări de grafică) executate la computer de 
către Florentin Smarandache (care în primii ani după 
absolvirea Facultăţii de Matematică din Craiova, ca şef de 
promoţie, a lucrat la Centrul de Calcul Electronic al 
Întreprinderii de Utilaj Greu din Craiova, iar la începutul anilor 
'90, a lucrat ca inginer de soft la Compania „Honeywel!” din 
Phoenix, statul federal Arizona, SUA). 

Ediţia princeps a cărţii „Distihuri paradoxiste” a apărut 
în anul 1998, la Editura „Dorul” din municipiul Aalborg, din 
Danemarca, în limba română, cuprinzând şi o prefaţă a 
autorului, intitulată paradoxist „Cuwânt înainte şi înapoi” (Al 
patrulea Manifest Paradoxist). Teoria Distihului Paradoxist”, 

în care explică pe larg acest gen nou de poezie, numit “distih 


paradoxist”, prezentând algoritmul de creaţie şi tipurile de 
asemenea  distihuri. Conform definiţiei date de autor, 
respectivul gen poetic este format din două versuri antitetice 
(de regulă, al doilea negându-l pe primul), care definesc titlul 
sau fac o punte de legătură cu acesta; de exemplu, distihul 
paradoxist „PERPETUUM MOBILE”: „Într-o stabilă / 
instabilitate”. 

Traducerea în greacă este cea de-a cincea traducere a 
acestei cărţi, după cele din limbile: sârbo-croată (în anul 
2000), engleză (2006), chineză (2008) şi rusă (2010). 

Trei cărţi paradoxiste traduse în ruseşte 


În conformitate cu teza că paradoxismul nu a fost 
inventat de Florentin Smarandache, ci preluat din viaţa 
cotidiană şi din natură, trei cărţi paradoxiste ale lui Florentin 
Smarandache au fost traduse în acest an în limba rusă de 
către un rus doctor în chimie, dar şi doctor în literatură, 
stabilit în SUA şi tipărite la o editură din Finlanda — Editura 
Ştiinţifică Nord-Europeană, din oraşul Hanko! 

Amintim că „Paradoxismul” este ultima mişcare literară 
de avangardă din secolul trecut, creată în anii '80, utilizând cu 
precădere  paradoxuri, antiteze, antinomii, oximoroane, 
pornind de la principiul că “Orice este posibil, chiar şi 
imposibilul!”. 

Prima carte, “Sotvorenie Novogo Celoveka” (Formarea 
Omului Nou), 56 de pagini, este o tragedie fantezistă scrisă în 
România, în perioada august 1987-mai 1988, publicată pentru 
prima dată în „Suplimentul de Literatură, Cultură şi Educaţie” 
al revistei „Dialog” nr. 69-72, octombrie 1989, din oraşul 
Dietzenbach, Germania, în timp ce autorul se afla într-un 
lagăr de refugiaţi politici din Instanbul, Turcia (unde fugise, 
dintr-o excursie în Bulgaria, în toamna anului 1988). Acţiunea 
se petrece într-un sanatoriu, iar personajele (oameni normali: 
doctorul, asistentul, secretara, O bolnavă, Bonifaciu; patru 
categorii de internaţi: Sluţi — A, A’, Ciungu, Muthu, Romeo, 
Julieta,  scenograful, Nebuni,  Surdo-muţi şi Orbi) se 
metamorfozează dintr-o categorie în alta. Este, evident, o 
satiră atroce a regimului dictatorial ceauşist, dar şi a oricărui 

sistem dictatorial. Piesa a apărut în volumul „Metalstorie”, în 


limba română, la Editura „Doris” Bucureşti, 1993, formând o 
trilogie cu piesele „O lume întoarsă pe dos” şi „Patria de 
animale”. În 2004, acest volum a apărut în limba engleză, în 
SUA cu titlul „A Trilogy in pAradOXisM/Avant-Garde Political 
Dramas” (O trilogie  paradoxistă/Drame politice de 
avangardă), în care piesa în discuție se intitula „Moulding a 
New Man”, iar doctorul şi asistentul au nume americane. 

A doua carte, „Zakoni Florentina” (Legile lui Florentin), 
este o broşură de 20 de pagini, scrisă iniţial în limba engleză 
(„Florentin's Laws”, apărută la Editura „Xiquan”, Phoenix- 
Chicago, SUA, 1990), care ia în răspăr celebrele aforisme 
occidentale, numite „Legile lui Murphy” (care sunt pesimiste, 
de exemplu: „Dacă ceva poate să meargă prost, atunci chiar 


| 


va merge prost!”) şi „Legile lui Peter” (care sunt optimiste, de 
exemplu, „Dacă ceva poate să meargă prost, atunci schimbă-l, 
repară-l!), şi conform logicii neutrosofice, folosind a treia 


P 


valoare logică, „incertul” (aforismul de mai sus devine Legea 
lui Florentin: „Dacă ceva poate să meargă prost, atunci 
pasează-l altuia!”), îi conferă şi o nuanţă umoristică. Cartea 
cuprinde şi nişte Legi ale lui Florentin referitoare la 
interdisciplinaritate (de exemplu, Principiul Incertitudinii: 
(„Când nu e sigur, fii sigur. În plus, când e sigur, nu fi sigur!”), 
precum şi mai multe variaţii ale Legii lui Florentin (de 
exemplu: Legea lui Florentin în Cercetare: „Pentru orice 
merge prost în cercetarea ta, dă vina pe bibliografie!”). În stil 
caracteristic şi altor cărţi paradoxiste ale autorului, broşura se 
încheie cu o chemare a cititorilor să realizeze contribuţii 
proprii la Legile lui Florentin: enunţul trebuie să aibă atribut 

pozitiv şi negativ, în timp ce concluzia să fie o glumă plină de 


umor. Contribuțiile pot fi trimise prin e-mail în vederea 
alcătuirii unui volum colectiv de asemenea „legi”. 

Cea de-a treia carte, „Iskustvo laia” (Arta lătratului) 
este o broşură de 18 pagini, scrisă iniţial în limba engleză de 
către Florentin Smarandache şi Victor Christianto, un 
colaborator din Indonezia („The Art of Wag. Awaken the Dog 
Inside”, adică „Arta de a da din coadă. Interiorul treaz al 
câinelui” — aici este şi un joc de cuvinte, pentru că „wag” se 
traduce şi prin glumeţ sau mucalit, apărută la Editura 
„InfoLearnQuest” din oraşul Ann Arbor, statul Michigan, SUA, 
în 2008). Folosind motivul câinelui, prieten credincios al 
omului, autorii emit panseuri şi sfaturi pentru cititori, grupate 
pe patru capitole „La serviciu”, „În politică”, „Pe stradă” şi „La 
şcoală”, de genul: „Avansarea ta în carieră este direct 
proporţională cu mărimea câinelui tău”, „A lătra sau a nu 
lătra, aceasta-i întrebarea! — citat din «Câinelet»” (aluzie 
parodică la titlul piesei „Hamlet”, de Shakespeare), „Câinele 
nu este de ajuns, dar te ajută în mod sigur!”, „Ora de chimie 
în laborator este mai uşor de frecventat dacă ceri câinelui tău 
să spargă ceva din laborator. Atunci, oricine va avea un 


| 


sentiment puternic de a nu mai intra înăuntru!”. Cărţulia se 
termină cu un apel al autorilor către cititori de a contribui la 
realizarea unui volum colectiv „Arta de a da din coadă”, 
procedând astfel: plecând de la expresii uzuale sau proverbe, 
ele se fac anormale substituind un cuvânt prin cuvântul 
„câine” sau prin utilizarea lor în sens propriu, dând un înţeles 


umoristic. 

Traducătorul este poetul Alfred Şvedcikov, născut în 
1937 în URSS, absolvent al Facultăţii de Chimie a Universităţii 
din Moscova, cercetător ştiinţific la Institutul de Chimie Fizică 
al Academiei de Ştiinţe din Moscova, acum şeful 
Departamentului de Chimie al Pulsatron Technology Corpo- 
ration din Los Angeles, statul California, SUA. 

O nouă carte de Florentin Smarandache 
tradusă în rusește 


De curând, a apărut la Editura Ştiinţifică Nord- 
Europeană din oraşul finlandez Hanko încă o carte de 
literatură a lui Florentin Smarandache. Este vorba despre 
volumul de versuri „Zăpadă întunecată”, a cărei ediţie 
princeps, „Dark Snow”, a apărut în limba engleză, tradusă din 
română de către autor, în anul 1992, la Editura „Erhus 


University Press” din oraşele Phoenix şi Chicago, SUA. 





9 VA 


limba rusă (cu titlul „Tiomnâi sneg”) de către o editură 
finlandeză, fiind tradusă din engleză de către un om de ştiinţă 
şi poet rus, Adolf Pavlovici Şvedcikov, emigrat în SUA! 

Volumul are 122 de pagini, cuprinzând 105 poeme şi 


câte o scurtă prezentare bilingvă (engleză şi rusă) a autorului 
şi a translatorului. 

A. P. Şvedcikov s-a născut la 11.05.1937 în oraşul Şahti, 
în URSS, şi a absolvit în anul 1960 Facultatea de Chimie a 
Universităţii din Moscova, după care a fost cercetător la 
Institutul de Chimie Fizică al Academiei de Ştiinţe al URSS din 
Moscova. După desfiinţarea URSS a emigrat în SUA, unde a 
fost şeful Departamentului de Chimie al Pulsatron Technology 
Corporation din Los Angeles. A publicat peste 500 de poeme 
în reviste literare din diverse ţări, fiind traduse în italiană, 
spaniolă, franceză, germană, română, albaneză, poloneză, 
portugheză, greacă, chineză, japoneză şi hindi. 

Aceasta este cea de-a cincea carte de literatură a lui 
Florentin Samarandache tipărită în limba rusă de către 
editura finlandeză în acest an, traducerea precedentelor 
patru volume,  „Paradoxistskie dvustişia”  (Distihuri 
paradoxiste), „Iskusstvo Laia” (Arta lătratului), „Zakoni 
Florentina” (Legile lui Florentin) şi „Sotvorenie Novogo 
Celoveka” (Făurirea Omului Nou), fiind realizată tot de către 
A. P. Şvedcikov. 





Recunoscut pe toate meridianele 





Florentin Smarandache, doctor honoris 
causa la Beijing 





Florentin Smarandache şi decanul Facultăţii de Ştiinţe a Universităţii 
Jiaotong din Beijing 


Florentin Smarandache a fost invitat săptămâna 
trecută în China de către Universitatea Jiatong, care i-a 
acordat titlul de „Profesor adjunct”, echivalent cu titlul de 
„Doctor honoris causa” acordat în universităţile europene şi 
americane. 

„Doctor honoris causa” este un titlu onorific acordat de 
instituţiile de învăţământ superior unei personalităţi de mare 
prestigiu, din ţară sau din străinătate, pentru realizări 
deosebite în domeniul ştiinţei, tehnicii şi culturii, pentru 
servicii de mare însemnătate aduse patriei şi umanităţii. 





„Noţiunile Smarandache” sunt foarte apreciate în China 
Prof. univ. dr. Florentin Smarandache, cu doctoratul în 


Teoria numerelor, are contribuţii deosebite în matematică, 
unde multe noţiuni (numere, funcţii, şiruri, mulţimi, 
paradoxuri, algebre, geometrii, grupuri, inele, câmpuri, spaţii 
etc.) îi poartă numele, multe dintre acestea fiind „în mare 
vogă” în China, unde se organizează anual o conferinţă 
internaţională de teoria numerelor şi noţiunilor Smarandache, 
iar Laboratorul de Management, Decizie şi Sisteme de 
Informaţie al Academiei Chineze de Ştiinţe editează o 
publicaţie trimestrială de matematică aplicată, numită 
„Revista Internaţională de Combinatorică Matematică”, care 
publică în mod programat şi articole referitoare la „multispaţii 
Smarandache” şi „geometrii Smarandache”. 

Festivitatea de acordare a titlului onorific a avut la 
Universitatea Jiaotong din Beijing în data de 22 decembrie 
2011. 

Profitând de vacanţa universitară de iarnă, Florentin 
Smarandache va sta în China până pe 05 ianuarie 2012 şi va 
contacta mediile universitare din oraşe Xian şi Shanghai, unde 
va ţine mai multe conferinţe de matematică (logica 
neutrosofică) şi de... fizică („fizica neutrosofică” şi „fizica 
supraluminală”). 


„Neutrosofia” deschide uși noi în matematică și în fizică 
Florentin Smarandache, şef de promoţie al Facultăţii de 
Matematică din Craiova, nu este doar matematician, ci şi 
scriitor (poet, prozator, dramaturg), întemeietor al mişcării 
literare de avangardă numită de el „Paradoxism”, editând 
şase antologii internaţionale paradoxiste. Are contribuţii şi în 

alte ştiinţe (filozofie şi fizică), bazate pe aplicarea para- 


doxismului în ştiinţă. 

Pornind de la faptul că pentru o entitate „A” există nu 
doar opusul ei, „antiA”, ci şi neutrul ei, „neutA” (care nu este 
nici „A”, nici „antiA”), Florentin Smarandache a generalizat 
„Dialectica” (un capitol al filozofiei, bazat pe existenţa 
„contrariilor” — „A” şi „antiA”) în „Neutrosofie” (bazată pe 
existenţa „contariilor” şi a „neutraliilor”). 

Aplicarea neutrosofiei în matematică a dus la crearea 
„logicii neutrosofice”, numită şi „Logica Smarandache”. 


P 


Aplicarea conceptului „neutra!” în fizică, l-a condus pe 
Smarandache la ipoteza că există „o formă neutră de 
materie”, care nu este nici „materie”, nici „antimaterie”, pe 
care dânsul a numit-o „nematerie”, formată din particule şi 
antiparticule elementare. Cercetătorii din fizica particulelor 
elementare au constatat o asemenea „anomalie” prin anii '70, 
dar au presupus că este o eroare şi au abandonat această 
direcţie de cercetare pentru că nu aveau un suport teoretic! 
În zilele noastre, fizicienii au dedus teoretic posibilitatea 
existenţei unei astfel de „particule stranii”. Rămâne ca 
experimentele să demonstreze indubitabil existența 
„nemateriei”. 

Dar, susține Smarandache, „neutraliile” nu există doar 
la nivelul particulelor elementare, studiate de fizica cuantică, 
ci şi în fizica clasică, astfel că el propune conceptul de „Fizică 
neutrosofică” — un nou capitol al fizicii. 

În luna decembrie, el a organizat o teleconferinţă pe 
tema „fizicii neutrosofice”, prin care a colectat mai multe 
lucrări ştiinţifice pe care le va publica anul viitor într-un 

volum, care va putea fi citit şi în variantă electronică pe site-ul 
său, de la universitatea americană la care lucrează. 





Diploma de Doctor Honoris Causa primită de la Universitatea 


Jiaotong din Beijing, în decembrie 2011 


Aplicarea „Paradoxismului” în fizică l-a condus pe 
Smarandache la „Ipoteza Smarandache” (nu există viteză 
limită în Univers”) şi la propunerea conceptului „Fizica 
supraluminală”, ca un alt nou capitol al fizicii, care să studieze 
fenomenele fizice la viteze mai mari decât viteza luminii, 
considerată în concepţiile ştiinţifice „ortodoxe” ca viteză 
limită în Univers (conform Teoriei Relativității Restrânse, 
emisă de Albert Einstein în anul 1905). 

Amintim că „Ipoteza Smarandache” a avut o confirmare 
experimentală în acest an prin publicarea rezultatelor 
„Experimentului OPERA” de la CERN (Laboratorul European 
pentru Fizica Particulelor Elementare) şi în urmă cu patru ani 

prin „Proiectul MINOS” din SUA, care au constatat că 
„neutrinii” (particule elementare fără sarcină electrică) se 


deplasează cu viteze ceva mai mari decât cea a luminii, dar 
fizicienii „ortodocşi” sunt foarte rezervaţi, consideră că sunt 
necesare şi alte experimente, în alte laboratoare, eventual 


bazate pe altă metodă. 
Anunţul în limba chineză din site-ul Universităţii Jiaotong din Beijing: 
http://news.bjtu.edu.cn/hezuojiaoliu/2011-12-23/13393.html 

Revistă chinezească pentru spaţii 
şi geometrii smarandachiene 


În aprilie, a apărut nr. 1/2010 al revistei „International 
Journal of Mathematical Combinatorics” („Revista interna- 
ţională de combinatorică matematică”), publicaţie trimes- 
trială de circa 100-150 de pagini, editată din anul 2007 de 
Academia Chineză de Ştiinţe, cu ISSN 1937-1035, în care se 
tipăresc articole despre „multispaţii Smarandache”, „geome- 
trii Smarandache”, combinatorică matematică, geometrie 
neeuclidiană, topologie şi aplicaţiile lor la alte ştiinţe. 

Comitetul de redacţie, condus de celebrul matema- 
tician chinez Linfan Mao, de la Departamentul de Matematică 
şi Ştiinţa Sistemelor al Academiei Chineze de Ştiinţe, este 
format din matematicieni cadre universitare din China, India, 
Australia, SUA şi România (doi profesori de la Universitatea 
din Craiova, deoarece Florentin Smarandache, al cărui nume îl 
poartă multe noţiuni din matematică, a absolvit, ca şef de 
promoţie, Facultatea de Matematică a Universităţii din 
Craiova). 

Ultimul număr al revistei are 124 de pagini şi publică 12 
articole: 5 autori din India, 4 au autori din China, şi câte unul 
au autor din Turcia, din Arabia Saudită şi din România (prof. 
Cătălin Barbu, de la Liceul „Vasile Alecsandri” Bacău — articol 
despre teorema poligonului Smarandache în modelul discului 
Poincare al geometriei hiperbolice). Din cele 12 articole, nouă 
se referă la „grafuri (diagrame) Smarandache” şi la 
„multispaţii Smarandache”. 

Matematicienii indieni şi chinezi, 
fani ai “Noţiunilor Smarandache” 


În Republica Populară Chineză există o publicaţie 
trimestrială de matematică aplicată, intitulată „Revista 
Internaţională de Combinatorică Matematică”, editată şi în 
limba engleză de către Laboratorul de Management, Decizie 
şi Sisteme de Informatică al Academiei Chineze de Ştiinţe. În 
colectivul de redacţie, format în cea mai mare parte din 
chinezi, sunt şi patru români: doi de la Institutul de Mecanica 
Solidelor al Academiei Române, unul de la Universitatea 
„Politehnica” din Bucureşti şi unul de la Colegiul Naţional 
„Fraţii  Buzeşti” din Craiova! Ei sunt colaboratori ai 
matematicianului prof. univ. dr. Florentin Smarandache. 


Număr dedicat grafurilor 

Această revistă ştiinţifică este una foarte specializată, în 
următoarele domenii matematice: combinatorică, geometrie 
neeuclidiană, topologie, „multispaţii Smarandache” şi „geo- 
metrii Smarandache” — cu aplicaţiile lor în alte ştiinţe. 

Fiind o revistă chineză internaţională, autorii articolelor 
sunt din diverse ţări, cu precădere din Asia. Cele mai multe 
dintre articolele publicate în acest număr, zece, sunt scrise de 
către universitari indieni, care putem spune, că alături de 
chinezi, sunt mari „fani” ai „Noţiunilor Smarandache”, două 
articole au autori turci, unul este scris de către un iordanian şi 
unul aparţine unui chinez. 

Opt dintre cele 14 articole tipărite în cele 118 pagini ale 
trimestrialului, se referă la grafuri, domeniu în care există şi 

contribuţii ale lui Florentin Smarandache (şapte dintre aces- 


tea au autori indieni, iar al optulea este scris de un chinez, 
chiar redactorul-şef, Linfan Mao), deci, în articole se face 
referire la diverse „noţiuni Smarandache” privind grafurile 
(precum: „grafuri incluse în sens smarandachean”, „hartă 
Smarandache” — în teoria grafurilor, o „hartă” este un desen 
al unui graf pe o suprafaţă fără muchii suprapuse; „index 
Zagreb-Smarandache”; „mulţime dominatoare «k» în sens 
smarandachean”; „număr de dominare «k» în sens 
smarandachean”; „graf marcat în sens smarandachean” — 
fiecare muchie a grafului este marcată cu semnul matematic 
„plus” sau „minus”; „numărul de «pietruire» ‘d’ în sens 
smarandachean”; „mişcare de «pietruire» ‘d’ în sens 


tn? 


smarandachean”; „produs etichetat cordial ‘p în sens 
smarandachean”; „grafuri marcate ‘n’ simetric în sens 
smarandachean”). 

Grafurile sunt figuri geometrice formate din puncte 
numite „vârfuri” („noduri”) şi linii drepte sau curbe care unesc 
aceste puncte, numite „muchii”, în cazul liniilor drepte, 
respectiv, „arce”, în cazul liniilor curbe). În limbaj academic, 
graful este definit ca o pereche ordonată de mulţimi: 
mulţimea vârfurilor şi mulţimea muchiilor. 

Teoria grafurilor este utilizată şi în ştiinţa computerelor, 
privind structurile matematice utilizate pentru a modela 


relaţiile de tip pereche dintre obiectele unei colecţii oarecare. 

Florentin Smarandache, Medalia de Aur 
pentru Știință 


Luna trecută, pe celebrul videoportal “YouTube” a 
apărut ştirea că Academia de Ştiinţe “Telesio-Galilei” 
(organizaţie neguvernamentală internaţională cu sediul în 
Marea Britanie) a stabilit lista premiilor pentru ştiinţă pe care 
le va acorda anul viitor. Printre cei 10 oameni de ştiinţă (2 din 
Australia, 2 din Italia, 2 din SUA, câte unul din Egipt, India, 
Israel şi Rusia) care vor primi Medalia de Aur pentru Ştiinţă la 
7 iulie 2010 se află şi prof. univ. dr. Florentin Smarandache. 
Această medalie va răsplăti două realizări ştiinţifice ale 
conjudeţeanului care este şi corespondent special al ziarului 
nostru: introducerea noţiunii de „Neutrosofie” în logica 
matematică şi enunţarea „lpotezei Smarandache” în fizica 
teoretică. 

„Neutrosofia” este o generalizare a „dialecticii” din 
filozofie, realizată de Florentin Smarandache prin 
introducerea categoriei de „neutru”, alături de categoria de 
„contrarii”. Prin aplicarea neutrosofiei în logica matematică, 
s-a realizat logica neutrosofică (sau logica smarandachiană), 
în care o variabilă logică are trei valori: „adevărat”, „fals” şi 
„incert”. 

Enunţată în articole de fizică teoretică, „Ipoteza 
Smarandache” (apărută ca o consecinţă a paradoxului 
Einstein-Podolsky-Rosen şi a inegalităţii lui Bell) afirmă că în 
Univers nu poate exista o viteză limită, contrazicând concluzia 
lui Einstein, care susţine că viteza luminii este viteza limită din 
Univers. 





Academia de Ştiinţe „Telesio-Galilei”, cu sediul în 


Croydon, comitatul Surrey, Marea Britanie, dar şi cu o filială la 
Universitatea din Pecs, Ungaria, este o asociaţie nonprofit 
formată de savanţi (cei mai mulţi sunt din domeniul ştiinţelor 
naturii), având ca scop progresul creativităţii ştiinţifice. Ea 
poartă numele a doi oameni de ştiinţă italieni, Galileo Galilei 
şi Bernardino Telesio, care au schimbat modul de înţelegere a 
Lumii şi au avut o atitudine fermă împotriva obscurantismului. 
Dacă fizicianul, astronomul şi filozoful Galilei (1564-1642) este 
cunoscut de toată lumea, pentru că figurează în manualele 
şcolare, contemporanul său Bernardino Telesio (1509-1588), 
filozof independent aparţinând Renaşterii târzii, este mai 
puţin cunoscut, pentru că s-a retras din mediul universitar 
pentru a-şi putea dezvolta în cărţile sale ideile filozofice şi 
ştiinţifice în afara restricţiilor tradiţiei aristoteliene-scolastice, 
dominantă în universităţi. El a fost un critic înflăcărat al 
metafizicii şi a promovat abordarea empirică (pe bază de 
experienţă) în filozofia naturii, fiind  premergătorul 
empirismului modern timpuriu. Opera sa a avut o influenţă 
foarte mare asupra unor filozofi de marcă ai epocii, precum 
Tommaso Campanella, Giordano Bruno (ambii din Italia), 
Pierre Gassendi (Franţa), Francis Bacon şi Thomas Hobbes 
(ambii din Anglia). 

Printre cei peste 160 de membri din lumea întreagă ai 
Academiei se află şi patru români: Cornel Ciubotariu (fizician, 
prof. univ. dr. la Universitatea Tehnică „Gheorghe Asachi” 
laşi), Constantin Udrişte (matematician, prof. univ. dr. la 
Universitatea „Politehnica” Bucureşti), Radu Zamfir (filozof) şi 
Florentin Smarandache. 





Fondatorul Academiei de Ştiinţe „Telesio-Galilei”, în 


anul 2007, este italianul, stabilit în Anglia, Francesco Fucilla 
(n. 01.08.1951, în Cosenza, ca şi Telesio, a cărei memorie vrea 
să o păstreze prin numele acestei organizaţii neguverna- 
mentale ştiinţifice) — geofizician (a lucrat la marile companii 
internaţionale de prospecţiuni petroliere), inventator, scriitor, 
realizator de filme (documentare ştiinţifice) şi om de afaceri 
în domeniul petrolului. Din anul 2008 acordă premii anuale 
pentru realizări ştiinţifice de excepţie. În acel an, festivitatea 
înmânării premiilor a avut loc în celebrul Castel Craig-y-Nos 
din Swansea Valley, South Wales, Marea Britanie, care în 
perioada 1878-1919 a aparţinut faimoasei cântărețe de operă 
Adelina Patti, iar în anul 2009, festivitatea s-a desfăşurat în 
două locaţii: Londra (în 5 iunie) şi la Gurzuf (Crimeea, Ukraina, 
în 9 iunie). Ceremonia de anul viitor va avea loc într-un 
celebru hotel pentru nefumători, numit „Selsdon Park and 
Golf Club”, din Sanderstead, South Croydon, comitatul Surrey, 
aflat în zona numită de englezi Londra Mare. 





O binemeritată recunoaștere 
internaţională 





Florentin Smarandache în faţa Universităţii din Pecs 


Printre cei 10 oameni de ştiinţă (2 din Australia, 2 din 
Italia, 2 din SUA, câte unul din Egipt, India, Israel, şi Rusia) 
care au primit în 12 iunie 2010 la Universitatea din Pecs, 
Ungaria, Medalia de Aur pentru Ştiinţă acordată de către 
Academia de Ştiinţe “Telesio-Galilei” s-a aflat şi prof. univ. dr. 
Florentin Smarandache. 

Această medalie a răsplătit două realizări ştiinţifice ale 
conjudeţeanului care este şi corespondent special al ziarului 
nostru: introducerea noţiunii de „Neutrosofie” în logica 
matematică şi enunţarea „lpotezei Smarandache” în fizica 
teoretică. 

„Neutrosofia” este o generalizare a „dialecticii” din 
filozofie, realizată de Florentin Smarandache prin introdu- 

cerea categoriei de „neutru”, alături de categoria de „contra- 


rii”. Prin aplicarea neutrosofiei în logica matematică, s-a 
realizat logica neutrosofică (numită în literatura de 
specialitate şi „logica smarandachiană”), în care o variabilă 
logică are trei valori: „adevărat”, „fals” şi „incert”. 

Enunţată în articole de fizică teoretică, „Ipoteza Sma- 
randache” (apărută ca o consecinţă a paradoxului Einstein- 
Podolsky-Rosen şi a inegalităţii lui Bell) afirmă că în Univers 
nu poate exista o viteză-limită, contrazicând concluzia lui 
Einstein, care susţine că viteza luminii este viteza-limită din 
Univers. 

Academia de Ştiinţe „Telesio-Galilei”, cu sediul în 
Croydon, comitatul Surrey, Marea Britanie, cu o filială la 
Universitatea din Pecs, Ungaria, este o asociaţie nonprofit 
formată de savanţi (cei mai mulţi sunt din domeniul ştiinţelor 
naturii), având ca scop progresul creativităţii ştiinţifice. Ea 
poartă numele a doi oameni de ştiinţă italieni, Galileo Galilei 
(1564-1642) şi Bernardino Telesio (1509-1588), care au 
schimbat modul de înţelegere a Lumii şi au avut o atitudine 
fermă împotriva obscurantismului. Dacă fizicianul, astronomul 
şi filozoful Galilei este cunoscut de toată lumea, pentru că 
figurează în manualele şcolare, contemporanul său Bernar- 
dino Telesio (filozof independent aparţinând Renaşterii târzii) 
este mai puţin cunoscut, pentru că s-a retras din mediul 
universitar pentru a-şi putea dezvolta în cărţile sale ideile 
filozofice şi ştiinţifice în afara restricţiilor tradiţiei aristote- 
liene-scolastice, dominantă în universităţi. El a fost un critic 
înflăcărat al metafizicii şi a promovat abordarea empirică (pe 
bază de experienţă) în filozofia naturii, fiind premergătorul 


150 





empirismului modern timpuriu. Opera sa a avut o influenţă 


foarte mare asupra unor filozofi de marcă ai epocii, precum 
Tommaso Campanella, Giordano Bruno (ambii din Italia), 
Pierre Gassendi (Franţa), Francis Bacon şi Thomas Hobbes 
(ambii din Anglia). 

Printre cei peste 160 de membri din lumea întreagă ai 
Academiei se află şi patru români: Cornel Ciubotariu (fizician, 
prof. univ. dr. la Universitatea Tehnică „Gheorghe Asachi” 
laşi), Constantin Udrişte (matematician, prof. univ. dr. la 
Universitatea „Politehnica” Bucureşti), Radu Zamfir (filozof) şi 
Florentin Smarandache. 

Fondatorul Academiei de Ştiinţe „Telesio-Galilei”, în 
anul 2007, este italianul, stabilit în Anglia, Francesco Fucilla 
(n. 01.08.1951, în Cosenza, ca şi Telesio, a cărei memorie vrea 
să o păstreze prin numele acestei organizaţii neguverna- 
mentale ştiinţifice). Este geofizician (a lucrat la marile 
companii internaţionale de prospecţiuni petroliere), inven- 
tator, scriitor, realizator de filme (documentare ştiinţifice) şi 
om de afaceri în domeniul petrolului. Din anul 2008 acordă 
premii anuale pentru realizări ştiinţifice de excepţie, când 
festivitatea înmânării premiilor a avut loc în Marea Britanie, 
iar în anul 2009, la Gurzuf (Crimeea, Ukraina). Ceremonia din 
2010 a avut loc în Ungaria nu doar pentru că organizaţia are 
aici o filială, ci şi pentru că oraşul Pécs este Capitală Culturală 
Europeană în acest an. 

Un prestigios premiu editorial american 
pentru Florentin Smarandache 





Florentin Smarandache (în dreapta) la Banchetul Premianţilor, 
în Albuquerque, statul New Mexico 


Prezentăm amănunte asupra premiului acordat de aso- 
ciaţia editorilor din statul federal New Mexico din SUA, la 
Secţiunea „Carte de Ştiinţă şi Matematică”, vâlceanului 
Florentin Smarandache, coautor la cartea premiată cu un 
universitar din India. Precizăm că şi anul trecut Florentin 
Smarandache a participat la acest concurs, dar secţiunea 
cuprindea atunci trei domenii, ştiinţa, arheologia şi antro- 


pologia, fiind premiate o carte de istorie şi una de arheologie. 

Banchetul premianţilor 

Înmânarea premiului a avut loc în cadrul unei festivități 
numite „Banchetul Premiilor pentru Carte din New Mexico”, 
organizat la hotel „Elegante” din oraşul Albuquerque, statul 
federal New Mexico: banchetul a început la ora 18 (meniul 
acestuia a costat 48 $, la fel ca anul trecut — pui, gătit după 
reţeta italiană „Marsala”, piure de cartofi, salată, legume de 
sezon, ruladă, cafea, ceai cu gheaţă şi tort de morcovi, iar 
vegetarienii au putut să-şi comande din timp, prin telefon, 
meniul vegetarian preferat). 


-4 





Premiul „New Mexico Books Award” 2011 


Aceste premii (ajunse la a V-a ediție) sunt acordate 
anual de către cea mai mare organizație nonprofit a editorilor 
din acest stat federal, numită „New Mexico Books Co-op”, cu 
sediul în oraşul Los Ranchos (cei interesați de amänunte, pot 
consulta site-ul: www.nmbookcoop.com), al cărui scop este 

promovarea celor mai bune cărţi ale autorilor din New 


Mexico, promovând, desigur, şi interesele editorilor 
noumexicani. 

La Secţiunea „Carte de Ştiinţă şi Matematică” au intrat 
în finală două cărţi: una de ştiinţă, „Universul neobservabil, 
calea galaxiei”, de Scott Tyron, iar cealaltă de matematică, 
„Structuri algebrice utilizând clasa naturală de intervale”, de 
W. B. Vasantha Kandasamy şi Florentin Smarandache, 
publicată la Editura Educaţională din oraşul Columbus, statul 


federal Ohio, SUA. 


Intervale „naturale”, „vagi” şi neutrosofice” 

Cartea are 170 de pagini şi este structurată în 11 
capitole. Prefaţa este scrisă de cei doi autori. La sfârşitul 
volumului se află un foarte util Index de termeni matematici 
utilizaţi în carte, precum şi o foarte scurtă prezentare a celor 
doi autori. 

„Intervalul” este o noţiune de bază în două domenii ale 
matematicii, „algebra” (o generalizare a aritmeticii; studiază 
regulile operaţiilor şi relaţiilor matematice, conceptele 
obţinute din acestea, cum ar fi: polinoame, ecuaţii, structuri 
algebrice) şi „analiza matematică” (studiază funcţiile, limitele, 
derivatele şi aplicaţiile lor, precum şi operatori de funcţii, 
spaţii şi categorii algebrice de spaţii vectoriale de funcţii 
matematice). 

Definiţia noţiunii de „Interval!”: „Mulțimea care conţine 
toate numerele situate între două numere indicate, numite 
limitele intervalului”. 

Numerele dintr-un interval pot fi numere întregi, 


numere reale, numere naturale, numere raţionale sau 
numere complexe. 

Convenţional, un interval se notează prin limitele sale, 
separate prin virgulă, cuprinse între paranteze rotunde (dacă 
intervalul este „deschis”, adică nu include şi limitele sale), 
pătrate (dacă intervalul este „închis”, adică include şi limitele 
sale) sau o paranteză rotundă şi una pătrată (dacă intervalul 
este semideschis, la stânga sau la dreapta, sau semiînchis, la 
stânga sau la dreapta), precum şi o săgeată ascendentă (dacă 
intervalul este „ascendent”: limita din stânga, cea de început 
a intervalului, este mai mică decât cea din dreapta) ori 
descendentă (în cazul „intervalului descendent”). Dacă una 
dintre limite este „plus infinit” sau „minus infinit”, avem 
„intervalul extins”: „nemărginit la stânga” sau „nemărginit la 
dreapta”. Când cele două limite sunt „minus infinit” şi, 
respectiv, „plus infinit” intervalul este chiar „dreapta reală”, 
dacă numerele sale sunt reale). 

Mai există şi „interval degenerat”, în care cele două 
limite coincid. 

Autorii cărţii premiate introduc o nouă clasă de 
intervale, numită „clasa naturală de intervale” sau „clasa 
specială de intervale” ori „intervale naturale”. 


P 


În afară de tipul clasic de „interval natura!” în care un 
număr îi aparţine sau nu, există şi două tipuri speciale de 
„intervale naturale”: „intervale naturale fuzzy” (vagi) — în care 
apartenenţa unui număr la un asemenea interval se stabileşte 
progresiv, cu o „funcţie de apartenenţă”, definită pe 


intervalul unitar real [0, 1], şi „intervale naturale 

neutrosofice” — în care unui număr îi corespunde „a”% de 


adevăr în ce priveşte apartenenţa la acest interval, „f”% de 
neadevăr şi „i”% de nedeterminare (incertitudine). Reamintim 
că „Neutrosofia”, cu cele trei posibilităţi, „adevărat”, „fals” şi 
„nedeterminat” este creaţia lui Florentin Smarandache şi are 
deja multe aplicaţii în matematică şi în tehnică. 

O „structură algebrică” constă din una sau mai multe 
mulţimi (un număr de elemente oarecare puse laolaltă) 
supuse uneia sau mai multor operaţiuni („legi de compoziţie 
internă”), care satisfac unele axiome. 

În funcţie de axiomele structurii, există următoarele 
, „spaţiu vectoria 
(sau „spaţiu liniar”), „corp” (caz particular de „inel”), „câmp” 
(alt caz particular de „inel”), „buclă” („cvasigrup”, cu 
„elementul identitate”). Datorită caracterului lor arid, 


P P 


tipuri de structuri algebrice: „grup”, „ine 


abstract, nu dăm definițiile acestor structuri, dar menţionăm 


[> P 


că „grupul” are 1 mulţime, 1 operaţiune şi 3 axiome, „inelu 
are 1 mulţime, 2 operaţiuni şi 4 axiome, iar „spaţiul vectorial” 
are 2 mulţimi (cea a vectorilor şi cea scalară), 3 operaţiuni şi 6 
axiome. În funcţie de numărul respectat dintre aceste 
caracteristici, există variante de asemenea structuri, cu 
prefixul  „semi”, „cvasi” sau „aproape” — „semigrup”, 
„evasiinel”, „aproape-inel!”. 

Cartea are şi un capitol cu 202 probleme propuse, 
unele simple, alte cu grad mare de dificultate, la nivel de 


cercetare matematică. 

O personalitate a Indiei 
Coautoarea, dr. W. B. Vasantha Kandasamy este o 
veche colaboratoare a lui Florentin Smarandache, cartea 


premiată fiind a 41-a scrisă împreună. Dânsa este profesor 
asociat la Facultatea de Matematică a Institutului Tehnologic 
Indian Madras din oraşul Chennai, statul federal Tamil Nadu, 
India, a scris 56 de cărţi de matematică, a condus 13 
doctorate şi 72 de masterate, a publicat 211 articole ştiinţifice 
şi este coautoare la alte 106. A lucrat în cadrul unor proiecte 
ale Organizaţiei Indiene de Cercetări Spațiale şi ale Societăţii 
de Control a SIDA în statul federal Tamil Nadu. Acum lucrează 
în cadrul unui proiect al Consiliului de Cercetare în Ştiinţe 
Nucleare al Indiei (desigur, în toate acestea, a contribuit cu 
modelări matematice). 

Pentru contribuţia sa remarcabilă în matematică şi 
pentru implicarea sa fermă în lupta pentru justiţie socială în 
universitatea politehnică în care lucrează (este vorba despre 
combaterea privilegiilor de castă, moştenite din vechime de 
societatea indiană actuală; a susţinut rezervarea unui număr 
de locuri pentru studenţi proveniţi din medii sociale 
defavorizate), Guvernul din Tamil Nadu i-a conferit Premiul 
„Kalpana Chawla” pentru Curaj şi Iniţiativă Riscantă. Premiul, 
instituit în memoria astronautului indian mort în catastrofa 
din anul 2003 a navetei spaţiale americane „Columbia”, 
constă într-o medalie de aur şi suma de 500.000 de rupii (cel 
mai mare premiu indian în bani). Cei interesaţi pot afla mai 
multe informaţii din site-ul propriu, www.vasantha.in. 

Notă: În anul imediat următor, lui Florentin Smarandache i s- 
a decernat acelaşi premiu editorial, pentru o nouă carte! 

Academia Română premiază activitatea 
ştiinţifică a lui Florentin Smarandache 


La 15 decembrie 2011, ora 12, la Bucureşti, în Aula 
Academiei Române va începe Adunarea Generală a 
academicienilor, în cadrul căreia va avea loc ceremonia de 
decernare a premiilor Academiei Române pe anul 2009 
(premiile se acordă cu doi ani în urmă!). 

Printre cei premiaţi în domeniul ştiinţelor tehnice se 
află şi savantul de origine vâlceană, născut la 10 decembrie 
1954, în Bălceşti, prof. univ. dr. Florentin Smarandache, de la 
Facultatea de Matematică şi Ştiinţe a Universităţii „New 
Mexico” din oraşul Gallup, statul federal New Mexico, SUA, 
care are cetăţenie dublă, română şi americană, reşedinţa sa 
din România fiind în Bălcești, iar cea din SUA fiind în campusul 
universitar din Gallup. 


„O-ntreagă zi i-a trebuit/Lui Florentin s-ajungă!” 

Vâlceano-americanul fusese anunţat prin e-mail de 
către secretarul ştiinţific al Secţiei de Ştiinţe Tehnice a 
Academiei Române că joi, 15 decembrie 2011, ora 12, în 
cadrul Adunării Generale a membrilor Academiei Române 
care se va desfăşura în Aula acestei instituţii va avea loc 
ceremonia de decernare a premiilor şi îl invita să participe 
pentru a i se înmâna premiul acordat, dacă programul 
personal îi va permite. 





Tocmai aceasta era problema celui premiat: agenda sa 


personală era foarte încărcată şi se afla la o distanţă de circa 
10.500 km de Bucureşti! 

Semestrul de toamnă al universităţilor americane se 
termină pe 15 decembrie şi, colac peste pupăză, pe 19 
decembrie 2011, Florentin Smarandache va trebui să plece în 
partea opusă a globului terestru, în China, aflată la 16.500 km 
de Gallup, pentru a participa la ceremonia de decernare a 
titlului de „Doctor Honoris Causa”, care i-a fost acordat de 
către o universitate din capitala Republicii Populare Chineze 
(reamintim că în perioada 8-10 noiembrie 2011 dânsul s-a 
aflat în Taiwan, pentru a participa la o conferinţă ştiinţifică 
internaţională)! Deci, evenimentele erau strâns înlănţuite, 
ceea ce presupunea şi un adevărat „maraton” al curselor 
transcontinentale şi transoceanice de avion, asumându-şi 
riscul suspendării unor zboruri din cauza unor „surprize 
meteorologice”, frecvente în luna decembrie în emisfera 
nordică. 

După îndelungi analize şi frământări, premiul unei 
academii naţionale a obţinut prioritatea cuvenită pentru o 
asemenea instituţie ştiinţifică şi culturală prestigioasă, astfel 
încât problemele universitare de ordin administrativ şi-au 
găsit rezolvarea, iar premia(n)tul şi-a asumat riscul unei 
„surprize” meteo. În ideea că această surpriză va apărea pe 
traseul către Bucureşti, laureatul a plecat din Gallup (un 
orăşel cu circa 22.000 de locuitori care nu are aeroport 
internaţional) cu maşina sa, sâmbătă-dimineaţa, 10 
decembrie (chiar de ziua sa de naştere!), pe autostrada l-40, 
cu soarele chinuitor în faţă, la oraşul Albuquerque, aflat la 

circa 220 km est de Gallup, care are Aeroportul Internaţional 
„Sunport” (punctul de start al călătoriilor cu avionul, 
internaţionale sau interne, ale „turistului ştiinţific” Florentin 


Smarandache), distanţă parcursă cam în două ore şi jumătate. 
După ce a îndeplinit şi formalităţile de plată a parcării maşinii 
pentru o săptămână în parcarea aeroportului, s-a putut 
prezenta la momentul cerut înainte de îmbarcare, pentru 
formalităţile de rigoare (control antiterorist). 

Zborul a urmat ruta Albuquerque-Chicago-Varşovia- 
Bucureşti, cu două escale, la Chicago şi la Varşovia, unde a 
schimbat avionul, deci a fost fragmentat în trei curse: 
Albugquerque-Chicago, 1.798 km, zbor de două ore şi 
patruzeci de minute, cu o cursă a companiei „American Eagle” 
(Vulturul american); după o escală de o oră şi cincisprezece 
minute, Chicago-Varşovia, 7.540 km, zbor de nouă ore şi 
douăzeci şi cinci de minute, cu o cursă a Liniilor Aeriene 
Poloneze LOT; după o escală de două ore şi cincisprezece 
minute, Varşovia-Bucureşti (Otopeni), 925 km, zbor de o oră 
şi cincizeci de minute, cu o altă cursă a LOT — distanţa totală 
Albugquerque-Bucureşti a fost de 10.263 km, parcurşi în 13 ore 
şi 55 de minute de zbor efectiv (16 ore şi 25 de minute 
incluzând escalele). 

De fapt, premiatul a plecat mai devreme din Gallup nu 
doar pentru a avea un „timp-tampon” î 
meteo, ci şi pentru a avea un timp de stat acasă, două-trei 
zile, cu bătrâna sa mamă suferindă, în vârstă de 82 de ani, aşa 


n cazul unei surprize 


că de la Aeroportul Internaţional Otopeni a luat un taxi cu 
care a mers până la... Bălcești, Vâlcea — ce mai conta 100 $ 
(pentru cursa taxiului) pe lângă cei 1.440 $ plătiţi pentru cursa 

de avion (tur-retur), vorba românului: „Unde-a mers mia, 


merge şi suta!”. 

În treacăt fie spus, Premiul „Traian Vuia” al Academiei 
Române are valoarea de circa 700 $, iar Universitatea „New 
Mexico” nu a putut să sponsorizeze (nici măcar parţial) costul 
avionului (pârdalnica de criză mondială!), aşa că până la urmă 
contează dorul de casă şi romantismul cercetătorului! 

Dacă tot am ajuns la romantism, vorbind despre 
„Lungul drum al lui Florentin către casă”, am putea, pastişând 
din poezia „La steaua”, a romanticului poet Mihai Eminescu 
(Florentin Smarandache fiind nu doar matematician, ci şi... 
poet, dar nu romantic, ci paradoxist!), să spunem: 

„Până la premiu-atribuit, 
E-o cale-atât de lungă: 
O-ntreagă zi i-a trebuit 
Lui Florentin s-ajungă!”. 


* 


După festivitatea de premiere, Florentin Smarandache 
va rămâne în Bucureşti, pentru a putea să ajungă a doua zi, 
„cu noaptea-n cap”, la Aeroportul Internaţional „Henri 
Coandă” Otopeni, de unde va decola la ora 6:00, parcurgând 
traseul de retur: Bucureşti-Varşovia-Chicago-Albugquerque, cu 
cele două escale şi schimburi de avion, care va fi parcurs în 24 
de ore şi 55 de minute, incluzând şi timpul escalelor. Va 
ajunge la Albuquerque noaptea, deci va călători cu maşina 
spre vest, către Gallup fără a mai avea soarele chinuitor în 
parbriz! 

Spre Academie, prin... Neutrosofie! 
Premiul „Traian Vuia” pentru ştiinţe tehnice i-a fost 
acordat lui Florentin Smarandache pentru grupul de lucrări 


„Logica neutrosofică şi fuziunea informaţiilor în ştiinţele 
tehnice”. 

„Neutrosofia”, creată de către Florentin Smarandache 
în anul 1995, este un capitol al filozofiei, care studiază 
„neutraliile”. Ea generalizează capitolul filozofiei numit 
„Dialectica”, în care studiază „contrariile”: orice entitate „A” 
are un contrar al său, „Anti-A” (de exemplu, plus-minus, bun- 
rău, dulce-amar etc.). 

Pornind de la faptul că pentru o entitate „A” pot exista 
stări care sunt „neutrale”, nu sunt nici „A”, nici opusul său 
„Anti-A”, Florentin Smarandache a generalizat „Dialectica” 
prin „Neutrosofie”, introducând conceptul de „neutra!”. 

„Logica neutrosofică?” este un subdomeniu al 
matematicii, care pornind de la existenţa „neutraliilor”, 
cărora le corespunde situaţia de nedeterminare („incert”, „I”). 
În logica matematică obişnuită există numai două valori ale 
unei propoziţii logice: „adevărat”, „A”, şi „fals”, „F”. Logica 
neutrosofică apare ca o generalizare, adăugând şi valoarea 
„incert”, „l” 

Aplicațiile acesteia în tehnică sunt în diverse domenii: 
cibernetică, inginerie, medicină, fizică, ştiinţe militare, 
fuziunea informaţiilor. 

La Conferinţa Internaţională de Calcul Granular din 
oraşul Kaohsiung, Taiwan, din 8-10 noiembrie 2011, a fost 
prezentată comunicarea ştiinţifică „Aplicaţii ale logicii 
neutrosofice în robotică — introducere”, scrisă de Florentin 

Smarandache împreună cu prof. univ. dr. ing. Luige 


Vlădăreanu, cercetător ştiinţific principal la Institutul de 
Mecanica Solidelor al Academiei Române, din Bucureşti. 

„Fuziunea Informaţiei” este un domeniu al tehnologiei 
de vârf care foloseşte informaţii (date) provenite de la surse 
de naturi diferite (electronice, optice, acustice, mecanice, 
umane), cu numeroase aplicaţii militare şi civile. Deoarece 
între informaţiile provenite de la aceste surse pot exista 
contradicții, este necesar un model matematic pentru 
selectarea informaţiilor credibile, ca să se poată lua decizii 
corecte. Există mai multe astfel de modele matematice, 
purtând denumirea generică de „Teorie”, unul dintre ele fiind 
„Teoria  Dezert-Smarandache” (notată prescurtat TDSm, 
pentru a se deosebi de „Teoria Dempster-Shafer”, care se 
prescurtează TDS), realizată de către inginerul electronist 
francez Jean Dezert, cercetător la Oficiul Naţional pentru 
Studii şi Cercetări Aeronautice (ONERA) din Chatillon, Franţa, 
împreună cu Florentin Smarandache. 

Există o conferinţă anuală internaţională dedicată 
„Fuziunii Informației”, organizată de către Societatea 
Internaţională de Fuziunea Informaţiei în diverse locuri de pe 
Glob, la care, din anul 2003, Florentin Smarandache a fost 
mereu prezent cu comunicări privind aplicaţii tehnice ale 
neutrosofiei. 


Site-ul Academiei Române din Bucureşti cu anunţul premiilor: 
http://www.juridice.ro/wp-content/uploads/2011/12/premiiPresa2009- 
decernate2011.doc 

Florentin Smarandache a primit 
Premiul Academiei Române 





Florentin Smarandache, în faţa Academiei Române, 


cu Premiul Traian Vuia în mână, 15 decembrie 2011 


Sejurul academic românesc al lui Florentin Smaradache 

În articolul precedent, scriam despre eforturile pe 
care le-a făcut prof. univ. dr. Florentin Smarandache de a veni 
din oraşul Gallup, statul federal New Mexico, SUA, unde 
predă matematica la Universitatea “New Mexico”, în 
Bucureşti, pentru a putea participa la festivitatea de înmânare 
a Premiilor Academie Române pe anul 2009 (aşa se acordă, 
după doi ani!), deoarece primise un premiu în domeniul 
ştiinţelor tehnice. Revenim cu unele amănunte asupra acestui 
scurt “sejur academic” al celebrului conjudeţean, stabilit 
peste Ocean. 

Două prelegeri la Institutul pentru Mecanica Solidelor 
al Academiei Române 
Spuneam în articolul susmenţionat că deşi înmânarea 


premiilor era programată în 15 decembrie, Florentin 
Smarandache a ajuns în România câteva zile mai înainte, 
pentru a avea un interval-tampon de timp în situaţia unor 
surprize meteorologice hibernale, care s-ar fi soldat cu 
suspendarea unor curse de avion, dar şi pentru a ajunge şi la 
Bălceştiul său natal, ca să o revadă pe mama sa, în vârstă de 
82 de ani. 

Mai exista însă un motiv: invitaţia de a ţine două 
prelegeri pentru doctoranzii în robotică ai Institutului de 
Mecanica Solidelor al Academiei Române, cu sediul în 
Bucureşti, str. Constantin Mille nr. 15, lângă Teatrul Mic. 
Invitaţia îi fusese transmisă de către prof. univ. dr. ing. Luige 
Vlădăreanu, şeful Catedrei de Robotică şi Mecatronică a 
acestui institut, conducător de doctorat. 

În 13 decembrie, a ţinut prelegerea “Bazele şi aplicaţiile 
Fuziunii Informaţiei în Robotică”. Amintim cititorilor că 
Florentin Smarandache se ocupă de zece ani de aplicaţii ale 
matematicii în Fuziunea Informaţiei — domeniu al tehnologiei 
de vârf care foloseşte informaţii (date) provenite de la surse 
de naturi diferite (electronice, optice, acustice, mecanice, 
umane), cu numeroase aplicaţii militare şi civile. Din cauza 
contradicţiilor care pot apărea între informaţiile de la aceste 
surse, este necesar un model matematic pentru selectarea 
informaţiilor credibile, ca să se poată lua decizii corecte. Un 
astfel de model este „Teoria Dezert-Smarandache” (notată 
prescurtat TDSm, pentru a se deosebi de „Teoria Dempster- 

Shafer”, care se prescurtează TDS), realizată de către inginerul 


electronist francez Jean Dezert, cercetător la Oficiul Naţional 
pentru Studii şi Cercetări Aeronautice (ONERA) din Chatillon, 
Franţa, împreună cu Florentin Smarandache. 

Mai nou, în urma colaborării cu Institutul de Mecanica 
Solidelor al Academiei Române, Florentin Smarandache şi-a 
extins preocupările sale de matematică aplicată şi în 
domeniul Roboticii, astfel că, împreună cu prof. univ. dr. ing. 
Luige Vlădăreanu, şeful Catedrei de Robotică şi Mecatronică a 
acestui institut, a redactat o comunicare ştiinţifică pe care a 
prezentat-o luna trecută la o conferinţă ştiinţifică 
internaţională din Taiwan. 

În 14 decembrie, Florentin Smarandache a prezentat 
doctoranzilor institutului cea de-a a doua prelegere: „Logica 
neutrosofică şi mulţimea neutrosofică aplicate înRobotică ”. 

“Logica neutrofică” (sau “Logica Smarandache”, pentru 
că a fost introdusă de acesta) este o generalizare a logicii 
matematice obişnuite, deoarece, alături de cele două valori 
ale unei propoziţii logice, “Adevărat”, “A”, şi “Fals”, “F”, 
introduce a treia valoare, “Incert”, “1”. 

Întâlnirea cu acad. Solomon Marcus 

Joi, 15 decembrie, la ora 12, în Aula Academiei Române 
a început adunarea generală a academicienilor, în cadrul 
căreia s-au înmânat Premiile pentru anul 2009. Deşi 
matematician, lui Florentin Smarandache i s-a acordat un 
premiu nu pentru matematică pură, teoretică, ci pentru 
matematică aplicată în tehnică — Premiul “Traian Vuia” în 

Mircea Monu Nemateria, Ipoteza Smarandache 
și Fuziunea Informaţiei 





domeniul ştiinţelor tehnice pentru grupul de lucrări “Logica 
neutrosofică şi fuziunea informaţiilor în ştiinţele tehnice”. 

Nu mai puţin emoţionantă decât primirea acestui 
premiu a fost întâlnirea cu academicianul (matematician de 
anvergură mondială) Solomon Marcus (n. 1925, Bacău, 
membru corespondent al Academiei Române din 1993, 
membru titular din 2001), cu care colaborase în domeniul 
lingvisticii matematice (aceasta, mai demult, înainte ca 
vâlceanul nostru să emigreze). 





Spectacol răscolitor despre emigranţi 

Apropo de emigrare, colaboratorii de la Institutul de 
Mecanica Solidelor, l-au invitat pe Florentin Smarandache la 
Teatrul “Odeon” din Bucureşti (fostul Teatru “Giuleşti”, care 
funcţionează acum pe Calea Victoriei, în fosta Sală “Comedia” 

a Teatrului Naţional) la reprezentaţia piesei “În container”, de 


Constantin Cheianu, care este despre emigranţi ilegali în 
Occident. 

“M-am recunoscut pe mine..., m-am gândit cum fugi- 
sem şi eu în septembrie 1988!”, ne-a declarat emoţionat Flo- 
rentin Smarandache (care a emigrat ilegal în Turcia, tot cu 
vaporul, din portul Varna, Bulgaria, dar nu ascuns într-un 
container, ci strecurat într-un grup de turişti francezi care 
pleca la Istanbul!). 

Întâmplarea i-a adus un supliment de emoție: pe unul 
dintre actorii din piesă îl cheamă Mihai Smarandache (ca pe 
fiul cel mare al spectatorului Florentin Smarandache, fiu care 
însă a plecat legal în SUA, la tatăl său, în 1992) — de fapt, piesa 
este inspirată din fapte reale (este vorba despre nişte 
moldoveni din Chişinău), aşa că putem spune cu dublu motiv: 
“Viaţa bate Teatrul!” (nu doar îl inspiră!). 











Salutări paradoxiste, cu „etichete rafinate”, din Seattle! 

Am trecut de pe Coasta de Est, din oraşul Rome, statul 
New York, unde eram, aşa cum se ştie din articolul publicat de 
ziarul „Monitorul de Vâlcea”, bursier al Air Force, pe Coasta de 
Vest, în oraşul Seattle, statul Washington, la A XII-a Conferinţă 
Internaţională de Fuziunea Informaţiei, care se desfăşoară în 
perioada 6-9 iulie 2009, la Grand Hyatt Seattle Hotel. Tema 
acestei ediții, organizată ca de obicei de Societatea 
Internaţională pentru Fuziunea Informaţiei, este: „De la un nivel 
scăzut, la un nivel ridicat al Fuziunii Informaţiei în secolul XXI!”. 

Luni, 6 iulie, împreună cu amicul şi vechiul colaborator 
francez Jean Dezert, am susţinut în sala „Blewett”, timp de trei 
ore, în intervalul 12:30-15:30, seminarul (americanii îi spun 
„tutorial”) „Realizări şi aplicaţii ale Teoriei Dezert-Smarandache 
în Fuziunea Informaţiei”. 

Am văzut în programul Conferinţei patru nume 
româneşti: trei de la universităţi sau companii nord-americane, 
Georgescu Ramona, Universitatea Connecticut, SUA, Terejanu 
Gabriel Alin, de la Universitatea din Buffalo, SUA, Florea Mihai 
Cristian, de la THALES Canada Inc., iar al patrulea — de la... 
Universitatea Politehnică Bucureşti, pe nume lon Matei. Au 
programate prezentări de lucrări marţi şi joi după-amiază, în 
diverse săli din cele şase, în care se desfăşoară lucrările 





numeroaselor secţiuni ale Conferinţei. Sper să apuc să vorbesc 
măcar cu o parte din ei! 

Miercuri, 8 iulie, după-amiază, în Sala „Discovery”, Jean 
Dezert şi cu mine vom fi copreşedinţii Secţiunii de Comunicări 
numite „Realizări şi aplicaţii ale Teoriei Dezert-Smarandache în 
Fuziunea Informaţiei”. Voi prezenta aici comunicarea „Etichete 
rafinate pentru fuziunea calitativă a informaţiei în sistemul 
decizional”. 





Florentin Smarandache 

